
BENDRAS GRAIKŲ TRAGEDIJOS 
POBŪDIS 


Nors praėjo jau pustrečio tūkstančio metų nuo 
to laiko, kai didieji graikų genijai kūrė savo ne- 
mirtingus draminius veikalus, tačiau dar ir šian- 
dien sukurtosios tragedijos skaitytojams palieka 
gilų, neišdildomą įspūdį. Vis dėlto, norėdami tei- 
singiau įvertinti ir giliau atjausti didžiųjų graikų 
tragikų kūrybą, turime mokėti atskirti, kas jų vei- 
kaluose yra laikina ir kas turi nekintamą, nuola- 
tinę vertę. Be to, iš graikų tragedijos neturėtume 
reikalauti viso to, ko reikalaujame iš šių dienų 
dramos, nes ir senosios graikų tragedijos kūrė- 
jai savo veikalus kūrė ne mums, bet senovės 
graikams, kurių pažiūros į tragediją buvo visai 
kitokios negu mūsų. Teisingiau graikų tragedi- 
joms įvertinti ir geriau joms suprasti reikia pir 
iniausia gerai išsiaiškinti, kas buvo senovės grai- 
„kams tragedija. 

Graikams tragedijos vaidinimas buvo ne pa- 
prastas pasilinksminimas, bet religinio kulto da- 
lis, visos tautos šventė ir talentingiausių kūrėjų 
varžybos didesnei Dioniso švenčių garbei. Pa- 
gal Aristotelį, tragedija yra didesnis ar mažesnis 
vieningas veiksmas, meniniu žodžiu išreikštas 
ir ne pasakojimo forma atliekamas, bet veikia- 
mųjų asmenų vykdomas. Toks veiksmas, sukel- 
damas pasigailėjimą ir baimę, nuplauna širdį. 

Kokiu būdu sukeliamas žiūrovui pasigailė- 
imo ir baimės jausmas? — Kragedijoje veikia 
įžymi, į save žiūrovų širdis patraukianti asme- 
nybė, kurios veikimas dėl jos būdo ar dėl susi- 
dėjusių aplinkybių turi baigtis mirtimi. Tatai ir 
sukelia žiūrovui vadinamąjį tragišką veikimą, 
pasireiškiantį pasigailėjimu ir baime. Pasigailėji- 
mas atsiranda dėl to, kad herojus, veikdamas 
taip, kaip jis turi veikti, susilaukia kančių. Bai- 
mės jausmas sukeliamas tuo, kad ir mes, hero- 
jaus vietoje būdami, turėtume elgtis taip pat; 
vadinasi, ir ant mūsų galvų tas pat likimas karo. 
Matytos kančios išsklaido mumyse įsitikinimą, 
kad žmogaus laimė patvari. Pagal Lesingą, bai- 
mė esanti savęs pasigailėjimas. 

Poetas ir vaidintojas sąmoningai siekia, kad 
žiūrovas apvalytų savo jausmus nuo aistrų. 
Toks širdies nuplovimas yra bendras dramos 
veikimo etinis ir estetinis tikslas. Tas tikslas pa- 
siekiamas tuo, kad dramų skaitytojas arba 
klausytojas dideliu vidiniu sujaudinimu ir skau- 


mio 

smingu sukrėtimu pakeičia savo kasdieninę nuo- 
taiką ir persikelia į kitą, aukštesnę sritį, kad 
patenkintų dorovinio gyvenimo reikalavimus. 


TRACGIšKOJI KALTĖ 


Kaip prinokęs vaisius neišvengiamai krenta 
nuo medžio, taip tragiškas likimas nesulaiko- 
mai stumia herojų į pražūtį. Tačiau herojus 
pats kaltas dėl savo tragiško likimo. "Tragiš- 
koji kaltė nėra būtinai nusidėjimas, už kurį nu- 
sidėjėlis turėtų būti moraliai atsakingas ir kurį 
turėtų nuplauti atgaila. Ne tik aistra ar apaki- 
mas, bet ir tauriausius siekimus turinti valia bū- 
tinai pražudo herojų: elgdamasis pagal savo 
įgimtą būdą, herojus turi neišvengiamai žūti. 
Kaltas ar nekaltas moraliniu atžvilgiu, vis tiek 
dėl savo likimo herojus kaltas pats. Tokia yra 
tragiškoji kaltė. 


TRYS VIENUMAI 


Charakterį vaizduojant, Aristotelis reikalavo 
taurumo, nekintamumo, atitikimo ir nuoseklu- 
mo. Be to, Aristotelis reikalavo dar, kad veik- 
smas būtų vieningas ir užbaigtas. Pagal plačiai 
paplitusią nuomonę, Aristotelis savo poetikoje 
reikalavęs trijų vienumų: veiksmo, vietos ir lai- 
ko. Prancūzų vadinamieji klasikai, arba pseu- 
doklasikai, visų trijų vienumų griežtai laikėsi. 

Aristoteliui tebuvo svarbus tik veiksmo vienu- 
mas. Daugelyje išlikusių graikų dramų išlaikyti 
ir kiti vienumai, tačiau tai nebuvo esminga anti- 
kinei dramai. 


VEIKSMO EIGA 


Nors tragiško veiksmo planas sudarytas iš 
paskirų faktų ir įvykių susipynimo, tačiau pats 
veiksmas, nepaisydamas painumo, turi eiti į 
tam tikrą tikslą ir išvadą. Nuolat augąs patosas 
neleidžia, ilgiau apsistojus, ramiai dėmėtis ku- 
riuo nors paskiru įvykio momentu. Veiksmas 
vis greičiau artėja prie sprendžiamojo momento, 
nuo kurio prasideda posūkis iš nelaimės į laimę, 
ir atbulai. Tas sprendžiamasis momentas vadi- 
nasi katastrofa ir dalija veiksmą į dvi dalis: į pra- 
džią ir pabaigą. Pagal tai, ar katastrofa yra pai- 
naus, ar nesudėtingo veiksmo rezultatas, ir tra- 
gedijos galinčios būti painios, sudėtingos arba 
paprastos. 

Graikų tragedija scenoje nerodė tokių įvy- 
kių, kuriems svarbus buvo išorinis, fizinis veik- 
smas, 0 ne psichologinis, ne minties ar jausmo 
eiga, taigi tokių kaip dvikovos, nužudymai, lai- 
dotuvės. Tragedijoje buvo pasakojama, kad to- 
kie įvykiai atsitikdavę už scenos, o klausytojai 
tuo būdavę apsaugomi nuo žiaurių vaizdų. Ta- 
čiau ir toks pasakojimas, kartais net priminimas 
klausytojams, kad jų nenorima per daug kankinti 

baisiais vaizdais, klausytojus nupurtydavęs šiur- 
puliu. Toks baisių scenų pašalinimas iš žiūrovų 
akių buvo visai suprantamas dalykas. Moder- 
niojoje dramoje čia minėtų įvykių parodymas 
scenoje sudaro patį svarbiausią dramos momen- 
tą. Senovės dramai tai buvo antraeilis dalykas, 
nes žiūrovui veiksmas buvo ne išorinių įvykių 
eiga, bet psichologinis momentas, žmogaus jaus- 
mų ir galvojimų vingiai. Todėl beveik kiek- 
vienoje dramoje yra pranešėjų ir heroldų vaid 
mens, kurių kalbos pasižymi kartais dideliu 
puošnumu. 


"TRAGEDIJOS MEDŽIAGA 


Klasikinio laikotarpio tragedijai medžiaga 
būdavo imama iš mitologijos. Tačiau mitologija 
tragedijų rašytojams ir žiūrovams buvo ne pa- 
saka, bet istorija, tikrų faktų pasakojimas. Tiesa, 
tuos faktus poetai savaip perdicbdavo, pritaiky- 
davo juos savam reikalui. Kai kurie poetai (Fri- 
hichas, Aischilas Persuose) bandė dramos me- 
džiagą imti iš savo laikų gyvenimo, tačiau tai 
neprigijo, matyti, dėl to, kad graikų tragedijos 
paskirtis buvo tikybinė ir todėl turėjo remtis 
mitologija. 


TETRALOGIJA 


Nuo Aischilo laikų Atėnuose prigijo papro- 
tys, kad per tragedijų rašytojų varžybas Dioniso 

švenčių metu kiekvienas varžovas įteikdavo po 
4 dramas. Trys iš jų būdavo tragedijos, dažniau- 
siai sujungtos tarp savęs tam tikru turinio ben- 
drumu. Jos būdavo vaidinamos paprastai viena 
po kitos. Po trijų tragedijų paprastai būdavo 
vaidinama dar viena pjesė, satyrinė drama. 
Mums neužsiliko nė vienos pilnos tetralogijos. 
Turime tiktai vieną trilogiją, būtent, Aischilo 
Orestėją, sudarytą iš trijų tragedijų: Agamem- 
nono, Choeforų ir Eumenidžių. Jas papildanti 
satyrinė drama Protėjus žuvo. 


SATYRINĖ DRAMA 


Satyrinė drama skyrėsi nuo tragedijos ypa- 
tingai tuo, kad satyrinės dramos chorą, pagal 
tradiciją, sudarydavo satyrai, kurie pašėlę šok- 
davo apie rimtus herojus ir tuo duodavo visam 
veikalui linksmą atspalvį. Medžiagą satyrinė 
drama ėmė tą pačią kaip ir tragedija, būtent, 
iš mitologijos. Tačiau satyrinė drama mėgdavo 
imti tuos herojus, kurie galėjo būti pajuokiamai 
atvaizduoti. Tarp tokių ypač mėgiamas buvo 
Hėraklis (pavyzdžiui, satyrinę dramą atstojan- 
čioje linksmo pobūdžio Euripido dramoje Al- 
kestidė). Satyrinė drama buvo linksmo mito- 
loginio turinio vaidinimas. Jo įdomumą sudarė 
fantastiškumas. Satyrinės dramos tikslas buvo 
pataisyti sunkią, slėgiamą po trijų tragedijų vai- 
dinimo žiūrovų nuotaiką. Nuotaiką pakelti rei- 


XII 


kalavo ir įprastas Dioniso švenčių linksmas po- 
būdis. Tuo galėtume išaiškinti ir tokį faktą, kad 
Euripidui atėjo į galvą mintis satyrinę dramą 
pakeisti Alkestide, pjese, turinčia linksmą, juo- 
kingą pabaigą, tik be satyrų choro. Galimas da- 
lykas, kad buvo ir daugiau tokių tetralogijų, 
kur satyrinę dramą pakeisdavo tokios pusiau 
linksmo turinio dramos. 

Iki mūsų laikų teišliko tik viena ištisa saty- 
tinė drama. Tai Euripido Kiklopas. ši pjesė 
dramatizuoja Homėro atpasakotą įvykį, kur 
Odisėjus Kiklopui Polifėmui išduria akį. Be 
Kiklopo, išliko mums dar pusė (400 eilučių) 
viename Aigipto papire rastos Sofoklio satyrinės 
dramos Ichneutai (Pėdsekiai). Tai aukštos 
meninės vertės veikalas, kur giliai atjaustos ir 
meniškai atvaizduotos gamtos prieglobstyje šėls- 
ta kaip pasiutę satyrai. Turinį sudaro linksmas 
pasakojimas apie išdykavimus dievo gudruolio 
Hermio, kuris, dar tebebūdamas vystykluose, 
jau pavogė Apolono ganomų jaučių kaimenę ir 
nutildė Apolono pyktį tik dovanodamas jam sa- 
vo išrastą lyrą. Satyrai, žvėrys pėdsekiai, šliau- 
žiodami po žemę, ieško pavogtų jaučių pėdsakų 
ir dūksta, pašėlusiai šokinėdami. 

Šio veikalo visuma — linksmas vaidinimas, 
apimtas vasaros nakčių nuotaikos, pilnas tyro 
miškų oro. Toks vaidinimas kuo geriausiai tiko 
išvaduoti žiūrovams iš to slėgiamo jausmo, ku- 
ris per trijų tragedijų vaidinimą užgulė jų 
krūtinę. 

TRAGEDIJOS DALYS 


Pagrindinės dalys, iš kurių sudaryta trage- 
dija, yra trys: prologas, epeisodijai iv eksodas. 
Be šių pagrindinių, yra dar ir antraeilių trage- 
dijos dalių. 


Prologas 


Prologas — įžanginė tragedijos dalis, kur 
vaidintojas, dažniausiai visi trys vaidintojai, kal- 
ba, išdėstydami savo santykius su veiksmu. Kal- 
bos turinį sudaro veikalui suprasti reikalingų 
aplinkybių paaiškinimas, kaip, sakysim, nurodo 
mas laikas, vieta, ankstesnieji įvykiai. Prologo 
uždavinys atliekamas pasakojant, tačiau kelių 
asmenų pasakojimas įgauna dramos pobūdį. 
Prologo tikslas yra dar konstatuoti sužadina 
majį momentą, kuris po to turės veiksmą iš- 
judinti. 


Parodas ir epeisodijai 


Po prologo eina parodas, choro įžygiavimas 
į orkestrą, paprastai iš dešinės žiūrovų pusės. 
Eidamas choras gieda paprastai žygio taktu, 
anapaistais. 

Po parodo prasidėdavo pirmas epeisodijus, 
moderniškai tariant, aktas, veiksmas. Epeisodi- 
jai yra dialoginės dramos dalys tarp dviejų pil 
nų choro giesmių, kur vaidintojai kalba Atikos 
jonėnų dialektu, paprastai jambiniu trimetru. 

Šiose dialoginėse dalyse pasireiškia veikalo 
veiksmas. Žodis „„epeisodijus“ reiškia tai, kas iš 
šalies dar ateina, prisideda, vadinasi, kas nėra 
dalykui esminga. Vėlesnių laikų dramai epei- 
sodijai — labai reikšmingos dramos dalys, tačiau 
pirmykštėje dramos užuomazgoje tai tebuvo tik 
antraeilės vertės įtarpai (iš čia mūsų ,,epizo- 
das“). Pirmiau epeisodijum tesivadino tik pir- 
moji dialogo partija, nes vaidintojai tik „,prisi- 
dėdavo“ prie choro, kuris jau būdavo įėjęs į 
orkestrą ir kuris pirmykštėje dramoje vaidinda- 
vo svarbiausią vaidmenį. Vėliau epeisodijų var- 
du būdavo vadinamos ir visos dialoginės dalys. 


Stasimai ir komai 


Veiksmo eigą pertraukdavo stasimai, atskir- 
dami epeisodijus vieną nuo kito ir dalydami dia- 
logą į veiksmus (aktus). Stasimais, stovimomis 
giesmėmis, vadinosi choro giesmės, kurias jis gie- 
dodavo, jau užėmęs orkestroje vietą (parode 
choras giedojo, žengdamas į orkestrą). Stasimų 
turinys paprastai yra svarstymas to, kas buvo 
patirta, vaidinant scenoje. Parodas ir stasimai 
sudaryti iš dalių, vadinamų strofomis ir anti- 
strofomis. Strofa yra užbaigtas muzikalinis pos- 
mas (perijodas), antistrofa yra kitas perijodas, 
visai atitinkąs pirmąjį ir melodija, ir didumu. 
Kartais po vieno ar keleto strofų dvejeto eidavo 
dar epodas, metro atžvilgiu nebeatitinkąs strofų. 

Strofomis dažnai būdavo rašomi ir vadina- 
mieji komai (pirmykštė žodžio reikšmė — rau- 
dos mušant sau į krūtinę). Komai buvo duetai 
tarp vyriausiojo vaidintojo ir choro. Jais būda- 
vo išreiškiamas gilus susijaudinimas ar liūdesys. 


Stichomitija ir antilabės 


Patetiškumui padidinti graikų tragikai var 
tojo dialoge net tam tikrą priemonę, vadi- 
namąją  stichomitiją.  Vaidintojai kalbėdavo 
(-mythia — kalbėjimas) tik po vieną eilutę 
(stichos), o kartais, kalbai ypatingai pagyvėjus, 
tik po pusę eilutės (antilabės). Ši priemonė pa- 
tetiškų vietų dramatiškumą ypatingai padidin- 
davo, veiksmas pasidarydavo nepaprastai gyvas. 
Lygus kalbos padalijimas po vieną ar po pusę 
eilutės ne tik kad nevargindavo klausytojų, bet 
toks vaidintojų lenktyniavimas vienodo ilgumo 
trumpomis, bet sąmojingomis ir ryškiomis sen- 
tencijomis sukeldavo nepaprastą klausytojų dė- 
mesio įtempimą. Tokios eristinės scenos paten- 
kindavo pietų kraštų gyventojų prigimtį ir ypa- 
tingai patikdavo atėniečiams dėl jų nepaprasto 
pamėgimo rodyti savo sąmojį ginčuose. 


Pasiuntinių pranešimai 


Pasiuntinių pranešimų būdavo beveik kiek 
vienoje dramoje. Jų turinį sudarydavo peripeti- 
ja, svarbiausių asmenų likimo staigus. pasikeiti- | 

mas. Pasiuntiniai ne tik pranešdavo apie pasi- 
baisėtinus įvykius, kurių etiniais ir estetiniais 
sumetimais nereikėjo žiūrovui matyti, bet ir su- 
teikdavo žinių apie svarbius įvykius, turinčius 
veiksmui lemiamą reikšmę. 


| Eksodas 


"Tragedija baigdavosi eksodu (išėjimu). Ek- 
sodas yra giesmė, kurią giedodamas choras tra- 
gedijos pabaigoje išeidavo iš orkestros. Ši choro 
giesmė, kaip ir parodas, būdavo taip pat gieda- 
ma žygiavimo taktui priderintu anapaisto 
metru. 

Platesne prasme eksodas yra baigiamasis 
tragedijos veiksmas. Jame yra katastrofa, veik- 
smo posūkis į pabaigą. Eksodas sudarytas iš ypa- 
tingai meniškos, tvirtai organizuotos scenų gru- 
pės, kurią sudaro pasiuntinio pranešimas, trum- 
pas baigiamasis veiksmas ir patoso scena. Ekso- 
de krentąs po posūkio veiksmas išsinarplioda- 
mas eina į pabaigą. 

SOFOKLIO GYVENIMAS 
Sofoklio gimimas ir gimtinė 


Tragedijos žydėjimas glaudžiai susijęs su 
Atėnų dvasinio ir kultūrinio pakilimo laikotar- 
piu po graikų laimėjimo karo su persais. Aischi- 

las, Euripidas ir Sofoklis — didžiausi graikų tra- 
gedijos kūrėjai, kurių pirmasis tragedijos žydė- 
jimui padarė pradžią, o Sofoklis pasiekė senovės 
tragedijos tobulumo idealą. Visų trijų didžiųjų 
Atikos tragedijos kūrėjų amžius siejamas su la- 
bai reikšmingu graikų istorijai įvykiu, su graikų 
laimėjimu jūrų kautynių su persais ties Salami- 
nu 480 m. Salamino kautynių diena buvusi 
reikšminga ir Atikos tragedijai, nes tą dieną 45 
metų amžiaus Aischilas kovėsi su persais, 16 
metų Sofoklis vedė jaunuolių šokių ratelius nu- 
galėjimo šventėje, o Euripidas tą dieną gimęs. 

Sofoklis gimė 496 prieš Kristaus gimimą Ati- 
kos dėme (apylinkėje, valsčiuje) Kolone, esan- 
čiame už 10 stadijų į šiaurę (apie pusvalandis 
kelio) nuo Atėnų. Sofoklis, jau senas būdamas, 
išgarsino savo gimtinę tragedija Oidipu Ko- 
lone, ypač pagarsėjusia choro giesme apie pa 
laimintą žirgų žemę. Toks Kolono išgarsinimas, 
be gimtosios žemės meilės, turėjo dar ir kitą 
bendresnį pagrindą. Kolonas buvo įvairių se- 
novinių kultų centras. Su Kolono dievybių ir 
mitinių didvyrių vardais buvo susiję įvairūs pa- 
davimai. Čia gyvenę dievai globėjai Kolonas 
Arklininkas (vietinis dievo Poseidono pavida- 
las) ir Atėnė Arklininkė. Šiems dievams buvo 
pastatytos ir šventovės. Be šių, svarbiausios Ko- 
lono dievybės buvo dar Eumenidės, kurios tu- 
rėjo ten ir šventąjį gojų. Kur šventasis kelias į 
Elėusiną kerta apylinkę, buvo vadinamasis 

Varinis slenkstis. Ten, kaip žmonės tikėjo, pra- 
sivėrusi praraja, kuria Korė buvusi nuvesta į 
Hadą. Ta pačia praraja Tėsėjus ir Piritojus 
nusileidę, norėdami pagrobti požemio karalienę. 
Visai suprantama, dėl ko ten pat buvusi ir Oidi- 
po laidojimo vieta, iš kur Oidipas nužengęs į 
požemio pasaulį. 


Svarbesnieji Sofoklio gyvenimo įvykiai 


Sofoklis buvo kilęs iš turtingos šeimos. Jo 
tėvas Sofilas buvo ginklų fabriko savininkas. 
Tėvas nesigailėjo lėšų sūnaus auklėjimui, ir So- 
foklis turėjo pakankamai mokytojų, kurie jį vis- 
pusiškai lavino. Pagal graikų paprotį, buvo dar- 
niai lavinamos dvasios ir kūno jėgos. To meto 
dramos poetui reikalingiausio muzikos ir šokių 
meno Sofoklį mokė garsus mokytojas Lampras. 
Sofoklis šioje srityje parodė nemenką gabumą, 
nes jau 16 metų būdamas, kaip matėme, vado- 
vavo dėkojamai už Salamino nugalėjimą šokių 
procesijai. 

Sofoklis, matyti, turėjo tikrovės nuovoką, 
nes dalyvavo ir viešame gyvenime. 441 m. jis 
buvo išrinktas strategu kare su Samo oligar- 
chais. Šalia Periklio stratego pareigose Sofokliui 
neteko pasižymėti, tačiau ta proga jam teko pa- 
sižymėti, atliekant pasiuntinio pareigas. Sofoklis 
ėjo dar helėnotamijo pareigas. Helėnotamijo ži- 
nioje buvo Atėnų sąjungos turtai, sudėti Akro- 
polio pilyje. 

Tačiau svarbiausia Sofoklio veikimo sritis 
buvo poetinė kūryba. Poetinis gabumas subren- 
do gan anksti. Teturėdamas 28 m. amžiaus, So- 
foklis jau stojo pirmą kartą į tragikų varžybas, 
kuriose laimėjo pirmą dovaną. Laimėjimas buvo 
ypatingai sunkus ir garbingas dėl to, kad varžy- 
bose dalyvavo ir garsus varžovas Aischilas, kuris 
buvo laikomas Sofoklio mokytoju. Šiai pirmai 
Sofoklio tetralogijai priklausė ir tragedija Trip- 
tolemas. Iki tol buvo paprotys, kad poetas pats 
būdavo ir savo sukurtų veikalų vaidintojas. 
Kadangi Sofoklis turėjo silpną balsą, tai jisai 
tos tradicijos nebesilaikė. Tik Tamiride vyriau- 
siojo herojaus Tamirido ir Skalbėjose Nausika- 
jos vaidmeny Sofoklis pats buvo artistas ir 
žavėjo atėniečius pirmajame veikale stygų in- 
strumento skambinimu, o antrajame — vikrių 
sviedinio žaidimu. 

Sofoklis buvo dukart vedęs. Pirmą kartą jis 
vedė, turėdamas apie 30 su viršum metų am- 
žiaus. Pirmoji jo žmona buvo atėnietė Niko 
stratė, iš kurios jis susilaukė keleto vaikų. Vyres- 
nysis, vardu Iofontas, buvo tragedijų rašytojas. 
Antrą kartą, jau visai nebejaunas, Sofoklis vedė 
sikijonietę Teoridę, kuri pagimdė jam sūnų 
Aristoną, taip pat bandžiusi kurti dramas. Pa- 
sakojama, kad šį sūnų Sofoklis ypatingai mylė- 
jęs. Pavydus Tofontas, norėdamas pasisavinti tė- 
vo turtą, padavė skundą fratorių tarybai (gimi- 
nės teismui), kad tėvas dėl senumo esąs silpna 

protis ir nebesugebąs valdyti turto. Tėvas teisme 
perskaitęs savo garsųji pirmą stasimą iš Oidipo 
Kolone, kurį tik ką buvo baigęs rašyti. Teisėjai 
buvę sužavėti Sofoklio kūryba, ir sūnus bylą 
pralaimėjęs. 

Mirė Sofoklis 406 metais, 90 metų amžiaus 
sulaukęs. Mirties priežastis įvairiai aiškinama. 
Pagal vienus, mirė jis, įtemptai skaitydamas sa- 
vo Antigonę, pagal kitus — iš džiaugsmo dėl 
netikėto laimėjimo tragedijų varžybose. Trečias 
prozinis šaltinis sako, kad Sofoklis miręs dėl to, 
kad užvalgęs neprisirpusių vynuogių. Dėkingi 
tautiečiai pagerbė Sofoklį iškilmingomis laidotu- 
vėmis ir po mirties pastatė jo garbei šventovę, 
kurioje jis buvo garbinamas herojaus Deksiono 
vardu. 


SOFOKLIO KŪRYBA 


. Sofoklio tragedijos 


Senovėje būdavo priskaitoma apie 120 (tiks- 
liau 123) Sofoklio dramų, taigi 90 tragedijų ir 
30 satyrinių dramų, iš viso 30 tetralogijų. Per 
Dioniso švenčių varžybas Sofoklis laimėjo 24 
kartus (Aischilas tik 13, o Euripidas vos 5). 
Daug kartų pirmą vietą, nė karto trečios. Savo 
dramoms medžiagą Sofoklis daugiausia ėmė iš 
epinio Trojos ir Tėbų ciklo padavimų, o ne iš 
visiems žinomos Ilijadės ir Odisėjos. Mus tepa- 
siekė tik 7 tragedijos, viena satyrinė drama ir 
daugelis fragmentų. 

Trijų likusių tragedijų mitologiniai siužetai 
imti iš Trojos ciklo. Tos tragedijos yra: Ajan- 
tas, Filoktėtas ir Elektra. Tėbų ciklo yra šios 
tragedijos: Karalius Oidipas, Oidipas Kolone ir 
Antigonė. Tragedija Trachinietės yra Argo ciklo. 

Dabar susipažinsime truputį su šioje kny“ 
goje išverstų tragedijų fabulomis. 


Antigonė 


Tarp išlikusių veikalų seniausias yra 442 
metais vaidinta tragedija Antigonė, kurioje 
pasireiškia jau visai subrendęs autoriaus menas. 
Tremtinio Oidipo sūnums — Polineikui ir 
Eteokliui —- žuvus, Tėbų sostas tenka Kreontui. 
Kadangi Polineikas, kovodamas su broliu, vedė 
svetimą Argo kariuomenę prieš savo gimtąjį 
miestą, tai Kreontas griežtai uždraudžia jį pa 
laidoti. Tačiau Polineiko sesuo Antigonė atlie- 
ka papročių reikalaujamą simbolinį laidojimą, 
darydama nustatytus nuliejimus ir apibarsty- 
dama lavoną žemių dulkėmis. Čia pasireiškia 
herojiškas charakteris Antigonės, kuri kilniai 
galvojo, bet buvo stataus būdo. Ji ryžosi mirti ir, 
dar tebebūdama gyva, laikė save mintyse jau 
mirusia. Jos charakteriui išryškinti autorius 
šioje tragedijoje sukūrė ir sesers Ismėnės ma- 
lonų, švelnų, bet silpnabūdį tipą. 

Kreontas, geriausių siekimų turįs, bet užsi- 
spyręs ir per daug save vertinąs valdovas nenusi- 
vokia, kad gyvenime esama ir irracionalių da- 

lykų. Jisai greitai vykdo savo įsakymą ir Anti- 
gonę pasmerkia mirti. Kreonto sūnus ir Anti- 
gonės sužieduotinis maldauja tėvą dovanoti jo 
sužieduotinei. Kreontas ir čia nenusileidžia. Nu- 
siminęs Haimonas pabėga. Pasirodo senas prana- 
šas Teirėsijas ix praneša Kreontui, kad dievai 
sukilo prieš jį dėl tokio nežmoniško pasielgimo. 
Jie nebepriima paprastai daromų aukojimų ir 
nebesuteikia prašomų pranašavimų. Toks Tei- 
tėsijo pranešimas palenkia Kreontą nusileisti. 
Jis įeina į rūsį paleisti į laisvę ten uždarytos 
Antigonės, bet randa ją jau nusižudžiusią. Keik- 
damas tėvą, Haimonas tėvo akyse nusiduria ka- 
laviju. Nusižudo taip pat ir Kreonto žmona 
Euridikė. Tragedijos pabaigoje Kreontas, iš oro 
nugalėtojas, bet iš vidaus palaužtas artimųjų 
žmonių mirties, pasijuto nugalėtas ir nelaimingas. 


Karalius Oidipas 


Ši tragedija rašyta po 429 metų, kada Atė- 
nuose siautė baisus maras. Šios tragedijos nepra- 
lenkė jokia kita nei kompozicijos suspietimu, 
nei tragiško veikimo jėga. Kaip ir Aischilo tra- 
gedijas, šią tragediją galima laikyti paveikslu va- 
dinamųjų „likimo tragedijų“, nes čia viskas ora- 
kulo iš anksto nustatyta. Poetui svarbiausias už- 
davinys buvo Oidipo likimu parodyti, kaip žmo- 
gus yra menkas palyginti su dievų valia ir jų 
amžinaisiais įstatymais. 


XXIII 


Pats tragedijos veiksmas vyko jau prieš pra- 
sidedant veikalo veiksmui. Tragedijoje Oidipas 
palaipsniui sužino vis naujas aplinkybes, galu- 
tinai įtikinusias jį savo tėvą nužudžius. 

Pagal mitą, Tėbų karalius Lajus pagrobė 
jauną Pelopo sūnų Chrisipą; už tai Lajų prakei- 
kia Hėra. Ji jam pranašauja mirtį nuo jo paties 
sūnaus. Lajui apie tai praneša pats Delfų 
Apolonas. 

Lajus su žmona Iokaste ilgai buvo bevaikiai. 
Kai jiems gimė sūnus Oidipas, Lajus atsiminė 
Apolono pranašavimą ir, perdūręs kūdikiui ko- 
jas, savo mylimam vergui piemeniui liepė pa- 
mesti vaiką ant Kitairono kalno, kad jis ten 
mirtų. Piemuo pasigailėjo nelaimingo kūdikio ir 
padovanojo jį savo bičiuliui, Korinto piemeniui. 
Tasai Oidipą nunešė bevaikiui Korinto karaliui 
Polibui. Karalius Polibas berniuką priėmė ir jį 
įsūnijo. 

Kartą per puotą Oidipas smarkiai susiginči- 
jo su vienu korintiečiu, kuris įsikarščiavęs pa- 
vadino jį pamestinuku. Oidipas pradėjo abejoti 
savo karališka kilme ir ėmė klausinėti Polibą ir 
jo žmoną Meropę. Nors šie ir įtikino Oidipą, 
kad jis esąs jų sūnus, tačiau gandai apie tai, kad 
Oidipas esąs ,„pamestinukas“, plito ir toliau. 
Norėdamas tuos gandus išsklaidyti ir sužinoti 
tikrą tiesą, Oidipas slapta atsiklausė Delfų ora- 
kulo. Orakulas tiesaus atsakymo nedavė, bet 
vis dėlto pranešė, kad Oidipas turįs užmušti sa- 

vo tėvą ir vesti savo motiną. Nenorėdamas nu- 
žudyti savo tariamųjų tėvų, Oidipas nusprendė 
visam laikui atsisveikinti su Korintu ir iškelia- 
vo į Tėbus. Kryžkelėje jis sutiko vežimą su se- 
niu, lydimu penkių vergų. Vežėjas šiurkščiai 
pareikalavo, kad Oidipas pasitrauktų iš kelio, 
bet tasai šėrė vežėjui. Tada senis užstojo sa- 
vo tarną. Kilo muštynės, ir Oidipas užmušė vi- 
sus, tepabėgo tik vienas tarnas. Pabėgęs tarnas 
buvo tas pats piemuo, kuris kadaise kūdikį Oi- 
dipą nunešė į Kitaironą. Tarp užmuštųjų buvo 
ir Lajus, tikrasis Oidipo tėvas. 

Veltui tėbiečiai ieško savo žuvusio kara- 
liaus. Šalia Tėbų kelio netrukus pasirodo Sfink- 
sas. Tai — sparnuota baisenybė, pusiau mo- 
teris, pusiau liūtas. Sfinksas tam tikrais laiko- 
tarpiais suryja kurį nors Tėbų pilietį, o kelei- 
viams užmena tamsias mįsles ir pasižada nu- 
sižudyti, jei kas mįslę atspės. Miestą apima gi- 
lus liūdesys, nes nesiranda, kas atspėtų Sfinkso 
mįslę. Tada karalius Kreontas savo sesers Tokas- 
tės ranką ir sostą žada tam, kas tą mislę atspės 
ir kraštą iš baisios nelaimės išvaduos. 

Oidipas atspėja Sfinkso mįslę ir patį Sfinksą 
užmuša. Jis tampa Tėbų karalium, veda savo 
motiną ir susilaukia keturių vaikų: Eteoklio, 
Polineiko, Antigonės ir Ismėnės. Apolonas nu- 
sprendžia karaliaus užmušėją nubausti. Tėbuose 
prasideda baisus maras. 

Piliečiai kreipiasi į Oidipą, kad jis surastų 
priemonių išvaduoti miestui nuo maro, kaip kad 
jau kartą išvadavo nuo Sfinkso. Šita kreipimosi 
į Oidipą scena ir prasideda tragedijos veiksmas. 
Oidipas siunčia savo svainį Kreontą į Delfus, 
kad Apolonas nurodytų, kaip reikia miestą iš 
gelbėti. Orakulas atsako, kad tikrasis nelaimės 
kaltininkas esąs mieste. Karalius Oidipas užsi- 
spyręs ieško kaltininko, ir pamažu, žingsnis po 
žingsnio, aiškėja visas, kad ir nesąmoningai at- 
likto, nusikaltimo baisumas. Sužinojęs, kad pa- 
darė tokį nusikaltimą, Oidipas pats save apa- 
kina ir atsisako nuo sosto. 


Oidipas Kolone 


Šią tragediją Sofoklis sukūrė 407 metais, 
žilos senatvės sulaukęs. Oidipas Kolone yra lyg 
Karaliaus Oidipo tęsinys. Jungiamasis momen- 
tas, be kita ko, yra ir tai, kad mite apie 
Oidipą karalių apakęs Oidipas buvęs ištremtas 
iš tėvynės. Šioje tragedijoje atvaizduotas iškil 
mingas Oidipo iškeliavimas į pomirtinį pasaulį. 
Kad visa drama siekia to tikslo, žiūrėtojas mato 
jau pačioje veikalo pradžioje, nes pirmoje sce- 
noje Oidipas pareiškia, kad prieita vieta, kur, 
pagal Apolono pranašavimą, turįs būti visų var- 
gų galas: „Ten baigsi savo amžių nelaimingąjį, 
ir tiems, kurie priims, palaima būsi tu, o tiems, 
kurie išvijo, būsi pabaisa“. Tarp pirmo ir pa- 
skutinio paveikslo įterptos scenos ne tiek padeda 

veiksmui, kiek jį stabdo, tačiau nuo to didėja 
įtempimas laukiani, kuo drama baigsis. 

Štai tų tarpinių scenų turinys. Karalius Oi- 
dipas kalbasi su choru, kuris leidžia Oidipui 
toje žemėje apsistoti. Ismėnė pasakoja apie Tė- 
bų padėtį ir apie Polineiko ir Eteoklio ginčą. 
Kadangi orakulo buvo išpranašauta, kad lai- 
minga ir nenugalima bus ta šalis, kurios žemėje 
bus palaidotas Oidipas, tai dėl Oidipo laidojimo 
prasideda varžybos. Scenoje pasirodo Atėnų ka- 
ralius Tėsėjus, norėdamas patikrinti sau Oidipo 
globą ir apsaugą. Po to ir Kreontas pirma gud- 
rumu, o vėliau ir jėga stengiasi palenkti Oidipą 
į savo pusę. Negalėdamas geruoju savo tikslo 
pasiekti, Kreontas jėga tempia ištikimą Oidipo 
palydovę Antigonę iz jos seserį Ismėnę, tačiau 
Tėsėjus veikiai jas vėl išvaduoja. Pagaliau atei- 
na vyresnysis Oidipo sūnus Polineikas, Argo 
kariuomenės vadas. Jis prašo tėvą, kad tasai 
padėtų jam kariauti prieš Eteoklį, kuris pagrobė 
Tėbų sostą. Oidipas su panieka siunčia jį mirti. 
Kai choras gieda giesmę, griaustinis skelbia, kad 
Oidipo likimas pildosi. 

Jau į „Karaliaus Oidipo“ pabaigą užsiminta, 
kad gyvas išlikęs Oidipas dar kažkokiam nepa- 
prastam dalykui būsiąs reikalingas. Štai paties 
Oidipo žodžiai: „(Tačiau žinau, kad nieks nenu- 
marins manęs, liga nei kita kas“. Ties Kolonu, 
erinijų gojelyje, paslaptingu būdu pasišalino 
Oidipas iš šio pasaulio. Skelbdamas Oidipą he- 

rojum, Sofoklis išvadavo dievybę nuo priekaišto 
ne tik dėl išvidinio, bet taip pat ir dėl išviršinio 
neteisingumo. Skirdamas Atikos Koloną Oidipo 
amžino poilsio vieta, Sofoklis pagerbė savo gim 
tinę, o savo garsia Kolono pagyrimo giesme 
išaukštino ne tik Koloną, bet ir sostinę Atėnus. 


Bendra Sofoklio kūrybos charakteristika 


Sofoklis senovėje buvo laikomas Homėru 
tarp tragikų. Ir šiandien Sofoklis tebelaikomas 
pirmuoju graikų tragediniu poetu. Ką jo didysis 
pirmtakas Aischilas pradėjo, tą Sofoklis sąmo- 
ningai ir meniškai baigė. Visi Sofoklio padaryti 
pakeitimai turėjo tikslą epinį ir lyrinį tragedijos 
elementą nustumti į savo vietą, o tikrą draminį 
iškelti aikštėn visu smarkumu. 

Dar tebebūdamas jaunas ir tebesivaržydamas 
su Aischilu, Sofoklis prie dviejų artistų pridėjo 
dar trečią. Tiesa, dėl trečiojo artisto dialogas 
ypatingai nepagyvėjo, nes vis dėlto retai dialoge 
dalyvaudavo daugiau kaip du vaidintojai, tačiau 
trečiojo artisto buvimas scenoje leido pasireikšti 
didesniam veiksmo ir veikiamųjų asmenų cha- 
rakterių įvairumui. Trečiasis vaidintojas scenoje 
atlikdavo vaidmenį antraeilio, kuris savo būdo 
priešingumu išryškindavo pagrindinio vaidin- 
tojo charakterį. Daugiau kaip trys vaidintojai 
graikų tragedijoje niekuomet nebuvo, vadinasi, 
scenoje tegalėjo būti vienu laiku daugiausia 
trys veikiamieji asmens. 

Antroji jo reforma susijusi su choro peror- 
ganizavimu ir jo vaidmens pakeitimu. Norėda- 
mas sustiprinti muzikalinę choro galią, Sofoklis 
padidino choristų skaičių iš 48 iki 60 (po 15 
kiekvienoje dramoje). Choras buvo atskirtas 
huo dramos veikėjų. Jis pasidarė, tarytum, pa- 
šalinis žiūrovas, abejingas veiksmo priešingu- 
mams. Tarp visų veiksmo prieštaravimų choras, 
būdamas bendruomenės ir tautos dorovinės są- 
monės paveikslas, išlaiko visišką pusiausvyrą. 

Kadangi antikinės tragedijos buvo trumpos 
(jas sudarydavo vidutiniškai apie 1500 eilučių), 
tai vienoje tragedijoje nelengva buvo atvaiz- 
duoti kartu tragiškąją kaltę ir bausmę už ją. Tai 
padeda mums suprasti, dėl ko nuo Aischilo lai- 
kų prigijo Atėnuose paprotys per Dioniso šven- 
tes vaidinti tetralogijas, sudarytas iš trijų tu- 
rinio vienumu sujungtų tragedijų ir vienos 
satyrinės dramos. Ir Sofoklio tragedijos būda- 
vo vaidinamos po keturias, sudarydamos tetra- 
logiją, tačiau triloginis pirmųjų tragedijų prin- 
cipas, bent tiek leidžia spręsti užsilikusios jo tra- 
gedijos, nebebuvo išlaikomas. Jau Aischilas 
stengėsi padaryti atskiras tragedijas užbaigtas 
savyje. Tačiau jam vis dėlto tebebuvo bendras 
visai trilogijai mitologinis principas. Manoma, 
kad Sofoklio laikais pirmiau būdavo vaidina- 
mos kurio poeto iš eilės trys, nesujungios mito- 
loginio prado ir užbaigtos savyje tragedijos ir 
satyrinė drama. Vėliau, nors taip pat po ketu- 

rias dramas kiekvienas poetas duodavo varžy- 
boms, tačiau būdavo vaidinama ne vieno kurio 
poeto visos dramos kartu, bet pakaitomis po 
vieną. 

Meninė Sofoklio pažanga, palyginti su Ai 
schilu, pasireiškia ypatingai tuo, kad Sofoklio 
drama išauga organiškai. Sofoklio dramoje aiš- 
kiai išreikšti veikiamųjų asmenų išvidiniai mo- 
tyvai, todėl jam ypatingai sekėsi charakterizuoti 
paskiri asmens. Daugumoje Sofoklio dramų ne 
aklas likimas nulemia herojų pražūtį, bet jų 
pačių apsisprendimas. Herojaus sieloje vyksta 
motyvų kova, ir jis dėl savo charakterio nu- 
sprendžia vienaip ar kitaip elgtis. 

Taip pat ir veiksmo eiga paruošta ir apgal- 
vota kruopščiau negu bet kurios Aischilo dra- 
mos. Sofoklis ilgu parengimu ir įvairiomis peri- 
petijomis moka padaryti įmanomesnę baisią 
veiksmo pabaigą. Ypač didingas Sofoklis yra 
peripetijoje, veiksmo persilaužime, einančiame 
į „katastrofą“. Peripetija, kaip ir daugelis So- 
foklio reformų, turėjo tikslą sudraminti trage- 
diją. Bene svarbiausia tačiau Sofoklio jėga yra 
jo mokėjimas veiksmą taip puikiai sukombi- 
nuoti, kad žiūrovas ar skaitytojas su didžiausiu 
įtempimų turėtų jį sekti. Tam reikalui labai ti- 
ko vadinamoji tragiškoji ironija. Paimkime kad 
ir Karalių Oidipą. Kiek čia tragiškos ironijos! 
Išsprendęs painią Sfinkso mistę, Oidipas visai 
nenusivokia apie savo likimo mįslę, savo lūpo- 

mis pats prakeikdamas save ir pasmerkdamas 
ištremti. Šiurpulinga tiesa paslėpta nuo jo ma- 
tančių akių, o aklasis Teirėsijas ją jau seniai 
žino. 

Skiriasi Sofoklis nuo Aischilo ir personažų 
įvairumu. Svarbiausi veikiamieji asmens ir So- 
foklio tragedijoje nėra paprasti žmonės, ir jiems 
būdingas herojų būdas, tačiau žemesniųjų luo- 
mų asmenims poetas duoda dažnai ir visai rea- 
listinių bruožų. Mergaitės herojės tipą Sofoklis 
tiesiog sukūrė. Sofoklio užsilikusių tragedijų 
personažus sudaro herojai ir herojės, kariai, be- 
laisviai, pranešėjai (žygūnai), piemens, auklė- 
tojai, maitintojos, tarnai, didikai, pranašai, kai- 
miečiai, sargybiniai, gydytojai ir kt. Taigi, per- 
sonažai tikrai įvairūs. 

Kaip margi ir įvairūs Sofoklio tragedijų 
personažai, taip turtingas ir įvairus ir stilius, 
kurį jo sukurti asmens vartoja. Herojai kalba 
aukštu stiliumi, paprasti žmonės kalba papras- 
tu stiliumi. Chorai, be dorėnų dialekto ypatybių, 
pasižymi dar ir archaizmais. Dialogai čia kyla 
iki aukščiausio patoso, čia vėl krenta iki visai 
šalto logiško griežtumo. Didžiausias Sofoklio 
kalbos grožis juntamas pranešėjų kalbose, pa- 
toso scenose ir daugumoje choro giesmių, pasi- 
žyminčių kilniu minčių polėkiu, išsireiškimo 
patrauklumu ir harmoningu sitmingumu. Daž- 
nai pasitaiko Sofoklio tragedijose agonistinių ir 
dogminių gnomų. Dogminiai gnomai išreiškia 

paties poeto nuomonę, agonistiniai — charak- 
terizuoja veikiamuosius asmenis (šių pasitaiko 
rečiau). Stichomitijas Sofoklis dažnai sudaro 
simetriškai. Pasakojimai, kalbos, monologai su- 
daryti pagal „auksinės dalybos“ dėsnį, t. y. pa- 
siskirsto į dvi dalis, kurių mažesnioji santykiau- 
ja su didesniąja kaip didesnioji su visuma. Tro- 
pų ir figūrų rasime kiekviename puslapyje, bet 
niekad jos neperkrauna visumos ir, išskiriant 
retus atsitikimus, pasižymi subtilumu, grakštu- 
mu ir paprastumu. Lyrinės partijos vengia 
aischiliško puošnumo, neaiškumo (nors ne vi 
suomet pasiseka išvengti!). 

Iš viso Sofoklio poezijoje justi darnus nuo- 
saikumas, idealus taurumas ir kilnus grožis. So- 
foklis turėjo gilų grožio pajautimą ir mokėjo iš 
visur tą grožį savo poezijoje surankioti. Už tą 
mokėjimą rankioti grožį jis buvo pramintas 
Atikos bite. 

A. Rukša 


XXXII 


KARALIUS OIDIPAS 


VEIKIAMIEJI ASMENS 


OIDIPAS, Tėbų karalius. 
IOKASTĖ, jo žmona. 
ANTIGONĖ du dakiėsė 
ISMĖNĖ į į 
KREONTAS, Iokastės brolis. 
TEIRĖSIJAS, aklas pranašas. 
DZEUSO ŽYNYS. 
KORINTO ŽYGŪNAS, 
PIEMUO. 

OIDIPO NAMIšKIS. 
Choras. Tėbų didikai. 


Dievų žyniai, Oidipo asmens sargyba ir vergai, 
Tokastės tarnaitės, Kreonto asmens sargyba, pro- 


cesijos berniukai ir mergaitės. 


Veiksmas vyksta Bojotijos Tėbuose, prieš Oidipo 


rūmus. 


PROLOGAS 


PIRMA SCENA 


Pantomima 
(Žyniai, vaikai ir jaunikaičiai su alyvmedžio 
šakomis, abvyniotomis vilnoniais raikščiais, sėda 
ant aukurų laiptų prieš dievų — Dzeuso, Apo- 
lono, Atėnės ir Hermio statulas. Iš rūmų išeina 
Oidipas) 


ANTRA SCENA 


OIDIPAS 


Vaikai, o Kadmo seno atžala nauja! 

Ko jūs čia sėdite šiose sėdynėse, 
Maldaujamomis pasipuošę šakomis? 

O mūsų miestas skendi smilkaluos aukų, 
Ji perpildė pajanai ir vaitojimai. 
Laikydamas teisinga visa tai išgirst 

Ne iš kurių nors pranešėjų svetimų, 
Patsai, vaikai, aš šičion atėjau, plačiai 
Visų išgarsintas kilmingų Oidipu. 


(Dzeuso žyniui) 
Bet, o senel, sakyk, kadangi tinka tau 
Už šiuos kalbėt, kam esate susėdę čia — 
Iš baimės — ar pagalbos mano šaukdamies? 
Viskuo padėti noriu, nes kietos širdies 
Aš būčiau, sambūrio jūs negailėdamas. 


DZEUSO ŽYNYS 
Tikrai, Oidipe, šalį manąją valdąs, 
Matai, koki seni mes tavo aukurą 
Apsėdome. Štai, šie negal dar skrist toli; 
O šie senatvės jau yra apsunkinti, 
Aš pats, matai, tarnauju Dzeusui kaip žynys, 
Anie — rinktiniai jaunikaičiai, o kiti 
Prekyvietėse sėdi žmonės papuošti 
Prie dviejų šventnamių: Paladės dieviškos 
Ir prie Ismėno pranašingų pelenų. 
Nes miestas, kaip ir pats matai, siūbuoja jau 
Per daug ir nebeišgali pakelt galvos 
Iš kruvinai įsisiūbavusių gelmių. 
Vaisingos mūsų žemės šaknys žūsta jau 
Ir žūsta jaučių bandos ganomos, taip pat 
Bevaisiški ir moterų mūs gimdymai. 
O žaibasvaidis dievas — neapkenčiamas 
Mūs miestą maras persekioja puldamas, 
Nuo jo tuštėti ima Kadmo jau namai, 
Šauksmais turtėja Hadas ir vaitojimais. 
Nors tu dievų ir neprilygsti, aš, tačiau, 
Ir šie vaikai, susėdę čia prie aukuro, 
Vien tik tave tarp vyrų pirmu laikome 

Nelaimėse, kurias mums atsiunčia dievai, 

Taip pat tose, kur atsiunčia gyvenimas. 

Juk Kadmo miestą tu, atvykęs čia kadais, 

Išvadavai nuo duoklės, mūsų teikiamos 

Mislingai dainininkei kietaširdiškai. 

Iš mūsų nepatyręs atsitiktinai 

Ir sąmoningai nepamokytas, tu pats 

Su dieviška pagalba mūs gyvenimą, 

Kaip sakoma ir laikoma, mums pataisei. 

Ir štai dabar, o, pranašesnis už visus, 

Maldaujame tave, mums apgynimą rask, 

Iš dievo sužinojęs arba iš žmonių. 

Matau aš, kad tikrai prityrusių žmonių 

I: patarimai reikšmę turi didelę. 

O tu, geriausias iš mirtingųjų žmonių, 

Mūs miestą pataisyk, su rūpesčiu valdyk. 

Už tavo buvusį uolumą žemė ši 

Tave vadina mūsų išvaduotoju. 

O apie tavo valdžią neminėkime, 

Kad tiesiai atsistoję, kritome paskui. 

Tu, iš tikrųjų, miestą vėl atitaisyk! 

Juk palankiuoju paukščio ženklu ir tada 

Mums laimę suteikei, — toks pat būk ir dabar. 

Nes jei valdysi žemę šią, kaip ir valdai, 

Geriau su vyrais, negu tuščią ją valdyt. 

Nes niekis juk tvirtovė, laivas vienišas, 

Jei nuolat vyrai negyvena viduje. 
OIDIPAS 

Vaikai vargingi! Puikiai aš žinau tatai, 

Ko kenčiate ir ko jūs ilgitės visi! 


Tačiau tarp jūs nėra, kurs kęstų taip kaip aš. 

Tik už save kiekvienas savo širdyje 

Jūs kenčiat, mieli; o manoji siela dar 

Dėl miesto kęsti turi, dėl savęs, dėl jūs. 

Manęs iš miego jums nereikia žadinti. 

Aš daug verkiau, aš daug kelių išvaikščiojau 

Mintim, pripildyta didžiausio rūpesčio. 

Gerai ieškodamas, aš vaistą suradau 

Vienintelį ir jį vartoti paėmiau. 

Kreontą, Menoikėjaus sūnų, pasiunčiau — 

Jis svainis man — į Foibo pitinius namus, 

Kad jis patirtų ten, kokiu veiksmu, žodžiu 

Aš miestą žūstantį galėčiau gelbėti. 

Dabar dienas skaitau ir nerimauju vis. 

Kas jam yra? Seniai jo laukiu grįžtančio 

Tr negaliu suprast, kodėl vėluojasi. 

Nedorėlis aš būčiau, jei, kai jis sugrįš, 

Nepadaryčiau to, ką dievas mums apreikš. 
(Procesijos dalyviai, pastebėję einantį Kre- 

ontą, apie tai praneša Dzeuso žyniui) 


TREčIA SCENA 


DZEUSO ŽYNYS 
Laiku tarei tu žodį; štai ir jie kaip tik 
Kreontą rodo man, čionai ateinantį. 


OIDIPAS 
(apsigreždamas) 
Kokiu džiaugsmu liepsnojant žvilgsnį jo matau! 

O Apolone viešpatie! Tu leisk, kad jis 
Likimą išganingą neštų mums drauge! 


DZEUSO ŽYNYS 
Matyt, džiaugsmingas jis: ko eitų taip čionai, 
Apvainikavęs galvą lauro šakomis? 


OIDIPAS 
Tuojau patirsim. Jis arti, girdėsime. 
(Įeina Kreontas) 
Valdove, svaini, Menoikėjaus tu sūnau! 
Kokią gi žinią mums iš dievo atneši? 
KREONTAS 
Laimingą žinią; nes net ir sunki našta 


Pavirsta laime, jei tiesi yr išeitis. 


OIDIPAS 
Kas tai per žodis? Nes nei baimės, nei drąsos 
Dėl šito žodžio aš iš anksto nejaučiu. 


KREONTAS 
Jei nori — pasiryžęs prieš visus kalbėt, 
O ne — vidun nuėjęs tau tiktai vienam. 
OIDIPAS 


Sakyk visiems, nes jų nelaimė sielą man 
Labiau kankina dar nei savas liūdesys. 


KREONTAS 
Galėčiau pasakyt, ką dievas tarė man. 
(Išsiima lentelę su rašmenimis ir skaito) 


+ * . * i * * 
Valdovas Foibas aiškiais žoitais liepia mums 
"Tą miesto antkrytį, kurą žemėje šioje 
Yra išaugęs, išvaryti ir irkt. 


“ ONNPAS 
Kokiu atplrkimu? aip išsivaduot? 


ONTAS 
skaito toliau) 
Ištėmimu alba Xužudymu išpirkt 
Nužudymą. Tas kraujas miestą audrina. 


. OIDIPAS 
Tačiau apie kieno likimą kalba jis? 


š KREONTAS 
Kadais šią žėmę Lajus valdė, viešpatie, 
Prieš tai, kai tu šio miesto paėmei vadžias. 


OIDIPAS 
Girdėjau, bet nesu jo matęs niekados. 


KREONTAS 
Jis mirė; ir dabar vis tiek, kas jie bebūt, 
Kaltuosius aiškiai reikalauja nužudyt. 


OIDIPAS 
Bet kur gi jie yra? Kur rast dabar senus, 
Sunkius pažint nusikaltimo pėdsakus? 


KREONTAS 
Šioj žemėj, tarė jis. 
(Skaito iš atminties) 

Kas ieško, randa tas; 
"Tik tai pasprunka, kas žmogaus neieškoma. 


OIDIPAS 


Kur Lajų užmušė? Ar jojo namuose, 
Ar gimtuose laukuos, ar žemėj svetimoj? 


KREONTAS 


Išvyko klaust orakulo, — taip sakės mums, — 
Ir iškeliavęs nebegrįžo jau namo. 


OIDIPAS 
O kaip žygūnai ir bendrakeleiviai jo? 
Nematė, kuo būt galima pasinaudot? 


KREONTAS 
Visi jie žuvo, viens tiktai ištrūko ir 
Užmiršo viską baimėje, tik pratarė... 


OIDIPAS 


Ką jis pasakė? Daug mums tai galės suteikt. 
Jei yr vilties pradžia, gali daug sužinot. 


KREONTAS 
Kalbėjo jis tada, kad maldininką tą 
Nužudė ne viena plėšikiška ranka, 


OIDIPAS 


Nedrisęs būt plėšikas elgtis įžūliai, 
Jei jo nebūtų čia papirkę sidabru. 

KREONTAS 
Atrodė taip, tačiau, nelaimėj keršyti 
Žmogaus neatsirado Lajui žuvusiam. 


OIDIPAS 
Valdovui žuvus taip, kokia gi tad bėda 
Sutrukdė visa tai ištirti pamažu? 


KREONTAS 
Mislinga dainininkė, Sfinksas, vertė mus 

Žiūrėt to, kas arti, neaišku kas — atmest. 


OIDIPAS 
Ir vėl išaiškinsiu aš viską nuo pradžios. 
Vertai tad Foibas ir, Kreontai, tu taip pat 
Dėl žuvusio vėl rūpestį iškėlėte. 
Aš sąjungininkas teisėtas būsiu jums, 
Kurs už šią žemę ir už dievą keršija. 
Aš rūpinuos juk ne draugais tolimesniais, 
"Tik nuo savęs patsai tą gėdą išsklaidau. 
Nužudęs Lajų priešas, aš manau, ir man 
Atkeršyti norėtų tokia pat ranka. 
Aš, jam padėdamas, pats sau juk padedu. 
(Procesijos dalyviams) 
Vaikeliai, kuo greičiau nuo laiptų stokite, 
Visi pakeldami maldaujamas šakas. 
(Kreontui) 
O kitas kas čia Kadmo žmones terenka. 
Aš viską padaryti ketinu; ir mes 
Laimingi būsim su dievu ar žūsime. 
(Nueina į rūmus. Artinasi choras) 

DZEUSO ŽYNYS 
Vaikai, pakilkime. Mes čia atėjome 
Juk tam, ką žada jis dėl mūsų padaryt. 
O Apolonas, siuntęs mums pranašystės, 
Teišvaduoja mus iš šios baisios ligos. 
(Procesijos dalyviai pakelia nuleistas šakas 
ir nueina) 


PARODAS 


CHORAS 


I strofa 
O, žodžiai Dzeuso saldžiausieji! Iš Delfų, auksu 
turtingų, 
Su kokia žinia į Tėbus 
Vykstate? Virpa išgąsdinta, baimės pripildyta 
siela! 
Paguosk mus, Dėlieti Pajanai! 
Svyruoju, klausydams tavęs: ar naujai vėl 
Šiandien tarnauti liepi ar senoviškai, 
Tam tikrais tarpais? Sakyk, nemirtingoji, 
Amžinas Gande, Vilties Kūdikėl! 
I antistrofa 
Pirmą tave aš šaukiu, duktė Dzeuso, dievaite 
Atėne, 
Ir žemę laikančią Sesę, 
Artemidę, kur apskritam soste prekyvietėj sėdi 
garbinga, 

Taip pat ir tolisvaidį Foibą. 

Trise, gynėjai, jūs man pasirodykit! 

Jeigu anksčiau miestą siautė nelaimės, — 
Jūs tas nelaimes nuo miesto išblaškėte, 
Vėl ir šiandieną ateikit, meldžiu! 


II strofa 


Deja! Kančių be galo daug 
Kenčiu: ligota jau minia, 
Ir mano mintis neišranda 
Mirčiai atremt kalavijo. Tr žemės jau 
Vaisiai neauga, ir moters, kai gimdo, 
Skausmų išlaikyt nebegal, nebegali ištverti. 
Pažiūrėk į mus: vieni po kitų, puikiaplunksniai 
lyg paukščiai, 
Skrendam greičiau už žaibus žaižaruojančius 
Krantan vakario dievo. 


II antistrofa 


Mieste aukoms jau skaičiaus nėr, 
Lavonai neapverkiami, 
Vien mirtis iš jų sklinda aplinkui. 

Žmonos tarp jų ir pražilusios motinos 
Prie aukurų telkiasi, graudžiai dejuoja, 

Iš kančių žudančiųjų meldžia išgelbėti, 

Ir pajanas skamba. Greta skamba šauksmas 

raudojimo. 

Vardan to, Dzeuso dukrele auksine, 
Maloningą siųsk pagalbą. | 

III strofa 


Arėją, kurs mus degina 
Ir be varinio skydo 
Svilina mane — pabėgt — prašau! — 
Išklausyki ir išvyk už ribų 
Mūs tėvynės, jį ištremki 
Amfitritės menėn 
Ar nevaišingojon prieplaukon 
Trakijos banguotos! 
Jei tik ką naktis paleidžia, 
Tai užpuola tuoj diena. 
Arėją tu, žaibų valdove, 
Dzeuse tėve, aš meldžiu, 
Savu perkūnu staigiai sunaikink! 


III antistrofa 


Valdove Likijos — meldžiu! — 
Iš auksu apsuktų templių 
Išsiųsk strėles į visus kraštus, 
O tu savus, o Artemide, švyturius 
Ugninguosius, su kuriais sau 
Likijoj skrajoji! 
Šaukiuos ir tavęs, auksaraikšti tu, 
Žemės bendravardžio, 
To mainadžių sankeleivio 
Vynaakio Bakcho, žėrint 
Kad ateitų suspindėjęs 
Derva šviesiai žibančiąja 
Prieš šį dievą, dvasią negarbingąją! 

PIRMAS EPEISODIJUS 


PIRMA SCENA 


OIDIPAS 

(korifėjui) 
Prašai? Ir ko prašai, — jei kalbą manąają 
Pagerbti panorėsi, dievą gerbdamas, — 
Pagalbą gausi, palengvėjimą vargų. 
Kalbėsiu, būdamas šiai kalbai svetimas, 
Kaip svetimas buvau piktadarybei. Aš, 
Jei kliaudis būtų, greitai rasčiau pėdsakus. 
Bet ne; vėlybas aš pilietis tarp kitų 
Ir štai dabar sūnums kadmiečiams įsakau: 
Jei kas iš jūsų žino, nuo kurio žmogaus 
Mums žuvo Lajus, Labdako sūnus, tam aš 
Liepiu dabar suteikti man visas žinias. 
Ir jei jis bijo rasti kliaudį pats savyj, 
Teisitikina, kad nieko blogo jam 
Nebus, tik kraštą šį jisai turės palikt. 
Tegu ir apie kito kaltę netylės, 
Jei žmogžudys tas būtų iš kitos šalies, — 
Apdovanosiu ir. malonę skirsiu jam; 
O jei atsakymo jūs man neduosite, 
Norėdami bičiulį saugot ar save, 
Klausykite, kaip elgsiuos aš su neklusniu: 
"Tam vyrui, — man vis tiek, kad ir kas būtų jis, — 
Toj žemėje, kur karaliauju ir valdau, 
Aš įsakau: jo nepriimti, nekalbėt 
Su juo, nebeprileisti jojo prie bendrų 

Maldų arba aukų ir švęstojo vandens; 

Bet vyti iš namų visiems, kadangi jis 

Yra visų mūs maitotojas, kaip tai man 
Dabar tik pranešė orakulas dievų. 

Aš sąjungininkas darausi mirusiam 

Ir dieviškai būtybei nuo dabar taip pat: 
Ašai prakeikiu slaptą nusikaltėlį, 

Ar viens pasislėpė jis ar su daugeliu: 
Varge te vargšas leidžia sau gyvenimą. 
Užkeikiu aš: jei, žinant man, jis namuose 
Manuos gyventų, teiškęsiu, ką sakiau! 

Ir visa tai įvykdyt pavedu aš jums 

Vardan manęs, ir dievo, ir gimtos šalies, 
Dėl dievo pykčio taip be vaisiaus kenčiančios. 
Jei darbas šis nebūt net dievo pavestas, 
Nebūtų tikę jums taip neatpirkus leist, — 
Kilniausias vyras ir karalius užmuštas. 
Suraskite tad jį! Dabar, kadangi man 
Kaip tik turėti tenka jo turėtoji 

Valdžia, ir guolis jo, ir ta pati žmona, — 
Tai ir bendrus su juo vaikus, — jei jis nebūt 
Bevaikis buvęs, — būčiau aš išauklėjęs. 
Dabar likimas smūgį siuntė galvai jo, 
Tad vietoj jų aš užsistosiu jį dabar 

Kaip gimtą tėvą, visa ką išaiškinsiu, 

Kad žmogžudį sugaučiau aš, nužudžiusį 
Mums ainį Polidoro, sūnų Labdako — 
Jam tėvas Kadmas, probotis Agėnoras. 
Aš į dievus kreipiuos: tegu, kas neklausys, 
Tam žemė derlium pasėlio nebegrąžins, 


Te įpėdinių tam nepagimdys žmona; 

Težūsta jis nelaimėj dabartinėje 

Ar dar blogiau, jei tik yra tokia mirtis! 

Gi jums visiems, kadmiečiai, kas tam pritariat, 
Tiesa tebūna sąjungininkė, taip pat 

Drauge visi dievai malonūs visados. 


KORIFĖJAS 
Kaip surišai mane savu užkeikimu, 
Taip tau, valdove, aš ir atsakyt geidžiu: 
Ne aš žudžiau, žudiko nežinau taip pat. 
Šią mįslę gudriąją mums Foibas atsiuntė, — 
"Te jis pasako, kas įvykdė visa tai. 


OIDIPAS 
Sakai teisingai. Bet priversti joks žmogus 
Prabilt dievus prieš jųjų valią neįstengs. 


ANTRAS CHOREUTAS 
Aš kita pasakysiu, kaip atrodo man. 
OIDIPAS 
Sakyt gali ir trečia, jeigu tik žinai. 
ANTRAS CHOREUTAS 
Su Foibu, mūs valdovu, vien Teirėsijas 
Minties jėga, karaliau, gali lygintis. 
Iš jo gali aiškiausiai viską sužinot. 
OIDIPAS 
Ir tai nedelsdamas aš padariau: siunčiau 
Du pasiuntinius, kaip Kreontas patarė, 
Ir nuostabu tikrai, kad jų ilgai nėra. 

TREČIAS CHOREUTAS 
Yra dar žodis viens, neaiškus ir duslus. 


OIDIPAS 
Koks žodis? Viską aš turiu gerai pasvert! 


TREčČIAS CHOREUTAS 
Kaip kalbama, jį pakeleiviai užmušė. 


OIDIPAS 


Ir aš girdėjau; nėr tik to, kurs matė tai. 


TREčČIAS CHOREUTAS 
Bet, jei piktadarys dar jaučia baimę, jis 
Vis tiek tavųjų prakeikimų nepakels. 


OIDIPAS 
Kas drįsta veikti, tas ir žodžių nepabūgs! 


ANTRA SCENA 


KORIFĖJAS 
Bet štai ir tas, kurs gali jį pakaltinti! 
Jau atveda čion dieviškąjį pranašą, 
Kurs tarp žmonių tik vienas tiesą gal matyt. 
(Įeina Teirėsijas, vadovo berniuko vedamas) 


OIDIPAS 
Teirėsijau, matai tu, kas prieinama 
Tr paslėpta — kas žemiška ir dangiška. 

Nors tu ir nematai, bet puikiai supranti, 
Kokiam varge mūs miestas; užtarėją jo, 
Išgelbėtoją jaučiam vien tiktai tavy. 

O Foibas, — jeigu tu nesi pasiuntinių 
Girdėjęs dar, — mums, siuntusiems, jau pranešė, 
Kad mes, kada surasim Lajaus žudikus, 
Ištremtume juos arba nužudytume, — 
"Tada tik išsigelbėsime nuo ligos. 

Dabar, paklausęs paukščių pranašingųjų 
Arba kitu būdu, jei tokį tik turi, 

Save patsai išgelbėk, miestą ir mane! 
Nuo mirusiojo suteršimo išvaduok; 
Tavim pasitikim; geriausias darbas juk, 
Kuo moki ir gali, kitiems pagelbėti. 


TEIRĖSIJAS 
Deja! Deja! Tikrai žinot yra baisu, 
Jei supranti, kad nėr naudos žinojime! 
Tvirtai minėjau tai, bet visgi užmiršau — 
Kitaip ar būčiau aš atėjęs čia dabar? 


OIDIPAS 
Kas tai? Kodėl tokia liūdna tava kalba? 


TEIRĖSIJAS 
Liepk man išeiti; taip lengviau pakelsime, 
Jei tik sutiksi, savo naštą aš ir tu. 
OIDIPAS 
Neišmintingai ir nemeiliai pasakei 
Tam miestui, kurs tave augino, jeigu tu 
Nepasakei, ko reikia, kalbą sulaikei. 

TEIRĖSIJAS 
Matau, ir tau tava kalba nėra naudon: 
"Tai štai, kad to paties netektų man patirt... 


CHORAS 
(klaupdamas) 
O, dėl dievų! Žinai, tad neatsisakyk. 
Prie tavo kojų puolę, meldžiame tave. 


TEIRĖSIJAS 
Beprėčiai! Niekados nepasakysiu to, 
Ką tu mane verti — nelaimei tavajai. 


OIDIPAS 
Ką čia kalbi? Žinai gi ir vis tiek tyli? 
Tšduot mus nori, miestą sunaikint geidi? 


TEIRĖSIJAS 
Tikrai tavęs aš nekankinsiu nė savęs. 
Kam klausinėji? Neišgausi juk vis tiek. 


OIDIPAS 
O, blogas iš blogųjų, — tu net akmenį 
Tpykinti galėtum! Ar pratarsi mums? 
Ar užsispyręs ir bejausmis likt gali? 


TEIRĖSIJAS 
Tu keiki mano nuotaiką, tačiau tikrai 
Nepastebi savos ir niekini mane. 


OIDIPAS 
Bet kas nepyktų gi už šitokius žodžius, 
Kokiais dabar šį miestą tu išniekini? 

TEIRĖSIJAS 


Ateis savaime, jei ir slėpčiau tai tyloj. 


OIDIPAS 


Ar, kas ateis, nereikia to man pasakyt? 


TEIRĖSIJAS 
Daugiau nė žodžio nesakysiu. Jeigu taip, 
Dabar gali sau pasiučiausiu pykčiu pykt. 


OIDIPAS 
Taip, būtinai sakysiu, ką tik suprantu, 
Nes aš įpykęs. Tad žinok, — man rodosi, 
Kad tu esi sumanęs ir įvykdęs net 
"Tą darbą, — žinoma, ne savo rankomis. 
Bet jei nebūtum aklas, pasakyčiau aš, 
Kad visa šitai — darbas tavo vieno tėr. 


TEIRĖSIJAS 
Tikrai? Ką paliepei, turi įvykdyti: 
Nuo šios dienos nekaltink nei manęs, nei jų, 
Nes tu — bedieviškas teršėjas šios šalies. 


OIDIPAS 
Tu kalbą šią išrėžei taip begėdiškai! 
Ir kaip bausmės už tai išvengti dar tikies? 
TEIRĖSIJAS 


Išvengiau, nes ašai esu stiprus tiesa. 


OIDIPAS 
Kieno pamokytas? Ne tavo menas čia. 

TEIRĖSIJAS 
Vien tavo. Tu prieš norą privertei bylot. 


OIDIPAS 


Kaip? Pakartok, geriau suprasti leiski man. 


TEIRĖSIJAS 
Ar dar nesupratai? Ar nori išbandyt? 


OIDIPAS 
Ne tiek, kad jau žinočiau — pasakyki dar. 


TEIRĖSIJAS 


Sakau: nežinomas žudikas — tu patsai. 


OIDIPAS 
Neapsidžiaugsi, dukart žeisdamas mane. 


TEIRĖSIJAS 
Ar dar sakyt, kad tu labiau įpyktumei!? 


OIDIPAS 
Kalbėk, kiek nori: visa bus juk be naudos. 


TEIRĖSIJAS 


Sakau: nepastebėdamas esi tu pats 
Su mylimiausiais gėdiškuose santykiuos 
Ir pats nenuvoki, kokioj bėdoj esi. 


OIDIPAS 
Ar ilgai nebaustas tu taip manai kalbėt? 

TEIRĖSIJAS 
Taip, jeigu galios dar šiek tiek yra tiesoj. 


OIDIPAS 


Galia yra tiesoj, bet ne tavy, kuris 
Neturi nei klausos, nei proto, nei akių. 


TEIRĖSIJAS 

O, vargše! Man prikaišioji dabar tatai, 

Ką tau kiekvienas veikiai ims prikaišioti. 

OIDIPAS 

Naktis tave išugdė amžina, ir tu 

Pakenkt tam negali, kurs šviesą mato, — man. 
TEIRĖSIJAS 

Ne man, ne man nulėmta pražudyt tave: 


Pats Apolonas rengia tavo pražūtį. 


OIDIPAS 
Ar tai Kreontas sugalvojo, ar tu pats? 


TEIRĖSIJAS 
Tau ne bėda Kreontas, — pats tu vargas sau. 


OIDIPAS 


O turte, valdžia, mene tu aukščiausiasis 
Gyvenime, pavydą sukeliančiame! 

Koksai pavydas slypi jumyse, jei tos 
Valdžios dėliai, kurią man miestas suteikė 
Neprašomas, tačiau tiktai kaip dovaną, 

Kreontas, štai, bičiulis ištikimas man 
Kadais, slapta prišliaužęs, išvaryt mane 
Panoro, burtininką pasiuntė slaptai, 
Apgaulų valkatą, kurs pelną mato vien, 
O aklas visiškai šiam menui. Pasakyk, 
Sakyk, kur, pranaše, tu neapsirikai? 
Kai buvo šmėkla čia, mįsles dainuojanti, 
Ko išganingo žodžio miestui nesakei? 
"Tuo tarpu ne kiekviens atspėti mįslę tą 
Galėjo, — pranašavimo reikėjo čia, 
Kurio tau nepasakė paukščiai nei dievai. 
Aš atėjau, Oidipas, nieko nežinąs, 

Ir ją nuraminau vien protu įgimtu, 

O ne iš paukščių sužinojęs būdą tam. 
Mane ištremti nori tu iš šios šalies, 
Svajoji prie Kreonto sosto atsistot. 
Tikiuos, kad sumanytojas it tu patsai — 
Abu jūs verkdami atliksit atgailą. 

Jei senas tu nebūtum, tad kankinamas 
Prisipažintum savąjį sumanymą. 


KORIFĖJAS 


Mums rodosi, kad jojo žodžiuose visuos 
Vien pyktis buvo, kaip ir tavo atsake. 
Ne to žiūrėti, bet tik pranašavimą 

Reik dievišką geriausiai stengtis vykdyti. 


TEIRĖSIJAS 


Nors tu karalius, bet vis tiek man leistina 
Tau atsakyt, nes valdžią aš taip pat turiu. 

Ne tavo tarnas, bet vien Loksijo esu, 
Globojamų Kreonto skaičiuj nėr manęs. 
Sakau: kai tu aklumą man prikaišiojai, 
Regėdamas net nematei, kokioj esi 

Bėdoj, nei kur, su kuo drauge tu gyveni. 
Žinai, iš kur tu kilęs? Tu jau užmiršai, 
Kad priešas sau esi čia, žemėje, ir ten, 
Apačioje, kad Prakeikimas dvigubas 

Už tėvą, motiną iš žemės vys tave. 

Dabar regi tu šviesą; tamsą vien — paskui. 
"Tavais šauksmais uolota jūros įlanka 

Ir Kitaironas suskambės, kada tu pats 
Patirsi apie vestuves, — kad įplaukei, 
Laimingai plaukęs, į namus, kur uosto nėr. 
Kitų vargų daugybės nežinai taip pat: 

Kad būsi lygus sau, drauge saviems vaikams. 
Kreonto burną niekini ir manąją. 

O vis dėlto nėr tarp mirtingųjų žmonių, 
Kas būtų sunaikintas už tave baisiau. 


OIDIPAS 
(korifėjui) 
Ar jo klausyti nepakenčiamos kalbos?! 
(Teirėsijui) 
Prapulk! Greičiau! Ko stovi? Tarki, ar atgal 
Tu eisi kuo greičiau iš namo manojo? 
TEIRĖSIJAS 


Nebūtum šaukęs — būčiau neatėjęs čia. 

OIDIPAS 


Aš nemaniau, kad tu kalbėsi kvailystės. 
Vargu tave pakvietęs būčiau į namus. 


TEIRĖSIJAS 


Atrodom tau kvailai, bet išmintingi jiems, 
"Taviems gimdytojams, atrodydavome. 


OIDIPAS 


Paliki! Kam? Kas gimdė, pasakyk, mane? 
"TEIRĖSIJAS 
Diena ši pagimdys, bet ji ir sunaikins. 
OIDIPAS 
Labai neaiškiai ir mįslingai tu kalbi. 
TEIRĖSIJAS 


Bet ar ne tu geriausiai tai gali suprast? 


OIDIPAS 


Keik! Pripažint turi, kad didis aš buvau. 


TEIRĖSIJAS 


Tave pasisekimas stūmė pražūtin. 


OIDIPAS 


Išgelbėjau šį miestą, kita — tėr niekai. 

TEIRĖSIJAS 


Dabar jau reikia eit. 
(Berniukui) 


Vaikeli, vesk mane. 


OIDIPAS 


Ir teveda: buvimas tavo sunkina 
Mane; išėjus tau, pasidarys lengviau. 


TEIRĖSIJAS 


Dar pasakysiu, ko aš atėjau. Sakau, 

Aš tavo veido nebijau. Manęs tikrai 
Nepražudysi. Pasakysiu: vyras tas, 

Kurio grasindamas tu ieškai, skelbdamas 
Užmušus Lajų, — vyras tas yra čionai. 
Jis svetimas, čia įsikūręs, o paskiau 

Čia gimęs pasirodys, nesidžiaugs, tačiau, 
"Ta laime. Virs aklu jisai iš matančio 

Ir iš turtingo — elgeta; graibydamas 
Lazda sau priešais, jis į kitą kraštą vyks. 
Iš karto pasirodys jis saviems vaikams 
Drauge kaip brolis ir kaip tėvas, moteriai, 
Kuri jį gimdė, — vyras ir sūnus, — drauge 
Su tėvu moterį tą pat turįs ir jį 
Užmušęs. Apgalvok, kai eisi į namus. 

O jei mane sugausi sumelavus tau, 
Sakyk, kad pranašavimų nesuprantu. 


(Berniuko vedamas nueina) 

PIRMAS STASIMAS 
CHORAS 


I strofa 
Kas tas, kurį delfiškoji uola 
Mums staiga parodė? 
Kas tas, kur tokią didelę ir baisią 
Nuodėmę padarė? 
Jam laikas jau dar greičiau 
Už arklius, kaip audrai, bėgt 
Ir koją nešt iš čia! 
Per žaibų švyturiavimą vejasi jį 
Liepsnas svaidančio Dzeuso baisus sūnus, 
Ir paskui įnirtę 
Lekia keršto dvasios! 


I antistrofa 

Suskambo jau balsingai sniegynai 

Stačiojo Parnaso: 
Pėdsakus tojo slaptojo vyro 

Atidengti stengias. 

Bėgioja aklam miške, 

Urvuose niaurių kalnų, — 

Po uolas kaip jautis koks: 
Vienų vienas jis blaškosi klaidžiodamas, 
Kad pabėgtų nuo tako pranašysčių baisių. 

Vis tiek jos nesustoja, 

Aplinkui jį skrajoja. 


II strofa 
Baisiąją, taip, baisiąją mintį kelia sieloj 
burtininkas. 

Nėr kaip tikėt, nėr kaip paneigt; sunku nuspręst: 
ką gi sakyt? 
Viltimi aš neskrendu 
Nei į praeitį, nei į ateitį... 
Jokių vaidų gi su Labdakidais 
Oidipas per gyvenimą, ir ankstesniais 
Laikais, anksčiau ir nė dabar — žinom! — 
Neturėjo. Neužtenka čia 
Įrodymo, kad (patikėdami) 
Mes prieš visuotiniąją 
Garbę Oidipo eitume — ir už Labdaką — 
Ginti nežinomosios niekam mirties. 


II antistrofa 


Viską, tikrai, Dzeusas žinos ir Apolonas, darbus 
žmonių 
Regi juk jie. O patikėt, kad pranašai yra 
gudresni, 
Su tiesa tatai nesutinka; 
"Tik išmintimi prieš išmintį 
Žmogus gali viršyti... 
Prieš sužinodamas esmę jojo žodžių visų, 
Nesutinku aš pranašauti su juo. 
Prie Oidipo juk akyse visų 
Atžengė merga plunksnuotoji, 
Ir visi jame pamatėme 
Mes išminčių. Miestas pamėgo jį. Todėl 
Jam prikaišioti blogio aš negaliu. 

ANTRAS EPEISODIJUS 


PIRMA SCENA 


KREONTAS 
(chorui) 

Piliečiai, sužinojau, kad baisia kalte 
Mane karalius mūs Oidipas kaltina. 
To negalėdamas pakęsti, ateinu. 
Tei tarias jis ką nors šiose nelaimėse 
Patyręs iš manęs kenksmingo žodžiais ar 
Darbais, — toliau aš nebenoriu nė gyvent, 


"Taip apkalbėtas. Tokios kalbos kenkia man 


Be galo, jei mieste ir tarp bičiulių aš 
Nedorėliu, niekšu turėsiu rodytis. 


KORIFĖJAS 
O, taip, šis priekaištas iš tikro ištartas, 
Bet ne širdis ji įkvėpė, o pyktis vien. 


KREONTAS 
Ar tvirtino, jog patariau aš pranašui, 
Kad jis kalbėtų melagingas čia kalbas? 


KORIFĖJAS 
Taip, sakė; bet nenumanau, ko siekdamas. 


KREONTAS 
Bet ar jo sveikas protas, žvilgsnis regi dar, 
Kai drįsta man daryti tokį priekaištą? 


KORIFĖJAS 
Aš nežinau, nes, ką valdovai daro, man 
Nereik matyt. Jis pats jau eina iš namų. 


(Įeina Oidipas) 


ANTRA SCENA 
OIDIPAS 


"Tu čia? Drįsai čionai ateiti? Ar kakta 
Tokia begėdė, kad po stogu pas mane 
Drįsai ateit, žudike mano tikrasai, 
Grobėjau aiškus mūs karališkos valdžios? 
Sakyki, dėl dievų, ar tu mane bailiu 

Ar gal kvailiu laikei, kad elgtis taip drįsai!? 
O gal manei, kad aš nesužinosiu net, — 
Nors įšliaužei klastingai, — ir iškęsiu tail 
Bet ar ne kvailas tad yra sumanymas — 
Be turto ir be artimų grobt valdžią, kai 
Tam reikia šalininkų ir dar pinigų? 


KREONTAS 
Žinai, ką padaryk: jau pasakei, dabar 
Manęs tu išklausyk, o jau paskui nuspręsk. 


OIDIPAS 


Gerai kalbėt pats moki, bet klausyti aš 
Tavęs nesirengiu, nes priešas man esi. 


KREONTAS 
Apie tą pat dabar tu išklausyk manęs. 

OIDIPAS 


"Tik nekalbėk man, kad nesi nedorėlis! 


KREONTAS 
Jei pats manai, kad aukštinti save yra 
Protinga, — iš tikrųjų tu apsirinki. 


OIDIPAS 


Jei ta manai, kad giminaitis, kurs blogai 
Padarė, nebaustas išliks, — tikrai klysti. 


KREONTAS 
Neginčysiu; sakai teisingai. Viena tik 
Sakyki man: kokį kentei kentėjimą? 


OIDIPAS 
Ar. pagal tavo patarimą, pasakyk, 
Aš pasiunčiau garbingo pranašo pakviest? 


KREONTAS 
Tos pat aš nuomonės net ir dabar laikaus. 


OIDIPAS 


Sakyk, ar jūs karalius Lajus, jau seniai... 


KREONTAS 


Bet kas jam atsitiko?.. Aš nesuprantu... 


OIDIPAS 


„„„Mirtingo smūgio blokštas, krito žemėje? 


KREONTAS 
Jau suskaitytum daug laikotarpių ilgų. 

83 


OIDIPAS 


O jūsų pranašas — žinojo meną jau? 
KREONTAS 


"Toks pat protingas buvo, gerbiamas visų. 


OIDIPAS 
Ar mano vardą paminėjo jis tuomet? 
KREONTAS 
Nepasitaikė man tada girdėti jo. 
OIDIPAS 
Ar nesistengėte išaiškint šios bylos? 
KREONTAS 


Kaip nesisiengėm? Tik nesužinojome. 


OIDIPAS 


Kodėl gi jis, išminčius, nepasakė to? 
KREONTAS 


Aš nežinau; jei nežinau ——- geriau tyliu. 


OIDIPAS 
Bet tu žinai dalyką savo, — ir tikiuos, 
Kad, tai žinodamas, galėsi pasakyt. 


KREONTAS 


Ka? Jeigu tik žinosiu, neigti nemanau. 

OIDIPAS 
Jei jūs nebūtut susitarę, kažin, ar 
Jis būtų sakęs, kad aš Lajų užmušiau. 


KREONTAS 
Ką sakė jis, žinai tu pats. Bet aš dabar 
Norėčiau, savo ruožtu, ir tave paklaust. 


OIDIPAS 


Paklausk. Tikrai nerasi, kad aš nužudžiau. 


KREONTAS 


Sakyk: esi juk vyras mano seseriai? 


OIDIPAS 


Ko klausi, to ašai nuneigti negaliu. 
KREONTAS 
Ir lygiai krašto valdžią jūs dalijatės? 
OIDIPAS 
Kaip ji tik geidžia, viską lygiai taip darau. 
KREONTAS 
O aš, kaip trečias, argi neprilygsta jums? 
OIDIPAS 


Kaip tik bičiulis blogas pasirodei čia! 


KREONTAS 
Ne, jeigu tik gerai apsigalvotum pats! 
Pirmiausia pažiūrėk: ar kas ieškos valdžios, 

Susijusios su baime, jeigu gali jis 

Ramiai valdyti, nedrebėdamas visai? 
Karaliumi vadintis niekad negeidžiau, 
Tariaus geriau jau esant būt bendravaldžių, — 
Kiekvienas, kurs sveikai galvoja, taip nuspręs. 
Dabar be baimės aš imu, ką duodi man, 

O valdant ir prieš valią daug ką reiktų dirbt. 
Kodėl gi karaliavimas saldesnis būt 

Už valdžią ir galybę šią be rūpesčio? 

O, ne, nesu netekęs aš tiek proto dar, 

Kad siekčiau kita ko, nei to vien, kas kilnu, 
Drauge naudinga ir gražu. Dabar mane 
Kiekvienas sveikina ir myli jie tikrai, 

Tavęs jei reikia kam, mane išsišaukia, 

Nes norus jų patenkinti — manoj valdžioj. 
"Tai kaipgi, metęs tai, aš imčiaus kita ko? 

Jei protas sveikas — jis negal protaut blogai. 
Tokiam galvojimui visuomet svetimas 
Buvau, ir suokalbin manęs nieks neįtrauks. 
Norėdamas patikrint, į Pitoną eik, 

Paklausk, ar aiškiai aš pranešęs tau esu. 
"Toliau, ištirti liepki mano santykius 

Su pranašų; ir jeigu kaltą tu mane 

Čionai atrasi — su savu balsu drauge 

Ir manąjį į kaltinimo urną mesk. 

Nekaltinki manęs neaiškia įtartim; 

Juk tiesai prieštarauja — jei bloguosius mes 
Vadiname geraisiais, o gerus — blogais. 

Kas ištikimą draugą stumia, tas tikrai 
Netenka to, kuo mūs gyvenimas gražus. 

Ateis laikai — ir įsitikinsi tu pats: 
"Tik vienas laikas teparodo, kas teisus. 
O blogą ir per dieną sužinot gali. 


KORIFĖJAS 
Gražiai pasakė! Kad nekristum, saugokis! 
Kas greit galvoja, ir suklysti gali greit. 


OIDIPAS 


Bet, jeigu išdavikas skuba pinkles tiest, 

Ir man tad reikia kuo greičiausiai apsispręst. 
Jei delsiu — savo dalykus jis padarys, 

O mano pastangos tikrai nueis niekais. 


KREONTAS 
Nesutinki? Ir nepasitiki manim? 


OIDIPAS 
Patirsi dar, ką reiškia pavyduoliui būt. 
KREONTAS 
Tai ko gi nori? Iš šalies mane išvyt? 
OIDIPAS 


Nė kiek. Tu mirt turi, ne būti ištremtas. 


KREONTAS 
(Girdi, o Dzeuse? 


OIDIPAS 
O, nešauk be reikalo!) 


37 


KREONTAS 
Beprotis tu! 


OIDIPAS 


Tačiau ne savo reikaluos. 


KREONTAS 


Atminki ir manuosius. 


OIDIPAS 
Nusikaltėli! 


KREONTAS 
O jei apsirikai? 


OIDIPAS 


Vis tiek man nusilenk! 


KREONTAS 


Blogam valdovui — ne! 


OIDIPAS 


O mieste, mieste mūs! 


KREONTAS 
[4 
Tr aš mieste šį tą dar reiškiu, ne tu viens. 


KORIFĖJAS 


Užteks, valdovai: tinkamu laiku, matau, 
Iš rūmų eina Iokastė štai pas jus. 
Prie jos geruoju baikit ginčą kilusį. 

TREčIA SCENA 


IOKASTĖ 


(įeidama) 
O, nelaimingi, kam Liežuviui leidžiate 
Neapgalvotą vaidą kelti? Gėda juk, 
Taip kenčiant kraštui, kelt aikštėn savus vargus. 
O jūs atsiminėt abu savas skriaudas? 


(Oidipui) 
Geriau namo eik, vyre; tu, Kreonte, eik. 
Nelaimės didelės nekelkit iš niekų. 


EPIRĖMA 
KREONTAS 


Sesuo! Oidipas, tavo vyras, graso man 
Baisiais dalykais: ar išttemt, ar nužudyt. 


OIDIPAS 


Patvirtinu. Prieš manąją gyvybę jį 
Biauriausią klastą rengiantį aš sučiupau. 


KREONTAS 
Tenežinosiu laimės, žūsiu prakeiktai, 
Jei tau ką padariau, kuo kaltini mane. 


IOKASTĖ 
O, dėl dievų, tikėk, Oidipe, juo tikrai 
Ir ypač dėl šios priesaikos -—— pagerbk dievus 
Ir dėl manęs, dėl senių, kur sustoję Čia. 

Strofa 


KORIFĖJAS 
Išklausyk, nebepyk! Apgalvoki, meldžiu! 


OIDIPAS 


O kuo gi nusileist turiu? 


KORIFĖJAS 


Pagerbk jį, kursai sumanus 
Ir prisiekė jau, karaliau, 
Pagerbki jį! 


OIDIPAS 


Žinai, ko tu geidi? 


KORIFĖJAS 


Žinau. 


OIDIPAS 
Na, tai sakyk. 


KORIFĖJAS 


Brolis prisiekė; nebebauski jo 
Dėl neaiškios dar kaltės netikros. 


OIDIPAS 


Žinoki tad: tu reikalauji man mirties 
Ar ištrėmimo iš šio krašto man prašai. 

KORIFĖJAS 
O, išgirsk, prašau, Saulės dieve iš dievų! 
Tegu žūsiu aš be dievų, draugų, 
Jeigu pikto tau širdyje geidžiau. 
Žūstanti žemė širdį kankina. 
Kas, jei prie vargų senų kaupiasi nauji, 
Kaupiasi vargai, bėdos prie senų mūs vargų? 


ANTIEPIRĖMA 
OIDIPAS 
(Iokastei) 


Teeina jis, nors man, galų gale, reikės 
Net žūti ar iš krašto būti ištremtam. 
Mane suminkštino tava liūdna kalba, 
Tačiau ne žodžiai to, kurio aš nekenčiu. 


KREONTAS 


Tavam atleidime dar pyktis slepiasi. 
Gailėsiesi, kada šis įniršis atslugs. 
Sunkus pačiam tau tavo būdas, tai tiesa. 


OIDIPAS 
Šalin! Argi išeisi pagaliau? 


KREONTAS 


O, taip, 
Nepripažintas tavo, jiems aš tokis pat. 

Antistrofa 


KORIFĖJAS 


Žmona, kodėl tu delsi vesti jį į namus? 


IOKASTĖ 


Iš pradžių noriu sužinot. 


KORIFĖJAS 
Neaiškus įtarimas šis 
Mus kankina vis tiek. 
Ir neteisus. 


IOKASTĖ 


Abu grasino? 
KORIFĖJAS 
Taip. 
IOKASTĖ 


Kas buvo kalbama? 


KORIFĖJAS 


Rodos, taip geriau: vargsta kraštas mūs. 
Kur kalba nutilo, ten ir galas tebus. 


OIDIPAS 


Štai, ką tu priėjai su nuomone gera. 
Nežiūri tu manęs, beširdis patapai. 

KORIFĖJAS 
Viešpatie! Kiek jau karių tvirtinau! 
Būčiau beprotis, aklas be vilties, jei 
Aš tave netgi sugalvočiau mest. 
Atmenu, kaip kentė miestas mūs! 
Juk tu mus nuo vargų apsaugojai. 
Būk dabar tikras vairininkas mums, jei gali. 


KETVIRTA SCENA 


IOKASTĖ 
O, dėl dievų gi pasakyk, karaliau, man, 
Dėl kokios priežasties taip baisiai supykai. 


OIDIPAS 
Gerai: tave labiau gerbiu aš negu juos. 
Kreontas spendžia pinkles prieš gyvybę man. 


IOKASTĖ 

Sakyk, — jei vaido priežastį tikrai žinai. 
OIDIPAS 

Mane jis pavadino Lajaus žudiku! 
IOKASTĖ 

Ar jis tai žino pats, ar kits pamokė kas? 


OIDIPAS 
Klastingą žynį pasiuntė iš anksto man, 
O savo burną laiko jis nesuteptą. 

IOKASTĖ 
Dabar išsivaduok iš to, ką tu sakai, 
Klausyk manęs, žinok, kad, iš tikrųjų, nėr 
Mirtingų tarpe, kas galėtų pranašaut. 
Aš tuoj įrodymą suteikti tau galiu. 
Karaliui Lajui, — kad iš Foibo — nesakau, 
Bet jo tarnų pareikšta kartą buvo taip, 
Kad jam likimo lemta bus nuo vaiko mirt, 
Kuris iš jo ir iš manęs turėtų gimt. 
Tuo tarpų — eina gandas — svetimi kadais 
Plėšikai užmušė, kur kertas trys keliai. 
Gimimo vaiko dar neskyrė dienos trys, 
Kai jį tasai, surišęs kojų sąnarius, 
Į plyną kalną sviedė kito rankomis. 
Tad Apolonas neišpildė, kad jisai 
Žudikas tėvo taptų ir kad Lajus mūs 
Iš vaiko tai patirtų, ko bijojosi. 
Tatai nustatė kalbos pranašingosios, 
Kuo nesirūpink tu nė kiek: jei dievas ras 
Ką reikalinga, pats galės lengvai apreikšt. 


OIDIPAS 
Tokį dalyką girdint, žmona, man didžiai 
Dvasia svyruoja, siela irgi jaudinas. 


IOKASTĖ 


Prie kokio grįždams rūpesčio tatai sakai? 


OIDIPAS 
Kad Lajus, — kaip girdėjau, rodos, iš tavęs, — 
Ten nužudytas, kur kryžiuojas trys keliai. 

IOKASTĖ 


Kalbėjo taip, ir kalbos nesiliauja dar. 


OIDIPAS 
O kur gi ta vieta, kur atsitiko tai? 


IOKASTĖ 


Fokidė — kraštas taip vadinas, o keliai 
Susikerta iš Delfų ir iš Daulijos. 


OIDIPAS 
Ir kiek praėjo laiko nuo to įvykio? 


IOKASTĖ 
Šiek tiek anksčiau, nei žemę šią valdyt ėmei, 
Paskelbtas miestui buvo visas įvykis. 


OIDIPAS 
O, Dzeuse, ką nusprėndei padaryti man? 


IOKASTĖ 
Dėl ko tatai, Oidipe, slegia sielą tau? 


OIDIPAS 


Neklausinėk manęs; sakyki man tiktai, 
Kokio jis ūgio, kokį amžių pasiekė? 


IOKASTĖ 
Jis buvo aukštas, ėmė jau žibėt galva; 
Nuo tavo išvaizdos nedaug kuo skyrėsi. 

OIDIPAS 


Aiman! Man rodosi, kad aš patsai save 
Baisiausiems prakeikimams tik ką išstačiau. 


TOKASTĖ 


Ką tu sakai? Baisu man į tave žiūrėt. 


OIDIPAS 
Bijau, kad tas žynys nebūt aiškiaregys... 
Jei viena dar sakysi man, tad bus aiškiau. 


IOKASTĖ 


Labai bijau, bet, ką žinau, paaiškinsiu. 


OIDIPAS 
Sakyk, keliavo vienas ar su daugeliu 
Jis buvo palydovų, kaip karaliui reik? 


IOKASTĖ 
Penki jų buvo, o tarp jų žygūnas viens, 
Važiavo Lajus viename tik vežime. 


OIDIPAS 
Oi, oi! Tad visa aišku! Kas gi toks, sakyk, 
O žmona, tuos žodžius prataręs buvo jums? 


IOKASTĖ 


"Tai tarnas, kurs tik vienas išsigelbėjo. 


OIDIPAS 


Ir ar dabar kaip tik yra jis rūmuose? 

IOKASTĖ 

O, ne! Atvykęs, sužinojęs, kad valdžia 
Pateko tau po Lajaus žuvusio mirties, 
Pagriebęs mano ranką, išmaldavo jis, 
Kad leisčiau į laukus, į ganyklas aš jį, 
Kad kuo toliau galėtų būt nuo miesto šio. 
Ir išsiunčiau aš jį. Malonės didesnės, 

Jei tik nebūtų vergas, vertas būtų jis. 


OIDIPAS 


Ar negalėtų jis skubiai sugrįžt atgal? 


IOKASTĖ 
"Taip, galima; tačiau, kodėl taip nori to? 


OIDIPAS 
Bijau, o žmona, kad nebūčiau aš per daug 
Jau prikalbėjęs, kodėl noriu jį matyt. 


IOKASTĖ 
Tikrai ateis. Aš irgi, žinoma, verta 
Žinot, valdove, naštą, slėgiančią tave. 


OIDIPAS 

Tikrai, nebus tau atsakyta, kai aš tiek 
Esu tuo susirūpinęs. Nes kokiam dar 
Bičiuliui didesniam galėčiau tai sakyt, 
Jei jau ne tau, patekęs į tokius vargus? 
Manasis tėvas = korintietis Polibas, 

O motina — Meropė, kilus Dorijoj. 
Tenai didžiausiasis pilietis tol buvau, 

Kol sutikau likimą aš stebėtiną, 

Tačiau tikrai nevertą mano dėmesio: 

Viens vyras, pasigėręs puotoj svaigalų, 
Begerdams vyną, šaukė, kad netikras aš 
Esąs sūnus savajam tėvui. Prislėgtas 

Aš vos tą pačią dieną išlaikiau, paskui 
Nuėjęs kitą dieną, tėvą, motiną 
Išklausinėjau; o tėvai piktų žodžių 
Atsimokėjo tam, kas žodį pratarė. 

Tr aš, girdėdamas žodžius, nors ir džiaugiaus, 
"Tačiau tatai mane kankino visuomet, 

Nes man giliai įstrigo. Keliavau slapta 
Nuo motinos ir tėvo į Pitoną aš. 

Dėl to, ko atėjau, man Foibas nedavė 
Atsakymo; atleisdamas jis atskleidė 
Sunkias, baisias nelaimes man, sakydamas 
Kad motiną turėsiu vesti ir vaikus 
Parodysiu, baisius matyt žmogaus akims, 
Kad aš žudikas būsiu tėvo tikrojo. 

Išgirdęs tai, pabėgau iš Korinto tuoj, —- 

Iš žvaigždžių sprendžiau apie kelią likusį, — 
Į ten, kur niekad negalėčiau pamatyt, | 
Kaip gėda, man skirta, tur išsipildyti. 
Ėjau ir atvykau į vietą, kurioje, 

Kaip tu sakai, valdovas jūsų užmuštas. 

Ir tau, o žmona, tiesą pasakyt geidžiu. 
Kai aš prie kryžkelės buvau, kur trys keliai, 
Susitikau žygūną ir tą vyrą, kur, 

Sakei, važiavo vežime, — jauni žirgai 
Vežimą traukė. Tad vadovas, senis net, 

Mane varyt iš kelio ėmėsi jėga. 

Ir aš vežėjui, kurs į šalį drįso stumt, 

Kertu iš pykčio. Senis mato visa tai 

Ir, pro vežimą einančiam nusaugojęs, 

Man kerta akstinais dviem vidurin galvos. 
"Tikrai nelygiai buvo jam atkeršyta. 

Jisai, stipriai šios rankos trenktas atgalios, 
Tš vidurio vežimo ritas tuoj žemyn. 

Visus aš išmušu. Ir jeigu svetimam 

Šiam žmogui Lajus giminingas bent šiek tiek, 
Kas bus nelaimingesnis už mane dabar? 
Rask vyrą, dar labiau dievų ,nekenčiamą, 
Kurį saviems piliečiams, irgi svetimiems 
Priimti į namus ir kalbint uždrausta, 

Kurs reikia vyti iš namų .. . Ne kitas kas, 
Tik aš prakeikimus paskyriau sau pačiam. 
Aš jojo patalą biauroju rankomis, 
Nužudžiusiomis jį. Nedorėlis esu. 

Ar aš ne tikras niekšas? Bėgti jei turiu, 
Savųjų bėgant pamatyti nevalia, 

Nė į tėvynę žengt; ar būsiu priverstas 

Aš vesti motiną ir tėvą nužudyt 

[Tą Polibą, kurs gimdė, auklėjo mane]. 
Argi ne tikrą tiesą pasakys kas nors, 
Laikydams tai žiaurios dievybės darbu man? 
Bet ne, oi ne! Dievai kilnieji, aš prašau, 
Kad nematyčiau tos dienos, kad aš anksčiau 
Palikčiau šį pasaulį, nematydamas 

Savęs, tokio baisaus likimo ištikto. 

KORIFĖJAS 


Muras, o valdove, tai baisu; tačiau, kol tu 
Patixsi iš matytojo, turėk vilties. 


OIDIPAS 
"Taigi iš tikro man vilties tik tiek tėra, 
Kad laukti reikia vyro to, ganytojo. 


IOKASTĖ 
Jam pasirodžius, ko tikėtis pats gali? 


OIDIPAS 
Aš tuoj paaiškinsiu: jei rasta bus, kad jis 
"Tą pat pasakė —— kaltas tuomet aš nesu. 


IOKASTĖ 
Kokį gi žodį ypatingą išgirdai? 


OIDIPAS 
Tarei, kad pats jis paminėjo plėšikus 
Užmušus jį. Tr jei todėl dar pasakys 
Tą patį skaičių, tai ne aš jį užmušiau. 
Juk viens negali būti lygus daugeliui. 
Ber jei keliavus vyrą vieną tik sakys, 
"Tai kuo aiškiausiai krinta man vienam kaltė. 


IOKASTĖ 
Bet pasakytą žodį taip tu supratai, 
Ir jis negali pats nuo jo atsisakyt; 
Juk tai girdėjo miestas, o ne aš viena, 

O jei jis nuo pirmykščio žodžio nusigręš, 
"Tai ar kada nors, o valdove, Loksijas 
Parodys mirtį Lajaus tikroje šviesoj, 

Kaip pranašavo Loksijas patsai, — kad žūt 
Reikėsią jam nuo rankos manojo sūnaus. 

O ji juk ne anas kadaise užmušė 
Nelaimingasis, kurs anksčiau jau žuvo pats. 
Tai štai kodėl aš netikiu dabar nei šia 
Pranašyste, nei kitomis ateityje. 


OIDIPAS 


Gerai sakai, bet vis dėlto ką nors nusiųsk 
Pašaukti to kaimiečio, neatidėliok. 


IOKASTĖ 


Skubiai nusiųsiu. Betgi eikime vidun. 
Juk nedarysiu to, kas nepatinka tau. 


(Nueina į rūmus) 


ANTRAS STASIMAS 


CHORAS 
I strofa 
Teleidžia man likimas išlaikyti tai, 
Kas šventa žodžiuose, darbuos, 
Ir gerbt įstatymus, kuriuos pagimdžiusi 
Pati tiesa aukštame danguj. 
Gimtinė jų tikroji — eterio šviesoj; 


51 


Olimpas — tai tėvas jiems; 
Pagimdė juos ne mirštąs žmogus, 
Užmiršimas nemigdo, 

Bet gyvena galingasai dievas ten nesenstąs. 


I antistrofa 
Tironą gimdo išdidumas piktasai. 
Puikybė persisotinus 
Nežino saiko, naudai esti svetima, 
Viršūnėn laimės užkopusi, 
Staiga žemyn nukrinta tiesiai prarajon. 
Neranda koja tinkamos 
Atsistoti sau atramos. 
Meldžiu aš Loksiją, kad jisai 
Nepaliautų ieškojęs 
Ir kad amžinai užsistotų mane pats! 


II strofa 
Teigu kas yra išdidęs 
Arba darbu, arba žodžiais, 
Nedreba prieš Teisybę, 
Jei dievų negerbia sosto, 
Tebūnie likimas blogas 
Jam už tą piktą išdidumą! 
Jei naudos jis neteisėtai ieškosi, 
Nuo bedievybės neskuba, — 
Lengvabūdiškai, kas šventa, paliečia, 
Argi gali toks dar girtis, kad strėles 
Dievo pykčio atrėmė? 

Nes jei tokis darbas gerbtinas, — 
Kam būti pamaldžiam? 


52 


m-— 


II antistrofa 


Su malda jau nebeeisiu 

Vidurin šventajin žemės, 

Neisiu Abų šventovėn 

Nė Olimpijos šalin, — 

Kol tatai aiškių aiškiausiai 

Neįvyks visiems žmonėms. 
Galingasis! Jei iš tikro, Dzeuse, tu galingas toks, 

Visus valdąs! Nuo tavo tad 
Amžinos valdžios te jis nepasislėps! 

Žūva pranašystės Loksijo 

Tr visai netenka vertės, 
Apolonas nebegerbiamas, — 

Nyksta jau dieviškumas! 


TREČIAS EPEISODIJUS 


PIRMA SCENA 


IOKASTĖ 


(įeina, nešdama alyvmedžio šaką, apsuktą 
vilnomis, ir dėžutę su smilkalais. Paskui ją eina 
tarnaitė) 


Šalies didikai, nutariau šventyklon eit 
Maidaut dievų su vainiku ir smilkalais. 
Oidipo siela pernelyg sujaudinta 
Visokių rūpesčių, ir spręsti nebegal 
Savojoj beprotybėj apie ateitį 

Jis pagal praeiti, ir klauso to tiktai, 

Kas skelbia baisybes. Įtikinti aš jo 

Daugiau nebegalėdama, 

(ištiesia rankas į Apolono statulą) 
maldaudama 

Tave, Likieti Apolonai, ateinu 

Dovanomis, — arčiausias tu juk man esi, —- 

Kad išvadavimą tu mums suteiktumei, 

Nes bijome dabar visi, žiūrėdami 

I ji, kaip vairininką išsigandusį. 

(Deda šaką Apolono statulos papėdėje, pa- 
skui paima kelis smilkalų grūdus ir meta juos 
ant anglių) 


. 


ANTRA SCENA 
(Įeina Korinto žygūnas) 


KORINTO ŽYGŪNAS 
Ar negalėčiau aš iš jūs, svetimšaliai, 
Patirti, kur Oidipo viešpaties namai? 
Geriausia pasakykit, kur jis pats yra. 


KORIFĖJAS 
Namai — štai čia, o jis viduj, svetimšali, 
Ši moteris yra vaikų jo motina. 


KORINTO žŽYGŪNAS 
(Iokastei) 
Tikrai laiminga su laimingais, visuomet 
Palaiminta vaikais, tebūnie ši žmona. 

IOKASTĖ 


"Taip pat ir tu, svetimšali. Tu vertas to 


Už pamaldžius linkėjimus. Tačiau, sakyk, 


Ko reikalauti ar pranešti atvykai? 


KORINTO ŽYGUŪNAS 


Namams ir tavo vyrui, žmona, gera ką. 


IOKASTĖ 
Sakyk gi, kas? Kieno tu siųstas atvykai? 


KORINTO žYGŪNAS 


Aš iš Korinto. Mano žodžiai gal tave 

Pradžiuginti, o lygiai ir nuliūdinti. 
IOKASTĖ 

Kas tai? Kokia žinioj šioj dviguba jėga? 


KORINTO žYGŪNAS 
Ji Istmo žemės žmonės nori viešpačiu 
Pasistatyti, kaip ten buvo pranešta. 


IOKASTĖ 


Kaip! Senas Pėlibas nevaldo jau tenai? 


KORINTO ŽžYGŪNAS 


Ne, žinoma, nes laiko jį mirtis grabe. 


IOKAS1Ė 
Ką pasakei? Tikrai tad miręs Polibas? 

KORINTO ŽYGŪNAS 


Jei netiesa, tai pats aš vertas mirt esu. 


IOKASTĖ 
(tarnaitei) 
Tarnaite, kuo greičiau nubėk ir pasakyk 
Valdovui. Kur jūs, pranašavimai dievų? 
Bijodamas, kad neužmuštų vyro to, 
Oidipas jau seniai pabėgo, o dabar 
Juk Pėlibas savaime žuvo, ne nuo jo. 


TREčIA SCENA 


OIDIPAS 
(ieina, Iokastei) 
O, Iokaste, žmona mylimiausioji, 

Kam vėl iš rūmų šičion iššaukei mane? 


IOKASTĖ 
Klausyk šio vyro ir girdėdamas žiūrėk, 
Kur dingo pranašavimai dievų šventi. 


OIDIPAS 
Kas jis yra? Ką nori su manim kalbėt? 


IOKASTĖ 
Jis iš Korinto, praneša, kad tėvas jau 
Tavasis, Polibas karalius, numirė, 

OIDIPAS 
(Korinto žygūnui) 
Ką tu sakai, svetimšali? Paaiškink pats. 


KORINTO žYGŪNAS 
Jei reikia žinią šią pirmajam man pranešt, 
Žinok, kad miręs iškeliavo jau jisai. 


OIDIPAS 


Ar žuvo dėl klastos jisai ar nuo ligos? 


KORINTO žYGŪNAS 
Paguldo kartais seną kūną mažmožis. 


OIDIPAS 
Nelaimingasis, rodos, mirė nuo ligos? 


KORINTO žYGŪNAS 


Na, ir dėl savo ilgo amžiaus, žinoma. 


OIDIPAS 
Deja, deja! Kam, žmona, reik žiūrėti dar 
Pitijos pranašingo židinio arba 
Aukštybėj paukščių krykščiančių, kurie mane 
Norėjo padaryti tėvo žudiku? 
O miręs guli, žinoma, jau po žeme. 
Aš kardo neliečiau. Nebent iš ilgesio 
Pasimirė, — tad žuvo dėl manęs jisai. 
Jis pranašavimus senus pasiėmė 
Niekam vertus, — pas Hadą Polibas dabar. 

IOKASTĖ 


Ar aš seniai iš anksto to tau nesakiau? 


OIDIPAS 


Sakei, bet baimės suvedžiotas aš buvau. 


IOKASTĖ 


Neimk daugiau į galvą pranašavimų. 


OIDIPAS 
Bet kaip man nebijot vedybų motinos? 


IOKASTĖ 
Ar tau bijoti, ką likimas valdo vien, 
Kuris iš anksto nieko numatyt negal? 
Gyvent reik, kaip pakliūva, kaip išmano kas. 
Ir motinos jungtuvių nebijok dabar, 
Nes daugelis mirtingųjų su motina 
Sapne suguldavo. Bet kam tėr niekis tai, 
Lengviausiai gali tie pakelt gyvenimą. 


OIDIPAS 
Gražiai tu pasakei, tačiau gimdytoja 
Kaip tik yra gyva. Ir jeigu ji gyva, 
Nors ir gražiai kalbi, — bijoti reikia jos. 


IOKASTĖ 
Paguoda didelė jau tėvo tau mirtis. 


OIDIPAS 
Tiesa, kad didelė, bet jos, gyvos, bijau. 

KORINTO ŽYGŪNAS 


"Tačiau kokios gi jūs dar bijotės moters] 


OIDIPAS 


Meropės, seni, Polibo bijau žmonos. 


KORINTO ŽYGŪNAS 


Bet kuo gi ji jums šitą baimę sukelia? 


OIDIPAS 


Baisus yr dievo pranašavimas, svety... 


KORINTO ŽYGŪNAS 
Gali sakyt? Ar nevalia kitam žinot? 


OIDIPAS 


O, žinoma: kadai pasakė Loksijas, 

Kad man su motina reikėsią susituokt 

Ir tėvo kraują savo rankomis praliet. 
Todėl toli aš nuo Korinto gyvenau 

Tr nors laimingai, bet regėt gimdytojų 
Akis — juk maloniausia mums už visa ką. 


KORINTO ŽYGŪNAS 


Bijodamas toli nuo miesto gyvenai? 


OIDIPAS 


Tr tėvo nenorėjau nužudyt, senel. 

KORINTO ŽYGŪNAS 


Karaliau, išvaduot iš baimės reik tave, 
Jei aš tau palankus čionai jau atėjau. 


OIDIPAS 
Tu vertą dovaną paimtum iš manęs. 


KORINTO ŽYGŪNAS 
"Tikrai, labiausiai atėjau dėl to, kad tau 
Namo sugrįžus, aš patirčiau gera ką. 


OIDIPAS 
Niekuomet nebegrįšiu pas gimdytojus. 


KORINTO ŽYGŪNAS 


Matyti, vaike, nežinai, ką pats darai... 


OIDIPAS 
Ką tu sakai, senel? Paaiškink, dėl dievų. 


KORINTO ŽYGŪNAS 


„+ „jei tu dėl to vien vengi grįžti į namus. 


OIDIPAS 
Bijau — įvykt gal Foibo pranašavimai. 


KORINTO ŽYGŪNAS 
Bijai, kad nesuteptumei gimdytojų? 


OIDIPAS 
O taip, senel, mane tai visad gąsdina. 

KORINTO ŽYGŪNAS 


Žinai, kad iš tiesų nereikia tau bijot. 


OIDIPAS 


Bet kaip gi ne, jei jųjų vaikas aš esmi? 


KORINTO ŽYGŪNAS 


Nes Polibas nebuvo tavo giminė. 


OIDIPAS 


Ka tu sakai? Gimiau aš ne iš Polibo? 


KORINTO ŽYGUŪNAS 


Ne, ne daugiau kaip aš, bet lygiai sa manim. 


OIDIPAS 
[Bet kaip pagimdęs lygus nepagimdžiusiam? 


KORINTO ŽYGŪNAS 


Tačiau tavęs negimdė nei jisai, nei aš.l 


OIDIPAS 


Bet vis dėlto mane vadindavo sūnum? 


KORINTO ŽYGŪNAS 


Dėl to, kad neturėjo jis anksčiau vaikų. 


OIDIPAS 


Pamilo taip mane iš rankos svetimos? 

KORINTO ŽYGUŪNAS 
Ankstesnė bevaikystė jįjį skatino. 


OIDIPAS 


Ar pirkęs jam davei, ar radęs kur mane? 


KORINTO žYGŪNAS 


Radau miškuotuos Kitairono skardžiuose. 


OIDIPAS 
O ko gi tu po tas vietoves keliavai? 


KORINTO ŽYGŪNAS 
Kalnų bandas ganyt paskirtas aš buvau. 


OIDIPAS 


Už algą samdinio buvai iad piemeniu? 


KORINTO ŽYGŪNAS 


Tada išgelbėjau, vaikeli, aš tave. 


OIDIPAS 


Kaip kenčiantį mane laiku pasiėmei? 


KORINTO ŽYGŪNAS 


Tai liudyt gali tavo kojų sąnariai. 


OIDIPAS 


Aiman! Kam tu tą seną bėdą primeni? 

KORINTO ŽYGUNAS 


Atleidau aš galūnės kojų pervertas. 


OIDIPAS 
Patyriau baisią gėdą dar vystykluose. 


KORINTO žYGŪNAS 
Ir pagal tą likimą vardą tu gavai. 


OTDIPAS 
Dievai! Kas kaltas? Tėvas? Motina? Sakyk! 


KORINTO ŽžYGŪNAS 


Aš nežinau. Kas davė, tas geriau žinos. 


OIDIPAS 


Mane iš kito paėmei, ne pats radai? 


KORINTO ŽYGŪNAS 


Ne; kitas man piemuo tave atidavė. 


OIDIPAS 


Kas jis? Ar moki tai paaiškinti žodžiu? 


KORINTO ŽYGŪNAS 


Be abejo, jis buvo Lajaus viens tarnų. 


OIDIPAS 


Ar ne kadaise buvusio valdovo čia? 

KORINTO ŽYGŪNAS 
Tikrai. To vyro buvo jis ganytojas. 


OIDIPAS 
Ar gyvas jis tebėr? — Norėčiau jį matyt. 


KORINTO ŽYGŪNAS 


Galėtumėt žinot geriausiai, čiabuviai. 


OIDIPAS 
(chorui) 


Ar kas iš jūsų, kur čia stovit šalimais, 
Gerai ganytoją pažintų tą, kurį 
Minėjo jis? Ar kaime matęs, ar čionai? 
Praneškite, nes laikas jau susekti tai. 


KORIFĖJAS 
Manau, jis niekas kitas, tik kaimietis tas, 
Kurį anksčiau matyt norėjai. Bet visų 
Geriausiai Tokastė gali pasakyt. 


OIDIPAS 

(Iokastei) 
Ar tu manai, o žmona, kad piemuo, kurio 
Pašaukti pasiuntėme, tas, apie kurį 
Jis kalba? 

IOKASTĖ 

Kam gi klausi, ką pasakė jis? 

Visai tuo nesirūpinki ir nenorėk 
Net atsiminti to, kas vien tuščia kalba. 

OIDIPAS 


Nebus to, kad, turėdamas įrodymus 
Aš tokius, neišaiškinčiau savos kilmės. 


IOKASTĖ 
O, dėl dievų! Jei rūpi tau gyvenimas, 


Tad nesiveržk prie to. Gana, kad aš kenčiu. 


OIDIPAS 
Turėk drąsos! Jei vergės ainis būčiau net 
Ir triskart vergas, tu nebūsi juk žema. 


IOKASTĖ 
Bet paklausyk manęs ir nedaryki to. 


OIDIPAS 
Nesužinojęs aiškiai, neklausysiu aš. 


TIOKASTĖ 


Geriausiai patariu aš tau žinodama. 


OIDIPAS 


Dėl to „geriausiai“ jau seniai aš kankinuos. 


IOKASTĖ 
Nelaimingasis! Niekad nepatirk, kas tu! 


OIDIPAS 
(asmens sargybai) 
Greičiau atveskite man čia ganytoją. 
Jai leiskite didžiuotis aukšta gimine. 

IOKASTĖ 
Ai, ai, ai, ai! O, nelaimingas! Viena tik 
Galiu patart... O kitko niekad, amžinai... 
(Išeina) 


KETVIRTA SCENA 


KORIFĖJAS 
Kodėl, Oidipai, lauk išsiveržė žmona 
"Tavoji, skausmo prislėgta baisaus? Bijau, 
Kad iš tylėjimo nelaimė gali kilt, 


OIDIPAS 
Tekyla, kas tik nori. Kilmę savąją — 
Nors ir žema ji būtų — noriu sužinot. 
Didžiuojas ji, — kaip kad ir visos moterys, — 
Tr gėdisi jinai manos žemos kilmės. 
Aš — vaikas laimės, laimę dovanojusios, 
Ir nebijau dėl to netekt savos garbės. 
Štai, kas man motina. Tėvai man — mėnesiai, 
Kurie mane padarė mažą, didelį. 
Jų išaugintas, negaliu dabar kitoks 
Aš būt. ir savo kilmę sužinot turiu. 


TREČIAS STASIMAS 


Strofa 
Jeigu aš burtininkas, 
Jeigu sugebu galvot — 

Prisiekiu kalnu Olimpo! — 
Kitairone: tu patirsi 
Ryt mėnesienoje 
Garbę sau, nes iš tikrųjų 
Tu Oidipui 
"Tėvas, motina, tėvynė! 
Mes su dainomis ir šokiais 
Gerbsime tave, atnešus 
Džiaugsmą Tėbų namui! 
Gelbėtojau Foibai, tau garbė! 
Teikis ją priimti! 


Antistrofa 
Kuri gi pagimdė tave, vaikeli, 
Ilgaamžė mergina? 
Paną, kalnų keliauninką, 
Prisileido, ar tarp jųjų 
Loksijo meilužė, 
Kuriam negyvenamos dirvos 
Malonios? 
Ar Kilėnės gal valdovas, 
Bakchas gal, kalnų viršūnėj 
Gyvenąs, tave priėmė — 
Kalne Helikono, 
Kaip dovaną nimfų, su kuriomis 
Dažniausiai jisai žaidžia. 

KETVIRTAS EPEISODIJUS 


OIDIPAS 
(chorui) 


Jei reikia man, nė karto nesutikus jo, — 
Suprasti — rodosi, matau aš piemenį, 
Kurio seniai mes ieškom. 


(Rodydamas Korinto žygūna) 


Senatve gilia 
Prilygsta viens antram, vienodai jie seni. 
O veda jį, pažįstu, mano, štai, tarnai. 
"Tur būt, tu už mane tikrai geriau žinai, 
Nes už mane anksčiau matei ganytoją. 


KORIFĖJAS 
Taip, pažinau. Jei ištikimą piemenį 
Turėjo Lajus, tad kaip tik štai šis yra. 
OIDIPAS 
(Korinto žygūnui) 
Tave, svety Korinto, klausiu pirmąjį, 


Ar apie jį kalbi? 


KORINTO žYGŪNAS 
Taip, tą, kurį matai. 


(Įeina piemuo, dviejų tarnų vedamas) 

OIDIPAS 
(biemeniui) 
Ei, seni, čion; sakyk, žiūrėdams į akis, 


Ko klausiu. Lajui tu kadaise priklausei? 


PIEMUO 
Buvau vergu. Ne pirktas. Auklėtas namie. 


OIDIPAS 
Kokį tu dirbai darbą, gyvenai iš ko? 


PIEMUO 
Didesnę amžiaus dalį aš bandas ganiau. 


OIDIPAS 
Kurioj tu vietoje dažniau buvodavai? 


PIEMUO 
Buvau aš Kitairone ir apylinkėj. 
OIDIPAS 
(rodydamas Korinto žygūną) 
Ar jį žinai? Su juo buvai pažįstamas? 


PIEMUO 
O ką jis veikė? Apie ką tu man kalbi? 


OIDIPAS 
Kurs čia yra. Ar jo sutikęs nebuvai? 

PIEMUO 


Ne tiek bent, kad skubiai galėčiau atsimint. 


KORINTO žYGUŪNAS 
Čia nieko nuostabaus, o viešpatie. Aš jam 
Nežinančiam, priminsiu aiškiai, nes žinau, 
Kad jis atsimena, kai Kitairone mes 
Klajojome: jis dvejetą bandų, o aš 
Ganiau tik vieną netoli, tris pusmečius, 
Nuo pat pavasario lig pat Arktūro net. 
Varydavau aš žiemą bandą iš kalnų 
Į tvarius, o jisai — į Lajaus diendaržius. 
Taip aš sakau, — as buvo, ar nebuvo taip? 


PIEMUO 
Sakai teisybę, nors iš tolimų laikų. 


KORINTO ŽYGŪNAS 


Dabar sakyk: ar atmeni, kad man davei 
Tada berniuką, kad aš jį išauklėčiau? 


PIEMUO 


Kas gi yra? Kam reikia šito klausinėt! 


KORINTO ŽYGŪNAS 
(rodydamas Oidipą) 


Žiūrėk, meiluti, — čia tasai naujagimis. 


PiIEMUO 


Pražūki vietoje! Ar nenutilsi gi? 

OIDIPAS 
O, nevaržyki, seni, žodžių jo, nes reik 
Tikrai labiau tavuosius sutramdyt žodžius. 


PIEMUO 


Kuo aš, geriausias viešpatie, nusižengiau? 
OIDIPAS 


Kad apie kūdikį nepasakoji man. 


PIEMUO 


Nežino nieko jis, — tik burną aušina. 


OIDIPAS 
Geruoju nesakysi — tarsi mušamas. 


PIEMUO 
O, dėl dievų, manęs, jau senio, tu nemušk! 


OIDIPAS 
(asmens sargybiniams) 
Greičiau suriškit užpakaly jam rankas! 


PIEMUO 
Aš nelaimingas! Ką dar nori sužinot? 


OIDIPAS 
Tą vaiką jam davei, kur klausia štai jisai? 


PIEMUO 


Daviau. Geriau jau būčiau žuvęs aš tądien!. 

OIDIPAS 
Teisybės nesakydamas, prieisi tai. 


PIEMUO 
Bet juo labiau, jei pasakysiu, žūt reikės. 


OIDIPAS 
(asmens sargybiniams) 
Šis vyras, kaip matau, dalyką vilkina. 


PIEMUO 
O, ne! Sakiau gi, kad kadais atidaviau. 


OIDIPAS 
Iš kur ėmei? Jis tavo buvo ar kitų? 


PIEMUO 
Ne mano... Jį gavau iš kito aš asmens. 


OIDIPAS 
O iš kurio piliečio ir kurių namų? 
PIEMUO 


Ne, dėl dievų, o viešpatie, neklausk daugiau! 


OIDIPAS 
Žuvai, jei vėl priversi dar save paklaust! 


PIEMUO 


Žinok, iš Lajus namo buvo kūdikis, 

OIDIPAS 


Ar vergas, ar karaliaus giminietis koks? 


PIEMUO 


Aiman, dabar reiks visą siaubą pasakyt... 


OIDIPAS 


O man — išgirst. Bet vis dėlto klausyti reik. 


PIEMUO 


Jo vaikas, žinoma, vadinosi jisai. 
Bet viduje žmona paaiškins tau geriau. 


OIDIPAS 


Vadinas, ji tau kūdikį atidavė? 


PIEMUO 
Valdove, taip. 


OIDIPAS 
Kuriam gi reikalui? 


PIEMUO 
Kad jį 
Aš nužudyčiau. 
OIDIPAS 


Ir galėjo motina 
Iškęsti tai? 


73 


PIEMUO 
Ji pranašavimų blogų 
Bijojo. 
OIDIPAS 
Kokių? 


PIEMUO 


Tėvą būk užmušiąs jis. 


OIDIPAS 


Kodėl tu vis dėlto šiam seniui jį davei? 


PIEMUO 


Pasigailėjęs, viešpatie. Galvojau aš, 

Kad žemėn ji nuneš kiton, iš kur jis pats. 
Didžiausioms jis nelaimėms jį išgelbėjo. 
Jei tu esi tas pats — nelaimei užgimei. 


OIDIPAS 


Deja! Dabar iškyla visa jau aikštėn. .. 
O, šviesa, paskutinįkart tave regiu! 
Gimiau iš tų, kur nereikėjo gimti man; 
Buvau su tais, kur nevalia, ir užmušiau 
Aš tuos, kurių užmušt nebuvo galima. 


(Galvą užsidengia apsiaustu ir nueina) 

KETVIRTAS STASIMAS 


CHORAS 
I strofa 


I-o! žmonės mirštami! 

Kaip be laimės atrodo man 
Gyvenimo didybė! 

Kas gi pasiekė iš žmonių 

Laimę tikrąją! Ne, žmogus, 

Vos laimingas tik įsivaizduos, — 
Tr kaip bematant pražūva. 

Štai, prieš mus pavyzdys tavo. 

Tavo likimą nusakau: 

O, Oidipe vargingas! Nėr 
Tarp mirtingų — laimingų. 


I antistrofa 


Kas laimėjo tiktai per daug, 
Visą laimę užvaldė kas, 
Riestanagę mergelę, 
Pranašingai dainuojančią, 
Sunaikino, prieš mirtį tas 
Mano krašto, gimtos šalies 
Pasidarė tvirtovė. 
Nuo to laiko vadiname 
Mes valdovu, visų labiau 
Mes visi gerbiame tave 
Ir vadinam karalium! 

II strofa 


Dabar kas yr nelaimingesnis tarp žmonių? 
Kas dar glaudžiau susijęs su nelaimėmis? 
Kas varguose ir likime? 
Lo! Mūs Oidipe gerbiamas! 
Meilės uostas viens 
Priėmė abu — 
"Tėvą, sūnų jo, 
Kad žūtų vestuvėse. 
Kaip taip ilgai galėjo kęst 
Vedybų lova tėviška 
Tylėdama — o, nelaimingasis? 


II antistrofa 


Tave užklupo laikas visa matantis. 
Ir jis tave teisia už tas vedybas, 
Nes tujen — tėvas ir sūnus. 
I-o! Kad tavęs aš niekuomet 
Matęs nebūčiau, 
Matęs nebūčiau! 
Aimanuoju aš 
Aimanų balsu. 
Įvyko taip! atsidusau 
Aš dėl tavęs kur kas lengviau, 
Ir dėl tavęs rūkas dengia akį. 


EKSODAS 


PIRMA SCENA 


NAMIšKIS 
O, žemėj mūs labiausiai garbinamieji, 
Ką reiks išgirsti jums ir ką reiks pamatyt! 
Tr kaip kentėsite, jei dar senoviškai 
Tebesirūpinate Labdako šeima! 
Aš nemanau, kad Istras arba Fasis šiuos 
Namus nuplautų, apvalytų, — tiek čionai 
Blogybių slypi (daug dar veikiai pasireikš!) 
Laisvų ir nelaisvų. O iš nelaimių šių 
Labiausiai slėgia tos, kur parinktos pačių. 


KORIFĖJAS 


Netrūksta, kad vargus mes apraudotume, 
Kuriuos anksčiau žinojome. Ką dar sakai? 


NAMIšKIS 
Deja, nedaug sakyt ir išklausyti reik: 
Jau mirė dieviškoji Iokastė mūs. 


KORIFĖJAS 
O, nelaiminga! Dėl kurios gi priežasties? 


NAMIšKIS 
Pati savaime. Tavo sielvartas vis tiek 
Negali būt toks didelis: tu nematei. 
O man juk visa kas taip gyva atminty. 

Tu sužinosi nelaimingosios kančias. 

Kai žengė, įnirtimo apimta, vidun 

Į rūmų prieangį, — sau plaukus raudama, 
Ji šoko tuoj prie sutuoktuvių patalo. 

Vos tik vidun įėjo, užtrenkė duris 

Ir ėmė šaukti Lajų, mirusį seniai, 

Taip pat minėjo sūnų ji prakeiktąjį, 

Kurs Lajų užmušė — ir sūnui motina 
Pateko, kad gimdytų jam vargšus vaikus. 
Prie lovos ji dejavo, nelaimingoji, 

Kur dvigubą pagimdžius buvo giminę: 

Iš vyro vyrą ir vaikus dar iš sūnaus. 

Ir taip pražuvo ji. Aš nežinau daugiau, 
Nes šaukdamas Oidipas įlėkė vidun, 

Tr iki galo jos nelaimės nemačiau. 
Žiūrėjome į jį, kaip blaškėsi aplink. 
Blaškydamasis prašė kardą duoti jam, 
Užklupt norėjo žmoną — nebe žmoną jau, 
"Tą dirvą pasėlio — paties jo ir vaikų. 
Jam siuntant, rodė kelią dievas, tik nė viens 
Iš tų žmonių, kur buvo ten tada arti. 

Tr baisiai šaukdamas, lyg kas jį vedęs būt, 
Ant durų suveriamų šoko, iš staktos 
Ištraukė velkę įlenktą ir į namus 

Įpuolė. Žmoną pasikorusią tenai 

Kaip tik pamatėme, ant virvių susuktų 
Nukabusią. Pamatęs suvaitojo jis, 

Atleido virvę pakabintą. Žemėje 

Kada gulėjo vargšė, ir tikrai baisu 

Žiūrėti buvo. Iš jos rūbų auksines | 

Sagas ištraukęs, jas pakėlęs, tėliukes 

Savų akių išdūrė, šaukdamas, kad joms 
Nereik matyti to, nei ką jis iškentė, 

Nei kokias blogybes padaręs jis yra, 

Tiktai tamsoj temato, ko nereik matyt, 

O ko norėjo jis, tenepažįsta jos. 

Taip jis prakeikdamas ne kartą — daugelį 
Akis sau badė, ir ant skruostų jam tada 
Tekėjo kraujas iš akių, bet ne tirštais 
Lašais, o ištisa juoda ledų liūtim. 

"To priežastis jie buvo dviese, o ne viens -— 
Bendra nelaimė vyrui, moteriai taip pat. 
Ir, iš tikrųjų, laimė, buvusi kadais, 

Tikroji laimė buvo. Dieną šią, dabar, 
Mirtis, dejonė, gėda irgi pražūtis, — 
Nelaimės, kokios tėr, iš karto buvo ten. 


KORIFĖJAS 


Kaip po nelaimės vargšas ilsisi dabar? 


NAMIšKIS 


Jis šaukia, kad atstumtų velkę ir visiems 
Kadmiečiams tėvo užmušėją rodytų, 

Kurs motiną... netarsiu žodžių nelabų... 
Kad pats save ištrems iš krašto, negyvens 
Jisai namie, prakeiktas, prasikeikęs pats... 
Jam, žinoma, pagalbos reik, vadovo, kurs 
Jį vestų, nes nelaimė nepakeliama. 

Tuoj pamatysi pats. Jau velkė durų, štai, 
Atsiveria, ir reginį išvysi dar 
Tokį, kad net ir priešą sugraudint galės. 


ANTRA SCENA 


KOMAS 
(Iš rūmų išeina apakinęs save Oidipas) 


ĮŽANGA 
KORIFĖJAS 

Baisu yr žiūrėti į kančią žmonių! 
O, baisiausias visų tų kentėjimų, kur 
Man yr tekę regėt! Nelaimingas, kokia 
Beprotybė tavy? Ir kokia gi dvasia, 
Baisingiausia tarp dvasių, klaikiuoju šuoliu 

Ant tavosios lemties užsikorė? 
[Bet, deja, nelaimingas,] 
Žiūrėt į tave 
Negaliu ir nenoriu aš [daug ko paklaust 
Ir daug ką sužinot, ir daug ką tyrinėt,] — 
Tu tokią man įkvepi baimę! 


OIDIPAS 


Oi, oi! Oi, oi! Nelaimingas ašai! 
Į kurį žemės kraštą jie veda mane? 

Mano balsas kur skrenda dabar? 
Kur esi mane, dvasia, nutrėmus? 


KORIFĖJAS 


I tai, kas nematyta ir baisu, aukščiau jėgų. 


I strofa 


OIDIPAS 
Šis debesis 
Grasus. Siaubas, lūpom neapsakomas! 
O, vargas man! 
O, vargas dusyk! Kaip gi gelia tai mane — 
Ir geluonis žaizdų, ir atminimas tas! 


KORIFĖJAS 


Nenuostabu, kad dvigubai tu skundiesi, 
Dėl dvigubų nelaimių dvigubai šauki. 


I antistrofa 


OIDIPAS 
I-0, bičiuli! 
Vienas artimas tarnas man likai 
Čionai — rūpinies tu dar manim aklu. 
Oi, oi! 
Nepaslėptas tu nuo manęs, ir aiškiai aš, 
Nors neregys, pažįstu balsą tavąjį. 

KORIFĖJAS 
O, baisiai taip padaręs! Kaip tu išdrįsai 
Regėjimą sau užgesint? Sugundė kas? 


II strofa 


OIDIPAS 
Įvykdė Apolonas, Apolonas tik! 
Ištesėjo jis man kentėjimus! 
Nieks kits akių nedūrė man — aš vargšas 
išsidūriau pats. 
Nes ko man žiūrėt, 
Kada akim jau nieko malonaus nebėr? 


KORIFĖJAS 
Ar buvo taip, kaip tu sakai? 


OIDIPAS 
Į ką gi dar man žiūrėt? 
Ką mylėt, mylėti ką, 
Ką kalbinti, 
Kad malonu būtų man? 
Išveskit iš šalies mane, tik greičiau! 
Išveskite šalin, draugai, gėdą šią, 
Mane, prakeikčiausią ir neapkenčiamiausią 
Tarp žmonių — dievams! 


KORIFĖJAS 
O, apgailėtinas dėl proto ir bėdos! 
Kaip aš norėčiau niekad nepažint tavęs! 

II antistrofa 


OIDIPAS 


"Tepražūva tasai, kas nuo kojų man 
Nuėmė ganykloj varžtus žiaurius, 
Išlaisvino, išgelbėjo — ne mano džiaugsmui tai, 
deja. 
Numirus tada, 
Draugams ir man nebūtų tokio sielvarto. 


KORIFĖJAS 


To pat norėjau ir ašai. 


OIDIPAS 


Nebūčiau tėvo žmogžudys 
Ir nevadintų tad manęs 
Tos jaunikiu, 
Iš kurios patsai gimiau. 
Dabar bedievis aš, nuodėmingųjų vaikas, 
Guolį dalijaus, gimdė ji mane. 
Jeigu žemėje dar blogiau yra, — 
"Tai lemtis mana. 


KORIFĖJAS 


Aš nežinau, ar tavo elgesį pagirt! 
Geriau visai negimus — nei aklam gyvent. 

TREČIA SCENA 


OIDIPAS 

(korifėjui) 
Kad padariau ne tai aš, kas visų geriau, 
Man nepatarinėk ir neįtikinėk, 
Nes nežinau tikrai, kokiom akim ašai 
Matyčiau tėvą, Hado slenkstį peržengęs, 
Ir nelaimingą motiną; jei aš prieš juos 
Esu toks kaltas — maža būti pakartam. 
Argi norėčiau ir vaikus savom akim 
Matyti aš — užgimusius, kaip gimė jie? 
Manasis žvilgsnis negalėtų to iškęst. 
Gal sostinė, gal bokštai, statulos dievų, 
Kurias išplėšiau aš pats sau, tarp Tėbuose 
Gyvenančių garsiausias, pats kai įsakiau 
Kiekvieną vyt bedievį, rodomą dievų, 
Nedorėlį ir maitotoją giminės? 
Kaip, tokią dėmę pastebėjęs savyje, 
Galėčiau drįsti jiems žiūrėti į akis? 
O, ne! Ir jei galėčiau aš, kuris girdžiu, 
Užtvenkt versmes girdėjimo, tada tikrai 
Užtvenkčiau kelią joms į kūną varganą, 
Kad būčiau aklas, negirdįs. Malonu juk 
Gyvent, kai sąmonėj nelaimių nebėra. 
O, Kitairone! Kam tu priėmei mane 
Ir tuoj nenužudei, kad negalėčiau aš 
Žmonėms ten rodytis, gyvybę kur gavau. 
O Pėlibe, Korinte, tėviški namai, — 
Kaip aš kad vaizdavaus! Kokią išugdėte 

Gražiam jaunuolyje jūs votį piktają! 
[Kodėl, jei blogas aš ir kilęs iš blogų.l 

O, trys keliai ir paslėptas miškų slėnys, 

[Ir ąžuolynas, perėja siaura kelių,l 

Kurie išgėrėt mano kraują šiltąjį, — 
Sava ranka praliejau jį — ar atmenat, 
Kokius aš darbus padariau; ateidamas 

Ir vėl kokius dariau? Vedybos dvigubos! 
Pagimdėte mane, pagimdžiusios ir vėl 
Išleidot naują sėklą ir parodėte 

Tėvus, ir sūnus, brolius — kraujo to paties, 
Jaunavedžius, žmonas ir motinas, — nėra 
Gėdiškesnių dalykų tarp mirtingųjų. 

Tai negražu kalbėt, kas negražu daryt. 
O, dėl dievų, greičiausiai vykite svetur, 
[Paslėpkit ar užmuškit, ar už jūrų kur] 
Ištremkit amžinai, kad nematytumėt. 

Ir nebijokit: nieks mirtingųjų negal 
Pajėgt nešt mano vargo, išskiriant mane. 


KORIFĖJAS 
Geru laikų Kreontas eina čia — tavus 
Išpildys prašymus, patars, nes vien tik jis 
Dabar šią šalį saugos vietoje tavęs. 
(Įeina Kreontas, apsidaręs karališkai) 


KETVIRTA SCENA 


OIDIPAS 
Deja, o kokį žodį pasakysiu jam? 
Kaip laukt pasitikėjimo, teisybės man, — 
Jei neseniai elgiausi taip blogai su juo? 

KREONTAS 
Ne juoktis aš, Oidipe, atėjau čionai 
Tr ne už nuoskaudas senas prikaišioti. 

(Chorui) 

Bet jei ne gėda jums mirtingos giminės, 
Tad Hėlijaus valdovo, kurs gyvenimą 
Mums dovanoja, reikia gėdintis, nereik 
Nusikaltimo rodyt! Jojo nepriims 
Nei žemė, nei lietus šventasis, nei šviesa! 
Greičiau nuveskite jį į namus, nes vien 
"Tik artimiausiems giminėms tėr pareiga 
Matyti ir girdėt nelaimes giminių. 


OIDIPAS 
O, dėl dievų, kai baimę man pašalinai, 
Geriausias pas mane, blogiausią, atėjai 
Klausyt, — aš rūpinsiuos tavim, o ne savim. 


(Žindyvė atveda Antigonę ir Ismėnę) 


KREONTAS 


Kokio gi patarnavimo mane meldi? 


OIDIPAS 
Kiek galima greičiau išvyk mane tenai, 
Kur nieko mirtingųjų aš nekalbinčiau. 


KREONTAS 
Žinok, taip padaryčiau, jei iš dievo aš 
Anksčiau patirt negeisčiau, kas darytina. 

OIDIPAS 


Neabejotinas jo apreiškimas: ,„Baust 
Tėvažudį, nedorėlį — jį pražudyt“. 


KREONTAS 


Apreikšta buvo taip, bet tokioje byloj 
Geriau pasiteirauti, kaip darytina. 


OIDIPAS 


Ar klausite dėl tokio nelaimingojo? 


KREONTAS 


Ir tu dabar rengiesi jau tikėt dievu. 


OIDIPAS 


Tau pavedu ašai ir į tave kreipiuos: 

Tą, kur namuos, palaidoki, kaip nori pats. 
Teisėta bus tatai saviškių atžvilgiu. 

Manęs gimtasis miestas tenelaiko jau, 

Kol gyvas būsiu, gerbiamu gyventoju. 
Leisk eit į kalnus ir gyvent Kitairone 
Savam, kurį gyvam dar tėvas, motina 
Paskyrė man kapu, — temirsiu aš nuo tų, 
Kurie kadaise geidė mano pražūties. 
Tačiau žinau, kad nieks nenumarins manęs, 
Liga nei kita kas: ašai, jau bemirštąs, 

Jei būčiau ir išgelbėtas, tai tik vargams. 
Tačiau likimas mano tecinie, kaip nor... 
Berniukais, mano sūnumis, Kreonte, tu 
Nė nesirūpink — jie juk vyrai jau yra. 


Nepritekliaus gyvenime jie nematys. 

Tačiau mergaitėm, vargšėm apgailėtinom, — 
Kur stalas niekados nuo tėvo atskirai 
Nebuvo statomas, bet ką tik lietė jis, 

Ir jos visuomet savo dalį gaudavo, — 

Jom rūpinkis, manęs dėl. Leiski man dabar 
Paliest jas savo rankom, skausmą išraudot. 
O, leisk, valdove! 

O, leisk, kilme kilnusis! Jas palietęs, aš 
Laikysiu vėl savom, lyg kad matydamas. 

Ką aš sakau? 

Dievais prisiekiu. Argi negirdžiu — štai jos — 
Ten rauda, mano brangiosios. Kreontas man 
Jas išsiuntė — brangiausius mano vaikelius. 
Ar taip sakau? 


KREONTAS 
O, taip. Aš leidau tau pabūti su jomis, 
Žinodams džiaugsmą tą, kurio taip lauki tu. 
(Žindyvė su Antigone ir Ismėne prieina prie 


Oidipo) 


OIDIPAS 


Geros kloties! Tegu tave šiame kely 
Geresnis saugo daimonas nekaip mane. 
Vaikai, o kur jūs? Eikite čionai artyn; 
Palieskit broliškas rankas, kurių kalte 
Dabar gimdytoją jūs tokį matote. 
Žibėjusios kadaise akys tėviškos 

Ir nematydamos, ir nežinodamos, 

Iš tos, kurios gimdytos buvo, gimdė jus. 

Jus apverkiu: aš negaliu į jus pažvelgt, 

Galvodamas, kaip tarp žmonių karti dalis 

Gyvenimo, jum likusio, gyventi teks. 

Kokiuos piliečių sambūriuos jūs būsite? 

Kur šventės, iš kurių namo sugrįšite 

Ne apsiverkusios, o besidžiaugdamos? 

Kada abi jūs ištekėt subręsite, 

Kas tuo metu, visai nekreipęs dėmesio, 

Sutiks paimti gėdą sau, kuria ašai 

Ir jus, ir jūs vaikus žymėjau pražūčiai? 

Kokių blogybių trūksta dar? Juk tėvas jūs 

Nužudė tėvą; apvaisino motiną, 

Kuri jį gimdė, o iš josios, pagaliau, 

Jūs gimėte, ir jos pradėtas buvo jis. 

Taip jum prikaišios. Ir po to kas drįs jus vest? 

Vaikai, o niekas, niekas. Aišku man visai, 

Kad jūs, bevaikės būdamos, suvysite. 

Sūnau gi Menoikėjaus! Vienas telikai 

Jom tėvas, nes mes žuvome, gimdytojai 

Abu, — neleiski jom klajot kaip elgetom 

Be vyro, savo giminėm, pasaulyje. 

Nelaimių jų su mano lygių nedaryk. 

Jų pagailėk tokių jaunų; juk nieko jos 

Jau nebeturi; viens pagalbai jom lieki. 

Prisieki, kilmingasis, ir paliesk ranka! 
(Kreontas paduoda jam ranką; Antigonei ir 

Ismėnei) 
O jum, vaikeliai, jei suprast galėtumėt, 
Daug patarimų duočiau. Bet linkiu aš jum 

Gyvent, kaip aplinkybės leis. Kad ateity 
Gyvent jum būt geriau nei tėvui gimdžiusiam! 


(Apkabina dukteris, atsisveikina Kreontą ir 
korifėją. Piemuo paduoda jam lazdą. Oidipas 
uždeda jam ranką an4 peties iv“, graibydamas 
lazda, nueina į 7ūmus) 


KREONTAS 


[Jau užtenka tau raudoti, eiki, eiki į namus! 


OIDIPAS 


Reik klausyt, nors nemalonu. 


KREONTAS 


Visa gera, kas laiku. 


OIDIPAS 


Mano sąlygą žinai tu? 


KREONTAS 


Pasakyk, žinosiu tad. 


OIDIPAS 


Iš šalies mane išvyki, 


KREONTAS 


Dievas turi įsakyt. 

OIDIPAS 


Bet dievai manęs nekenčia! 


KREONTAS 


Juo greičiau tatai įvyks. 
OIDIPAS 
Iš tikrųjų? 
KREONTAS 


Nežinodamas nemėgstu aš kalbėt. 


OIDIPAS 
"Tad išvesk mane iš šičion! 
KREONTAS 


(rodydamas Antigonę ir Ismėnę) 


Eiki, skirkis su vaikais. 


OIDIPAS 


Nuo manęs jų neatplėški! 


KREONTAS 


Visko nenorėk turėt. 
Ką turėjai, tai gyvenime neseks tau iš paskos.] 

CHORAS 


O, jūs Tėbų žemės sūnūs! Tai Oidipas — žvelkite! 
Jis garsias mįsles įspėjo, vyras mūs galingasai, 
Be pavydo į jo sėkmę negalėjo nieks žiūrėt, — 
Į kokios baisios nelaimės jis pateko sąmyšį! 
Taigi, dieną paskutinę visados atsimenant, 
Nieko dar nereik laikyt laimingu, kol neperžengė, 
Jokio skausmo nepatyręs, šio gyvenimo ribos. 


(Visi nueina) 

OIDIPAS KOLONE 


VEIKIAMIEJI ASMENS 


TĖSĖJUS, Atėnų karalius. 

OIDIPAS, kadaise buvęs Tėbų karalius, aklas 
tremtinys. 

ANTIGONĖ 

ISMĖNĖ jo vaikai. 

POLINEIKAS 

KREONTAS, Oidipo žmonos brolis. 

Kolono SARGYBINIS. 

Ismėnės TARNAS. 

Koloniečių CHORAS. 

Tėsėjaus ir Kreonto asmens sargybiniai. 


Veiksmas vyksta Kolone, netoli Atėnų. 

PROLOGAS 


PIRMA SCENA 


(Įeina aklas Oidipas ir įį vedanti Antigonė) 


OIDIPAS 


O, Antigone, seno neregio vaikel, 

Kur mes atvykom? Kas per žmonės šiam mieste? 
Kas čia gyvena? Kas priims klajotoją 

Ir kas pasiūlys jam menkutę išmaldą? 

Nedaug jis prašo — dar mažiau jam duodama, 
Tačiau ir to pakanka jam užtektinai. 

Ji tenkintis išmokė jo kentėjimai, 

O, antra, ilgas laikas pratino, be to, 

Kilnumas, trečia, kurs yra jam įgimtas. 
Vaikeli, paieškoki jam kur atsisėst — 

Ar vietoj nešvęstoj, ar giriose dievų. 

Stabdyk mane ir pasodink. Patirti reik, 

Kur esame. Ką svetimi piliečiai lieps, 

"Tą mes, vaikel, įvykdyti turėsime. 


ANTIGONĖ 


Oidipe, vargše tėve, miesto sienos dar 
Tolokai tebėra, kiek sprendžiu iš akies. 
Kaip galima manyti, čia šventa vieta: 
Čia tankiai auga vynuogių, alyvmedžių 
Ir laurų; čia girdėt lakštingalų giesmė. 
O, štai, sėdynė stovi paprasto akmens. 
Čia atsisėsk; juk jau esi išklaidžiojęs 
Tu senio kojom daugel, daug ilgų kelių. 
OIDIPAS 


Mane tu pasodink ir saugok akląjį. 


ANTIGONĖ 
Man mokytis nereik; ne pirmąkart darau! 


(Sodina Oidipą ant uolos nuolaužos) 


OIDIPAS 


Paaiškinki, kur mes sustoję esame? 


ANTIGONĖ 


Atėnus aš pažįstu, vietos — nežinau. 


OIDIPAS 
Atėnai! Taip, tiesa: kiekvienas sutiktas 
Kalbėjo mums, kad mes juos pamatysime. 


ANTIGONĖ 
Gal eit paklaust, kaip šią vietovę pavadint? 

OIDIPAS 
O, žinoma, vaikel, jei yr gyventojų. 


ANTIGONĖ 
O, aišku, jų yra! — Bet net nereikia eit; 
Štai vyrą kažin kokį netoli matau. 


OIDIPAS 
Ar jis artyn prieina? Skuba jis čionai? 


(Įeina Kolono sargas) 


ANTIGONĖ 
Jis stovi prieš tave; jei sugalvojai ką 
Jam pasakyti, drąsiai jį gali paklaust. 


ANTRA SCENA 


OIDIPAS 
(sargui) 
Svetimšali, aš sužinojau štai iš jos, 
Kuri už mus abu matyt tegal viena, 
Jog tinkamu laiku kaip žvalgas ateini, 
Kad mums išaiškintum, ko mes nežinome... 


SARGAS 
(nutraukdamas Oidipą) 
Prieš klausinėdamas, iš čia išeiki tu 
Ir šios šventosios vietos mindžioti nedrįsk. 


OIDIPAS 
Kas per vieta čia? Kokiam dievui ji skirta? 


SARGAS 


Gyventi čia arba buvot negali nieks. 
Baisybių deivėms ši vieta yra skirta — 
Čionai gyvena deivės Žemės ir Tamsos. 


OIDIPAS 


Bet kokio šventojo turiu aš vardo šaukt? 


SARGAS 
Mūs žmonės jas vadina Eumenidėmis, 
Kurios pamato viską; o kiti — kitaip. 


OIDIPAS 
(kreipdamasis į girią ir maldai ištiesdamas 
rankas) 
Priimkit, maloningosios, maldaujantį! 
Iš vietos šios išeiti nebeketinu. 


SARGAS 
Ką reiškia tai? 
OIDIPAS 


Likimas išsipildo man. 


SARGAS 
Kiausyk, keleivi. Nesutikus miestui mūs, 
Tavęs iš čia išvyti neturiu drąsos, 
Kol bus nurodyta, kaip reikia pasielgt. 

OIDIPAS 
Dievų vardu, svetimšali, nekeik manęs, 


Bet pasakyki man, ko aš tave prašau. 


SARGAS 
Sakyki. Niekinti tavęs aš nemanau. 


OIDIPAS 


Kas per vieta čionai, kur mes atėjome? 


SARGAS 


Ka tik žinau, patirsi tai klausydamas. 
Vietovė ši šventosios vardą turi, ją 
Šventasis Poseidonas valdo ir drauge 
Titanas Promėtėjus, nešinas ugnim. 


Vieta, kur įžengei, — varinis slenkstis tai, 


Atėnų pagrindas. Kaimyniniai laukai 
Didžiuojas, kad kadaise jųjų sentėvis 
Kolonas buvęs raitelis, ir vardą io 

Bendrai vartoja vietų šių gyventojai. 
Vieta ši gerbiama, svetimšali, ne tiek 
Iš padavimų, kiek šventu bendravimu. 


OIDIPAS 


Vadinasi, čia ir žmonių gyvenama? 


SARGAS 


O, taip; vadinasi Kolono jie vardu. 


OIDIPAS 


Kas valdo juos? Ar žodį turi dauguma? 

SARGAS 


Yra Atėnų jie karaliaus valdiniai. 


OIDIPAS 

Kaip vardas to, kurs valdo žodžiais ir jėga? 
SARGAS 

Tėsėjus tai — Aigėjaus buvusio sūnus. 
OIDIPAS 


Ar nenuvyktų pasiuntiniu kas pas jį? 


SARGAS 
Bet kam? Sakyti ar pakviesti jį ateit? 


OIDIPAS 


Kad maža tesuteikdamas, laimėtų daug. 


SARGAS 


Bet kokia jam nauda iš vyro aklojo? 


OIDIPAS 


Nors aklas aš, bet matanti mana kalba. 


SARGAS 
Kiek man atrodo, tu kilnus svetimšalis, 
Nors baisiai nelaiminga yr tava dalia; 
Būk šitoj vietoj, kur aš sutikau tave; 
Gi apie tavo atvykimą aš pranešt 
Kaimiečiams eisiu, — o miestiečiams to nereik. 
Nuspręs jie, ar tau likt, ar eit šalin iš čia. 


(Nueina) 

TREČIA SCENA 


OIDIPAS 


Ar jau svetimšalis nuėjo, kūdiki? 


ANTIGONĖ 
O, taip, tėveli, tu ramiai gali kalbėt, 
Ką nori, visa ką: mes su tavim vieni. 


OIDIPAS 
(atsikelia ir kreipiasi į girios pusę, maldingai 
:ištiesdamas rankas) 
Valdovės baisiažvilgsnės! Štai, pirmiausia aš 
Kelius savuosius sulenkiau šioj vietoje, 
O, būkit gailestingos Apolonui, man. — 
Jis, kai paskelbė daug baisių kentėjimų, 
žadėjo po ilgų kančių man poilsį. 
„Ateisi tu į žemę paskutiniąją, — 
Kalbėjo jis, ,,svety nuvarges, pas deives; 
„Ten baigsi savo amžių nelaimingajį, 
„Ir tiems, kurie priims, palaima būsi tu, 
„O tiems, kurie išvijo, būsi pabaisa. 
„Tau ženklas kuo tikriausias bus parodytas: 
„Tad žemė sudrebės, perkūnas sudundės 
„Ar Dzeusas ženklą tau žaibuodamas suteiks“. 
Žinau ašai, kad, vedamas tik valios jūs, 
Į jūsų girią tikrą kelią suradau. 
Nevėltui juk ašai jus pirmas sutikau 
Blaivus, — o vynai jums taip pat nelaistomi, 
Ir jums akmuo paskirtas, netašytas dar 

Pirmuoju suolu tapo pakeleiviui, man. 
"Todėl, o deivės, teikitės veikiau pasiųst, 
Ką Apolonas man jau nulėmė anksčiau, — 
Laimingai ribą šio gyvenimo pasiekt, 
Jei neatrodau ko mažesnio vertas aš, 
Sunkesnę naštą nešęs nei visi kiti. 
Klausykit, dukters pirmapradinės Tamsos! 
Klausykite, Atėnai garbingiausieji, 
O sostine garbės, Paladės šventnami! 
Šešėlis nelaimingojo Oidipo čia: 
Pasigailėkit! Nebe tas, kaip buvo, jis... 
ANTIGONĖ 
Nutilk! Matau aš čion ateinant senelius: 
Tavęs, tur būt, jų žvilgsnis ieško atidus. 
OIDIPAS 


Tylėsiu aš. Nuo kelio tu mane nuvesk 

Toliau į girią. Sužinoti jų geidžiu 

Sumanymus; žinojimas įgalina 

Būt atsargiam visur, ką tik daryt rengies. 
(Abu pasislepia girioje) 


PARODAS 


I strofa 


CHORAS 
Žiūrėkit! Jo nėr... Kur gi jis? 
Ar jis girios nepaliko sprukdams, — 

Įžūliausiasis iš visų žmonių? 
Žiūrėkite gi visur, 
Visur išieškokite! 
Keliauninkas, vienas senis ir, be to, 
Kits neišdrįstų biauroti 
Krašto koja nevalyva, 
Girios, kur deivėms pašvęsta. 
Bijom jas paminėt. 
Einame mes pro jas, 
Nekeldami akių, visiškoj tyloje, 
Siųsdami joms vien tik maldas. 
Ir ką? Dabar viens žmogus 
Jasias įžeidė, atsikraustęs čia! 
Vėltui žvalgomės mes čia aplinkui visi, — 
Mes nežinome, kur jisai slapstos. 


I sistema 


OIDIPAS 


Aš esu tas klajūnas; iš balso aš jus 
Pažinau, kaimiečius. 


CHORAS 
I-o! I-o0! 


Baisu čia matyt ir girdėti tave! 


OIDIPAS 


Nelaikykit, maldauju, manęs šventvagiu! 


CHORAS 


Dzeuse, gynėjau! Kas gi tas senis yra? 

OIDIPAS 
Štai, prieš jus — nelaimingas, likimui žiauriam 
Jis paskirtas, šios žemės vyriausi sargai. 
Svetimom aš akim kelią sau surandu: 
Ant silpnosios reik remtis stipriajam. 


I antistrofa 


CHORAS 
E! E!.. Tu aklas, tur būt, gimęs esi, 
Aklas, taip; kažkodėl netikiu, -— 
Ilgą amžių tu, vargše, gyvenai. 
Priklauso kiek nuo manęs, 
Nepadidinsi sau kančių. 
Eini per toli... Per toli. Betgi neik, 
Ten, kur auga vešli žolė, 
Kur kratere vandens šventam 
Maišo medų drauge. 
Kentėtojau svety! 
Bijoki! Išeik! Eik šalin! Nes tu 
Ilgą kelią jau padarei. 
Ar girdi, daug kentėjęs seni? 
Jeigu nori kalbėt sa manim, tai nueik 
Iš šios vietos šventos ir, kur lieps paprotys, 
Ten kalbėsi; tuo tarpu tylėki. 


II sistema 


OIDIPAS 
Kuo dabar pasirūpinti liepsi, dukrel? 

ANTIGONĖ 
O, tėveli, pagerbti piliečius mums reik, 
Nusileisti, kur reikiant, ir jų paklausyt. 


OIDIPAS 


O, palieski mane! 


ANTIGONĖ 


Duok man ranką, tėvel! 


OIDIPAS 
Svetimieji! Meldžiu, nenuskriauskit manęs, 
Jei paliksiu šią girią, tikėdams jumis. 


CHORAS 


"Tau nenorint, nedrįs nieks išvesti tavęs 
Iš vietos, kurią išrinkai sau. 
(Oidipas eina iš savo vietos) 


II strofa 


OIDIPAS 
(eidamas priekin) 
Ar dar eiti? 
CHORAS 
Tolyn eiki, seni! 
OIDIPAS 


(eidamas tolyn) 
Ar dar? 

CHORAS 


Mergaite, vesk tolyn! 
Kur eiti reikia, tu matai. 


ANTIGONĖ 


Akla koja seki mane, 
Fs ai 
Tėve, kur aš vesiu tave. 


CHORAS 


Atsimink, seni, kad krašte 
Svetimam neapkęst turi, 

Ko piliečiai neapkenčia, 

Kas jiems miela — tai gerbti. 


III sistema 


OIDIPAS 


Vesk mane, dukterėl, 

Tenai, kur pamaldūs abu būdami, 
Ir patys galėtum kalbėt ir klausyt, 
Neskelbti kovos būtinybei. 


(Antigonė Oidipą nuveda prie 
pakopos) 


CHORAS 


Čionai. Nekelsi jau kojos toliau 
Už šios akmeninės pakopos. 

akmeninės 


II antistrofa 


OIDIPAS 
Šitaip? 
CHORAS 
Pasakiau: užteks jau! 
OIDIPAS 
Sėst? 
CHORAS 


Ant akmens, kur jo šalis. 


Štai, ten greta prisėsk! 


ANTIGONĖ 
Man pavesk tai, tėvel. Ramiai. . 
OIDIPAS 
Deja, deja! 
ANTIGONĖ 


Derink žingsnį žingsnin, 
Seną kūną manin palenk. 
Mano mielą ranką paliesk. 


OIDIPAS 
O, vargingas likime! 


CHORAS 
Savo pareigą atlikai; 
Atsakyk, kas gimdė tave? 


109 


Kas tave vaiko žemėje? 
Kaip tavo krašto vardas? 


OIDIPAS 
Be tėvynės, bet... 
CHORAS 
"Tu stengies nutylėt. 
OIDIPAS 
Ne, ne... Nesiteirauki, kas aš!.. 


O, ne, neklausinėk! 


CHORAS 
Kodėl gi? 
OIDIPAS 
Baisi kilmė... 
CHORAS 
Bet pasakyk! 


OIDIPAS 
(Antigonei) 
O, vaikeli! Kas daryti? 


CHORAS 
Kieno tu sėklos esi? 
Kas tau tėvas? Pasakyk! 


OIDIPAS 
Ai, ką daryti, vaikeli? 

ANTIGONĖ 
Beveik viską tarei; pasakyki! 


OIDIPAS 


Atsakysiu, — jėgų neturiu tai nuslėpt! 


CHORAS 


Tau per ilgai jūs delsiate; tarki! 


OIDIPAS 


Ar Lajaus sūnų pažįstat?... 


CHORAS 
Deja, deja! 


OIDIPAS 
„..Labdakidų giminę? 


CHORAS 
O, Dzeuse! 


OIDIPAS 
Žinote vargšą Oidipą? 


CHORAS 


"Tu tad esi? 


OIDIPAS 


Žodžių mano nesibijokit. 

CHORAS 
O,o!... 
OIDIPAS 


Nelaimingas. .. 


CHORAS 
OO! O! 


OIDIPAS 


Dukterie, kas dabar gali mums atsitikt? 


CHORAS 


Palik mūsų tėvynę, iš čia iškeliauk! 


OIDIPAS 
Kur išpildysi, ką pažadėjai? 


CHORAS 


"Tiems ir dievai niekados net nekeršija, 

Kur už skriaudas skriaudomis atsilygina; 

Prie klastos veltui apgaulę dar pridedi: 
Vargas, ne džiaugsmas -— nedorėliui atpildas. 
Ne, šventą žemę palikti tau reikia mūs, 

Eik iš šio krašto greičiau, nesustodamas, 

Kad mano miestui 

Bėdos dar neužtrauktumei. 

PIRMAS EPEISODIJUS 
PIRMA SCENA 


ANTIGONĖ 
Kur gi užuojauta jūs, 
Svetimšaliai, jeigu 
Manojo tėvo net — 
Senio nestengėt pakęst, 
Kai išgirdot, ką jis prieš norą 
Darė, — maldauju bent sau, nelaimingajai — 
O, svetimšaliai, pagailėkit! 
Aš jus dėl tėvo prašau nelaimingojo, 
Žvilgsnį aš jūs sutinku neapakusiom 
Dar akimis, atžala jūs lyg būdama; 
O, pagailėkit dalios nelaimingojo! 
Tartum prieš dievo šventovę stovėdami, 
Stovim prieš jus: o, pralinksminti teikitės 
Mus žinia netikėta! 
Kas tik brangu jums yra, aš užkeikiu štai 
[Jūsų vaikais, žmonomis, šventenybėmis] — 
Pasigailėkit! Žmogus juk nė vienas dar, 
Vejant dievams, 
Neišvengė vargo... 


KORIFĖJAS 


Žinok, Oidipo vaike, gaila ir tavęs, 

Ir jo, kurį nelaimė yr ištikusi. 

Bet pykčio bijomės dievų, ir jų vardu 
Nekeisime sprendimo ankstyvesniojo. 

OIDIPAS 
Kada žmonėms iš lūpų vien tuščia garbė 
Srove plačiausiai teka —- kas iš to naudos? 
Girdėjau, kad Atėnai — miestas pamaldus 
Labiausiai už visus; keleivis ištremtas 
"Tik čia malonią, tikrą prieglaudą teras. 
Ar jų garbė yra man pasitvirtinus? 
Argi ne jūs klastingu pažadu mane 
Įkalbinote vietą šventąją palikt, 
Kad iš šalies mane vėliau ištremtumėt! 
Jūs vien tik mano vardo bijote, tur būt, 
Ne kūno manojo ir ne manų darbų; 
Sakysiu tiesą: iškentėjau aš daugiau 
Nekaip nusikaltimai mano yr verti. 
Ir motinos, ir tėvo prakeikimas jums 
Juk baimę sukelia. Tačiau kur aš patsai 
Esu parodęs savo ydingumą čia? 
IĮ piktą atsakiau piktų; ir jeigu net 
Aš sąmonę turėjęs būčiau, — net tada 
Nebuvo nuodėmės. Tačiau nupuoliau aš, 
Ir, nieko nežinodamas, tai padariau. 
O tie, kur buvo skyrę mirčiai jau mane, 
Tikrai nekaltą žudė, tai suprasdami. 
Dievų vardu prašau jus viską apsvarstyt! 
O, neatimkite savos pagalbos tam, 
Kuris paliko, jums pasitikėdamas, 
Tankmės šventos nepavojingą priedangą. 
Juk nuodėmė yra, jei gerbiame dievus, 
Šventuosius jų įsakymus paniekinti. 
"Tikėkite, seneliai: dieviška akis 

Ix dorus mato darbus mirštamų žmonių, 
Bet mato ir visas žmonių nedorybės, 

Ir joks piktadarys nuo jos nebepabėgs. 
Jūs, užsidegę padaryti priešingai, 
Tėvynei savo gėdos nedarykite, 

Bet jei maldaujančiam jūs laidą davėte, 


* Xe 


Tad jam lig galo būkite ištikimi. 


Žinau aš pats — liūdna manoji išvaizda, — 


Ir vis dėlto nesibijokite manęs: 

Šviesus aš, praskaidrėjęs nuo kentėjimų, 
Ir mano atėjimas jums laimingas bus. 
Kai tik karalius čion ateis — suprasite 
Jūs viską; o, nebūkit neteisingi man! 


KORIFEĖJAS 
Baimingai reikia gerbt įtikinėjimus 
Tavuosius, seni, nes reikšmingai tu kalbi. 


Valdovas mūsų reikalą tegu išspręs. 


OIDIPAS 


Kame, svetimšaliai, dabar valdovas jūs? 


KORIFĖJAS 


Tėvų mieste yra jis; o tasai, kuris 
Mus atsiuntė, nuvyko jo pakviest čionai. 


OIDIPAS 
Kaip jums atrodo? Ar jis paisys aklojo 
Troškimų, pats atėjęs šičion pas mane? 

KORIFĖJAS 


O, žinoma, kai tavo vardą sužinos. 


OIDIPAS 
Tačiau, kas mano vardą pasakytų jam? 


KORIFĖJAS 


Perdaug ten ilgas kelias, bet ir reikalo 
Nėra: gandai pasauly plinta skubinai, 
Tikrai pasieks jie ir valdytojo ausis. 
Tu baimės neturėk. Jisai čionai atvyks. 
Juk tavo vardas žinomas yra plačiai. 
Nors jis keliautų, dūlindamas pamažu, 
Apie tave išgirdęs, greitai atkeliaus. 


OIDIPAS 
O, taip, jisai ateis, ir laimei miesto šio, 
Ir mano: kas nedraugas gali būt pats sau? 


ANTIGONĖ 
(įsižiūrėdama į tolumą) 
O, Dzeuse! Ką kalbėti, ką man pagalvot? 


OIDIPAS 
Vaikeli, Antigone, kas gi tau yra? 


ANTIGONĖ 


. Ten — moteris prie mūsų artinas, matau; 


Ją neša Aitnos mulas. O Tesalijos 
Jai skrybėlė šešėliu veidą pridengė. 

Ką man sakyt? 

Ar būtų ji? Ar ne? Apsvaigo man galva; 
Tarytum ją pažįstu, tartum ne; kas bus. 
O, vargšė! 

Tai ji, tai ji tikrai! Mielai šypsodamos, 
Jos akys spindi; kitas nieks negali būt, 
"Tai ji, brangi Ismėnė mano, ji tikrai! 


OIDIPAS 


Ką tu sakai, vaikeli? 


ANTIGONĖ 


Tavo dukterį, 
O savo seserį matau; išgirsi ją. 


ANTRA SCENA 


ISMĖNĖ 
O, tėve, o, sesute, brangesnių vardų 
Man nėr. Su skaudama širdim ieškojau jūs — 
Ir žiūriu štai į jus aš su nauju skausmu. 


OIDIPAS 
Vaikel, tu čia? 
ISMĖNĖ 


Kaip gaila, žiūrint į tave! 


OIDIPAS 


O, bendro kraujo vaike! 

ISMĖNĖ 


Skausmas dvigubas! 


OIDIPAS 
Vaikeli, atvykai? 


ISMĖNĖ 
Tik ne be vargo sau. 


OIDIPAS 
Duok ranką man, dukrel! 


ISMĖNĖ 
Ją duodu jum abiem. 


OIDIPAS 
"Taip, man ir jai? 


ISMĖNĖ 
Ir aš juk sielvartą kenčiu. 
OIDIPAS 
Pas mus tu atėjai? 


ISMĖNĖ 


Nemaža keliavau. 


OIDIPAS 
Kodėl gi keliavai? 


ISMĖNĖ 
Aš rūpinaus tavim. 

OIDIPAS 
Kankino ilgesys? 


ISMĖNĖ 
Ir žinią atnešu. 
"Tik vienas šis štai vergas ištikimas man. 


OIDIPAS 
O broliai kur? Kodėl negali jie padėt? 


ISMĖNĖ 
"Tenai pat jie: ištiko juos baisi lemtis. 


OIDIPAS 

Kas tai! Matyt, iš aigiptiečių papročių 
Jie mokėsi, taip pat gyvenimo tvarkos! 
Kaip kalba žmonės, vyrai namuose tenai 
Prie staklių sėdi, visados gi moterys 
Gyventi lėšų ieškosi kur už namų. 
Taip ir pas jus. Kam pareiga yra skirta 
Ant savo nugaros nešt darbo rūpesčius — 
Nelyginant mergaitės, sėdi sau namie, 
O vietoj jų jūs turit nelaimingąjį 
Globot. 

(Rodydamas Antigonę) 


O, Antigone, mylimas vaikel, 
Vos paūgėjai, vos tiktai tu subrendai, 
Bendrakeleivė nelaiminga, su manim 
Vargais tu dalijies. Štai, metų jau eilė, 
Kai tu basa ir visados išalkusi 

Klajoji po miškus! Taip, galvai jaunajai 

Patirti teko lietų, saulę karštąją, 

Į antrą vietą tu statai jaukius namus, 

Kad tik jisai turėtų ko pavalgyti! 
(Ismėnei) 

O tu, dukrele, nuo kadmiečių paslapčiom 

Pranašystes man Foibo nešdavai anksčiau 

Ir ištikimas sargas tėvui tu buvai 

Nuo tų laikų, kai tėviškę paliko jis, — 

Ismėne mano, kokią žinią man dabar 

"Tu atneši? Kas atvedė tave čionai? 

Gal būti, su tuščiom čia rankom atėjai? 

Manoji siela baimę jaučia kažkodėl. 


ISMĖNĖ 
To neminėsiu, kiek kančių aš iškenčiau, 
Ieškodama tos vietos, kur tu gyveni, 
Kur maitinies; nes kam iš tikro vargti ir 
Vėl pasakojant skausmą senąjį kartot? 
Apie tavų sūnų bėdas ašai dabar 
Tau atėjau papasakot, gimdytojau. 
Iš pradžių juodu lenktyniavo stropumu 
Užleist Kreontui sostą, miesto nebeteršt, 
Išgelbėt miestą nuo senosios pražūties, 
Kuri taip baisiai baudė tavo giminę. 
Taip patarė jiems protas. Laukus neilgai — 
Neaišku, ar dievai taip lėmė, ar patiems 
Mintis jiems kilo tokia — sugalvojo jie 
Karaliaus valdžią ir vainiką pasigrobt. 
Ir jaunesnysis, štai, užgimusis vėliau, 

Iš gimusio anksčiau sūnaus vyresniojo 
Pagrobia sostą ir iš miesto ištremia. 
Išvyksta tremtinys į Argą slėnųjį, 

Kaip galima išgirsti iš žmonių kalbų. 
Tenai — vestuvės, ten — bendros kovos draugai, 
Ten priesaika baisi: į Tėbus skuba jis, 
Juos ar jėga užimti pasiryždamas, 

Ar kaulus paguldyt ir Amžina garbe 

Net lig aukščiausiųjų padangių pasikelt. 
"Tai nėr vien žodžių paprastas skaičiavimas, 
Bet ir dalykai baisūs, tėve, tai yra. 

Aš negaliu suprast, kuriuo būdu dievai 
Tau po visų kentėjimų malonę siųs. 


OIDIPAS 


Kodėl tikiesi tu, kad jųjų rūpesčių 
Tapau aš vertas, išsigelbėti galiu? 


ISMĖNĖ 


Taip sako pranašavimai dabartiniai. 


OIDIPAS 


Vaikeli, kokie gi tai pranašavimai? 


ISMĖNĖ 
Tėbiečiai mirusio tavęs ar gyvo geis, 
Kaip tikro savo laimės laido, amžinai. 


OIDIPAS 


Bet kokios laimės aš galiu žmonėms suteikt! 

ISMĖNĖ 
Kaip kalba, tavyje jų slepiasi jėga. 


OIDIPAS 


Dabar aš vyras, kai niekū jau pavirtau! 


ISMĖNĖ 
Dabar tave išaukštinti jau nor dievai, 
Anksčiau tave jų pyktis stūmė pražūtin. 


OIDIPAS 


Skandino jauną dar, o seną nor iškelt! 


ISMĖNĖ 
Žinok: dėl šitų pranašavimų čionai, 
Neilgai trukus, ir Kreontas atkeliaus. 


OIDIPAS 
Bet ką jis nusistatęs veikt? Paaiškink man! 


ISMĖNĖ 
Jisai jau yr paruošęs tau gyvenimą 
Arti nuo Kadmo sienos: ten valdys tave, 
Bet neturėsi teisės peržengti ribų. 


OIDIPAS 


Kokia nauda, jei man gulėti reiks svetur? 


ISMĖNĖ 


"Tavasis kapas užmirštas — nelaimė jiems. 

OIDIPAS 


Kiekvienas savo protu tai pajėgs suprast. 


ISMĖNĖ 
"Tai štai kodėl laikyti nori jie tave 
Arti savęs, kad laisvas tu nebūtumei. 


OIDIPAS 
Ar Tėbų dulkėmis tikrai padengs mane? 


ISMĖNĖ 

O, ne, tėvel: praliejai kraują gimtąjį. 
OIDIPAS 

"Tad jie manęs negaus valdyti niekados! 
ISMĖNĖ 

I gerą tai tėbiečiams neišeis tikrai! 
OIDIPAS 

Kodėl? Iš ko girdėjai? Pasakyk, dukre!! 


ISMĖNĖ 


Juos tavo pyktis nugalės, kai žygyje 
Prie tavo kapo jie tiktai suspės sustot. 


OIDIPAS 


Kur sužinojai tai, ką pasakoji man? 


ISMĖNĖ 
Iš vyrų, pasiųstų į Delfų židinį. 

OIDIPAS 
Pats Foibas visa tai pareiškė apie mus? 


ISMĖNĖ 
"Taip pasakoja vyrai, grįžę į Tėbus. 
OIDIPAS 


O mano sūnūs žino apie tai taip pat! 


ISMĖNĖ 


Abu jie žino ir supranta tai gerai. 


OIDIPAS 
O, niekšai! Tai žinodami, jie ryžosi 
Aukščiau statyti sostą net už meilę man! 


ISMĖNĖ 


Skaudu girdėt, tačiau turiu patvirtinti. 


OIDIPAS 


Tegu dievai jiems skirto vaido negesins. 
Dievai! Jūs atiduokite man į rankas 

Šią kovą, kurioje jie ietis paėmė! 

"Fada ir tas, kurs viešpatis yra dabar, 
Neišlaikys valdžios, taip pat tas iremiinys 
Tėvynės savo niekados nebematys! 

"Taip, vargas jiems! Kai buvo jų gimdytojas 
Taip negarbingai iš tėvynės ištremtas -— 

Iš jų tada nė vienas nesulaikė jo, 
Neužsistojo, ne: per pastangas vaikų 


124 


Buvau aš ištremias, paskelbtas tremtiniu. 
O, nekalbėki, kad, man norint, miestas mūs, 
Ko pats geidžiau, teisingai pritarė tada! 
"Taip, buvo laikas: užvirė mana širdis, 
Mirties ištroškus buvo; ir tą valandą 

Būt buvęs man tikrai geradarys tasai, 
Kurs būt tada mane užmušęs akmeniu — 
Bet ne; nieks neįvykdė mano troškulio, 

Ir ėjo laikas; sušvelnėjo man našta; 

Aš supratau, kad atgaila per didele 
Gyvenimą aš sau sugrioviau dar žiauriau 
Nei nuodėme ankstyba to nusipelniau. 
Ir štai, perdaug vėlai nusprendusi, mane 
"Tauta per prievartą iš krašto ištrėmė, 

O jie, tikri vaikai, nepanorėjo net 

Padėti tėvui; jie neužtarė manęs 

Tr ištrėmė mane pasaulin elgeta. 

"Tik jos, mergaitės, kiek tiktai galėdamos, 
Kiek leidžia jųjų prigimtis, man padeda; 
Per jų malonę aš ir maisto dar turiu, 

Ir prieglaudą, ir sau pastogę surandu. 

Jie rinkos skeptrą vietoje gimdytojo: 
Geriau valdovais būti, kraštą jiems valdyt. .. 
Na, ką! Nebūsiu niekad sąjungininkas, 
Jiems nelemta valdžia į gera neišeis. 

Aš tai žinau; man suteikia tikėjimo, 
Dukrele, šis tavasis pranašavimas, 

Be to, ir senas šventasai įsakymas, 

Kur man kadaise Apolonas suteikė. 
Teateinie Kreontas arba kitas kas 

Iš miesto galingųjų gundyti manęs: 

Tik jūs, svetimšaliai, pagalbą siųskite, 
Kuri patinka deivėms, tris kartus baisioms, 
Kurios apsaugoja galingai miestą jūs, 

O būsiu aš tikrai išgelbėtojas jums 

Ir laidas krašto priešų nugalėjimui. 


KORIFĖJAS 


Ir tu, Oidipe, vertas pagailėjimo, 

Ir šios mergaitės. O už tai, kad siūlaisi 
Tu mūsų kraštui kaip išgelbėtojas, tad 
Priimki gerą patarimą ir iš mūs. 


OIDIPAS 


Patark, mielasis, viską aš įvykdysiu. 


KORIFĖJAS 


Numaldyki dabar deives šias, pas kurias, 
Pirmiausia atėjai, į žemę žengdamas. 


OIDIPAS 


Kuriuo būdu? Svetimšaliai, pamėkykit! 


KORIFĖJAS 


Pirmiausia švariomis pasemki rankomis 
Iš gyvojo šaltinio šventojo vandens. 


OIDIPAS 


Ir ką turiu daryt su vandeniu šventu? 

KORIFĖJAS 
Yra ąsočiai, dailininko padirbti; 
Jų ąseles ir jų kraštus apvainikuok. 


OIDIPAS 


Bet kuo? šakelėmis ar vilnų kaspinais? 


KORIFĖJAS 


EĖriuko jauno vilnomis apsuki jas. 


OIDIPAS 
Tšaiškinki toliau, ką reikia padaryt. 


KORIFĖJAS 


I rytus veidu atsigręžki ir — nuliek. 


OIDIPAS 
Ar iš ąsočių liet, kuriuos nurodei man? 


KORIFĖJAS 
Nuliek triskart; o trečią taurę visą liek — 


OIDIPAS 
Dar pasakyk, ką aš turiu į jas įpilt. 


KORIFĖJAS 


Vandens, taip pat medaus, tik vyno nepridėk. 


OIDIPAS 


Kai žemė juodalapė dovaną priims... 

KORIFĖJAS 


Triskart devynetą alyvmedžio šakų 
Ant jos uždėjęs, maldą sukalbėk tada. 


OIDIPAS 


Išgirst tą maldą noriu; juk svarbiausia tai — 


CHORAS 


„Jus maloningomis vadiname, ir jūs 

Ramybę sielai prašančio atsiųskite!“ 

Taip melskis, arba kits kas vietoje tavęs 

Tegu tyliausiai meldžias, neskambiu šauksmu. 
Paskui nueik šalin neatsigręždamas. 

"Tu visa tai įvykdyk — ir be baimės mes 
Tave, svetimšali, užstosim, o antraip 

Bijoti mums reikėtų dėl tavęs, svety. 


OIDIPAS 


Vaikai, ar girdit kaimynūs svetimšalius? 


ANTIGONĖ 
Girdėjome; sakyk, ką turime daryt. 


OIDIPAS 


"To negaliu įvykdyt, nebeišgaliu: 
Nebematau aš nieko, kūnas be jėgų. 

Iš jūs kuri viena mane tepavaduos. 
Manau, kad vietoj tūkstančio vienos užteks 
Net sielos, jei tik bus jinai skaisčios širdies. 

Skubėkite atlikti tai, tačiau manęs 
Jūs vieno nepalikite! nepajėgiu 
Bejėgis be vadovo niekur nukeliaut. 
ISMĖNĖ 
Atliksiu viską; vietą tik parodykit. 


KORIFĖJAS 
Anapus girios eiki, o svetimšale, 
Tenai gyvena sargas; pasakys, ko reiks. 


ISMĖNĖ 
Einu. 
(Antigonei) 
O tujen, Antigone, liki čia 
Ir saugok tėvą. Jei kas vargsta dėl tėvų, 
Netur to savo darbo palaikyt vargu. 


TREČIA SCENA 


AMOIBAJONAS 


I strofa 


CHORAS 
Nors žiauroka paliest žaizdas senas, 
Kur gilumoj sielos užmigo, . 
Tačiau aš noriu išgirsti. 


OIDIPAS 
Apie ką gi?.. 

CHORAS 


Apie nelaimingąjį skausmą, kuris tave 
Nesulaikomai ištiko. 


OIDIPAS 
Dėl vaišingumo, o bičiuli, 
Neatidenk darbų be gėdos! 


CHORAS 
Tr vis tiek reikia man viską tiksliai sužinot 
Apie nenutylančius visus tuos žmonių gandus. 


OIDIPAS 
Ai man! 


CHORAS 
Nusileisk, aš prašau tave! 


OIDIPAS 
Ai! ai! 
Tikėki, pasakysiu, ką nori žinot. 
Iškenčiau aš, o svetimšaliai, ne sava valia, 
[iškenčiau blogybes, dievaži. 


CHORAS 
Bet ką gi?.. 


OIDIPAS 
Nuodėmingoj lovoj mane — pats nežinojau -— 
Miestas vedybomis surišo, 

CHORAS 
Ar ne motinos — kaip girdėti — 
Lovoj šlykščiojoj gulėjai? 


OIDIPAS 
O, vargas man! Išties, man mirtis išgirsti, 
O svetimšaliai, apie ją. Jos — mano... 
CHORAS 
Ką sakai tu? 
OIDIPAS 
Dukterys — dvi nelaimės. 
ž CHORAS 
Dzeuse! 
OIDIPAS 
Visus tris motina skausmuose mus pradėjo. 
CHORAS 
Tai tavo atžalos yra... 
OIDIPAS 
Drauge ir tėvo seserys. 
CHORAS 
Lo! 
OIDIPAS 


I-o! Išties, naujas nuolat nelaimių antplūdis! 

CHORAS 
"Tu iškentei... 


OIDIPAS 


Kančias begalines. 


CHORAS 


Padarei. .. 


OIDIPAS 


Nepadariau... 


CHORAS 
Tai kaip? 


OIDIPAS 
Ašai 
Priėmiau dovaną, kurios tikrai 
Iš miesto nereikėjo niekados priimt. 


CHORAS 


Nelaimingasis! Viskas?.. Užmušei... 


OIDIPAS 
Kam klausti? Ką sakyt geidi?.. 


CHORAS 


„„„tėvą... 


OIDIPAS 


Ak, ak, ir vėl mane tu sužeidei, vėl skausmas. .. 

CHORAS 


Nužudei? 


OIDIPAS 


Nužudžiau. Bet nėr kaltės... 


„CHORAS 
ši OIDIPAS 
Jos nėra? Sieloje. 
CHORAS 
Kaip? 
OIDIPAS 


Sakau: 


Nesąmoningai užmušiau, nužudžiau. 


Grynas aš prieš tiesą: nežinojau, ką dariau. .. 


KETVIRTA SCENA 
(Įeina Tėsėjus) 
CHORAS 
Tėsėjus, štai, sūnus Aigėjaus, eina čion; 
Matyt, jį tavo prašymas čion pašaukė. 
TĖSĖJUS 


Jau ir anksčiau daug kartų teko man girdėt, 
Kaip tu save esi apakinęs, sūnau 
Karaliaus Lajaus; todėl pažinau tave. 

Bet tavo vaizdas daug daugiau byloja man: 
Vargingas apdaras ir kankinio galva, 

Be abejo, tave išduoda, širdį man 
Užliedama pasigailėjimo banga. 

Sakyk gi man, Oidipe nelaimingasai, 

Kokiu čia reikalu tu pas mane ėjai 

Su savo nelaiminga bendrakeleive? 

Tikrai baisus turėtų būti prašymas, 

Kad dėl tavęs aš jojo neišpildyčiau. 

Ir aš esu išaugęs svetimam krašte, 

Ir aš patyriau daug nelaimių ir vargų 
Tarp svetimų žmonių — kaip lygiai ir tu pats. 
Todėl padėt svetimšaliui, koks tu dabar, 
Yra visų švenčiausia mano pareiga. 

Ir aš — juk mirštamas žmogus; ir aš turiu 
Tiek pat dalies rytojui, kiek turi jos tu. 


OIDIPAS 
Tėsėjau, tu ttumpu ir prakilniu žodžiu 
Mane išvadavai nuo man sunkios kalbos. 
Tu pats jau pasakei, kas aš, kokių tėvų 
Ir iš kurios valstybės aš net atėjau. 
Teliko viena man: pasisakyti tau, 
Ko noriu, ko geidžiu, — ir mūs kalba baigta. 


TĖSĖJUS 
Tiesa; kaip tik tatai norėčiau sužinot. 


OIDIPAS 


Aš atnešiau tau dovaną, štai savąjį 
Tau nelaimingą kūną atnešiau. Žinau, 

Kad jis neištaigingai gal atrodyti: 
Svarbus jisai ne grožiu, bet naudingumu. 


TĖSĖJUS 
Kokią, sakyk, gi naudą atneši tu man? 


OIDIPAS 

Parodyti tau ją galės tik ateitis. 
TĖSĖJUS 

Bet kuomet paaiškės tavoji dovana? 
OIDIPAS 

Kai aš numirsiu, ir mane palaidosi. 
TĖSĖJUS 

Prašai paskiausiojo dalyko, — užmiršti, 


Kad reiks gyvent, — ar tau gyvenimas niekai! 


OIDIPAS 


Su tuo ir visa kita man aprūpinsi. 


TĖSĖJUS 


Gerai; bet tavo prašymas menkutis toks. 


OIDIPAS 


Tačiau žiūrėk: bus nemaža dar ši kova! 


TĖSĖJUS 


Bet kam, sakyk? Ar man, ar tavo gal sūnums? 

OIDIPAS 

Per prievartą mane namo jie verčia grįžt. 
TĖSĖJUS 

Bet jei juos sunkina tavoji ištremtis, 

Ir tau pabėgėliui juk būti negražu. 


OIDIPAS 
Neleido jie, kai pats norėjau pasilikt. 


TĖSĖJUS 
Kvaily, nelaimėje iš pykčio nėr naudos! 


OIDIPAS 
Tu viską sužinok — paskui prikaišioki. 


TĖSĖJUS 
Na, ką? Kalbėk! Žinojimas tegal patart! 


OIDIPAS 


Mana dalia, Tėsėjau, — kančios, kančios vien... 
TĖSĖJUS 
Kalbi apie senas nelaimes giminės? 


OIDIPAS 
O, ne! Ir taip visa Eladė žino jas. 


TĖSĖJUS 


Tai tu kenti daugiau nei gal iškęst žmogus? 


136 


OIDIPAS 
O, taip. Klausyk. Tikri vaikai, kuriuos gimdžiau, 
Mane išvijo iš tėvynės. O sugrįžt 
Aš negaliu: juk savo tėvą nužudžiau! 
TĖSĖJUS 
Bet vis dėlto sakei, kad jie tave pakvies? 


OIDIPAS 


Taip padaryt privers juos dieviška galia. 


TĖSĖJUS 
Kokios nelaimės bijo pranašavimuos? 


OIDIPAS 
Kad būtina šioj žemėj būt jiems sumuštiems. 


TĖSĖJUS 


Tarp jų ir tarp manęs nesantaikos nėra. 


OIDIPAS 


Brangus sūnau Aigėjaus, vien tiktai dievų 
Neliečia nei senatvė, nei žiauri mirtis; 

O kita ką, kas tik yra, sava ranka 
Parbloškia laikas. Nyksta kūno mūs jėga, 

Tr visa, kas tiktai didu yr žemėje, — 
Ištikimybė nyksta, klastos dauginas; 

Ne amžinai ir žmonės santaikoj gyvens, 

Ne amžinai ir vienas miestas su kitu. 

Vieni -—- šiandien, kiti — rytoj draugystę keis 

Nesantaika, vargais, kad vėl paskui po to 
Prie santaikos gražios galėtų jie sugrįžt. 
Dabar taikoj nors ypatingoj gyveni, 
Geriausiuos santykiuos sų Tėbų valstybe, 
Ber laikas begaliniame tekėjime 

Pagimdo daug naktų, pagimdo daug dienų; 
Likimas nepastovus santaikos ryšius 

Dėl mažmožio menkiausio gali suardyt. 

Ir šaltas mano kūnas, kurs nebejudės, 
Palaidotas kape, jų kraujo atsigers, 

Tei Dzeusas — Dzeusas dar, o Foibas — jo sūnus. 
Kas nesakytina, nemaloni kalbėt. 

Nuo ko pradėjau, leisk prie to man pasilikt: 
"Tu pats ištikimai laikyki žodį man, 

Ir būsi tad patenkintas naujakuriu, 

Jei tik dievai dabar manęs nesuvedžios. 


KORIFĖJAS 
Taip, viešpatie; jau tokiais žodžiais ir anksčiau 
Žadėjo jis daug gero kraštui padaryt. 


TEĖSĖJUS 
Draugystę tokio vyro kaip atmest galiu, 
Kada mūs namuose bus bendras aukuras, 
Kuris geriausias laidas draugiškumui mūs? 
Kada, deives maldauti pasiryžęs, pats 
Ir man, ir kraštui gerą dovaną neši? 
Gerbiu aš visa tai; palaimą priimu 
Aš tavo; tu gali gyventi mūs krašte. 
Jei tau smagu čia likti, korifėjui aš 

Pavesiu rūpintis tavim; o jeigu ne — 
Eik su manim. Gali išrinkt, kas tau geriau; 
Ką pasirinksi pats, tą aš pasirenku. 


OIDIPAS 


O, Dzeuse! Siųst palaimą teikis šiems žmonėms! 
TĖSĖJUS 


Kuo tu pasinaudosi? Eisi sa manim? 


OIDIPAS 


Mielai sutikčiau, bet negalima. Tik čia... 
TĖSĖJUS 

Toliau gi kas! Aš nieko neturėsiu prieš. 
OIDIPAS 

Nubausiu priešus, čia mane ištrėmusius. 
TĖSĖJUS 

Verta buvimo tavo bus tai dovana. 


OIDIPAS 
Jei žodį išlaikysi, taip tikrai įvyks! 


TĖSĖJUS 


Tikėk manim: jau neišduosiu aš tavęs. 


OIDIPAS 


Nenoriu priesaikos žodžiu tavęs surišt. 

TĖSĖJUS 
Manasis žodis -— tai tas pats, kas priesaika. 
OIDIPAS 
Kas bus dabar? 
TĖSĖJUS 
Bet ko gi tu labai bijais! 


OIDIPAS 
Manęs ateis! 


TĖSĖJUS 
Čionai — tavoji apsauga. 
OIDIPAS 
O, neik! 
TĖSĖJUS 
Be reikalo tavoji pamoka. 


OIDIPAS 


Bet bijančiam... 
TĖSĖJUS 
Ne, baimės nėr manoj širdy! 


OIDIPAS 


Ar tu žinai, kaip graso jie? 
TĖSĖJUS 


Žinau gerai, 
Kad tokio nėr, kurs drįs tave iš čia išvest. 

Dažnai tik žodžiais vien grasinama tuščiais, 
Grasinama įnirtus. Bet, vos protas tik 

Sugrįš atgal jiems, —— dings visi grasinimai. 
Na, kas iš to, kad žmonės iš tavos šalies 
Tave baugindami per prievartą išvest 
Grasina? Darbą tik pradėti leiski jiems — 

Ir pamatysi pats, kaip sunku jiems atplaukt 
Bus čia — tikrai gali tikėti manimi. 

Bet ir manųjų žodžių nežiūrėdamas, 

Tu neturi bijot; tau Foibas — apsauga. 
Kad ir kažin kur būčiau — vardas mano vien 
Tave tikrai apsaugos nuo vargų, bėdų. 


PIRMAS STANMAS 


CHORAS 


I strofa 


O, svety, tu žirgų kraštan 

Atėjai, kurs yra gražus be galo -— 
Į Koloną balčiausiąjį; 

Čia lakštutės skambi giesmė 

Aidi dieną, taip pat nakčia 

Šioj žaliojoje girioj. 

Ti vijokliuos gūžias žaliuos, 

Balto miško šventoj tamsoj, 
Mėgsta ji medžių šakas, vaisiais svyrančias, 
Kur neužkliudo nė žiema, 

Kur Bakchas nenuvargdamas 

Ratą šoka būryje triukšmingajam 
Draugėje su deivėmis auklėms! 


I antistrofa 


Čia išaugęs dangaus rasa 

Visad žydi nedrąsus narcisas. Jį 
Deivės vainikan pynėsi; 
Amžiais tymo gėlė žydės 
Viršuje putų vandeny 

Prie tyliųjų upelių. 

Ten Kėfiso skaidri srovė; 

Per dienas teka ji laukuos, 
Žemės galingą krūtinę suvilgina, 
Šios žemės su krūtim dviem, 
"Tyra savo srove; ir jos 
Nesišlykšti nei mūzų choras, neigi 
Aukso vadžiom Afroditė. 


II strofa 


Augalas yra — visoj aš net Azijoj tokio 
neišgirdau —— 
Ir saloj toj didžiojoje pas dorėnus jis neaugina 
mas, net Pelope, irgi, — 
Jis neįveikiamas, savaime gimsta. 
Jisai baugina priešų ietis 
Ir žemėje šioje labai vešlus. 
"Tai vaikus maitinąs medis alyvos, ir jo 
Nesunaikins valdovas jaunas, senas, nes 
Visados jijį regi visa reginčioji akis Dzeuso 
Morijaus ir 

Sergi be paliovos taip pat 
Šviesiaakė Atėnė. 


Ti antistrofa 


Aš turiu dar pagyrimą mūsų miestui labai net 
didį, 
Mūs didžiosios dievybės mūs gimtajai šaliai su- 
teiktąją dovaną garsią, — 
"Tai žirgai, kumeliukai, be to, jūra. 
Ją tu iškėlei, o sūnau 
Krono, šion garbėn, Poseidone didis! 
Žirgams tu išradai žąslus pirmiausia tramdyt 
Ir didžiam jųjų įšėlimui mažinti. 
O greitasis laivas, rankom nuostabiai padarytas, 
šokinėja jūroj, 
Lydimas šimtakojų greit 
Deivių mūs nereidžių! 


ANTRAS EPEISODIJUS 
PIRMA SCENA 


ANTIGONĖ 


O, žeme, pagirtoji už visas labiau! 
Įrodyki, kad giriama esi vertai! 


OIDIPAS 


Vaikel, kas naujo? 

ANTIGONĖ 


Aš matau, kad štai į mus 
Kreontas artinas, ir tai ne be žmonių. 


OIDIPAS 
Seneliai brangūs! Aš manau, kad vien tik jūs 
Mane dabar tegalite išgelbėti. 


KORIFĖJAS 
Tikėk, taip ir įvyks! Nors mes jau ir seni, 
"Tačiau dar nepaseno žemės šios jėga. 


ANTRA SCENA 


(Ieina Kreontas) 


KREONTAS 
(chorui) 

Kilmingieji gyventojai Kolono, jus, 
Matau, be reikalo išgąsdino dabar 
Toks netikėtas mano pasirodymas. 
Bet ko jūs bijote ir negeru žodžiu 
Mane sutinkate? Piktų sumanymų 
Aš neturiu. Esu jau senas ir žinau, 
Kad jūsų miestas galingiausias Graikijoj. 
O, ne; aš pasiųstas esu prikalbinti, 
Kad šis senelis vėl sugrįžtų į Tėbus. 
To nori ne koks vienas atskiras žmogus, 
Bet visas miestas; jo esu čia pasiųstas, 
Nes aš jam artimiausias tarpe giminių. 

(Oidipui) 
O tu, Oidipe nelaimingas, neatmesk 
Troškimo mūs: sugrįžki į gimtus namus! 
Kadmiečiai juk teisėtai kreipias į tave, 
O aš — visų labiausiai. Blogas būčiau aš, 
Blogiausias iš visų, jei man tava kančia 
Sužadint negalėtų skausmo tokio pat. 
Tu čia, o vargše, svetimas tarp svetimų, 
"Tu amžinai klajoji, visad alkanas; 
"Tavoji parama tėra jauna duktė. 
Ir jos man gaila; ar galėjau aš galvot, 
Kad ji į tokią panieką galės įkrist? 
Ji rūpinasi tavimi, gyvendama 
Kaip elgeta; kas ją tiktai įžeist norės, 
Kiekviens galės daryti tai nenubaustas. 
O, gėda! Kaip man gaila! Kokia gėda tu, 
Ir aš, ir mūsų giminė yr apsiausta! 
O, vardan dievo, argi galima paslėpt, 
Ką gal visi matyt? — Oidipe, vargdieni, 
Klausyk manęs, sugrįžk neprieštaraudamas 
Prie gimto židinio, į tėviškės namus. 
Tarp sienų jų palaidosi savus skausmus. 
Atėnus draugiškai tu atsisveikinki — 
Yra verti jie mūs malonės — vis dėlto 
Tiesa įsako mums visų labiausiai gerbt 
Gimtinės kraštą, išmaitinusį tave. 


OIDIPAS 
O, įžūlus bylotojau, kuris gali 
Įrodymais vylingais puikiai uždangstyt 

Kiekvieną melagystę ir visas klastas! 
Kodėl mane tu gundai is antru kartu 
Vėl spendi man naujų kentėjimų tinklus, 
Kurių pagautas aš labiausiai sieločiaus? 
Kada buvau namų nelaimių parblokštas, 
Kai man malonė būtų buvus ištremtis, — 
Nepanorėjai tos malonės man suteikt. 
"Tačiau, kai pykčio prisisotinęs buvau, 

Ir man malonu buvo gimtuose namuos, -— 
"Tada tu išvijai mane ir išmetei, 

Visai nepaisydamas mūs bendros kilmės! 
Tu nepatenkintas. Dabar iš naujo vėl, 
Kada mielai šis kraštas gero linki man, 
Kada aš apsuptas tikrai gerų draugų, 

Mane klastingai sugalvojai paviliot, —— 
Kas yr šiurkštu, tu švelniai stengies nusakyt. 
Kam meilės tiems, kas mylimi nenori būt? 

"Palik mane! Kada, prispaustas sielvartų, 
Saviems troškimams pritarimo nerandi, 

Tr kai paskui jau persisotinęs esi, 

Tada malonė jau malonė nebėra. 

Ir tu dabar man malonumą tokį pat 
Nereikalingą nori padaryt, ir tai 

Puikius žodžius vien tardamas, bet ne darbais... 
Sakysiu, kad žinotų, koks tu piktas man! 
"Tu atėjai manęs išvest, bet ne todėl, 

Kad leistum man gyvent prie gimto židinio: 
Tu prie ribos mane įsigeidei laikyt, 

Kad nuo Atėnų aš tvirtovė. būčiau jums! 
Bet to nebus! Štai, kaip įvyks: mana dvasia 

Kerštinga amžiams Tėbuose apsigyvens; 


O tėvo žemės tiek maniems sūnums išteks, 


Kiek žmogui mirusiam tegali jos reikėt! 
Ar už tave mažiau žinau, kas Tėbuose? 
Tikėki, net geriau: man jau pareiškė tai 
Ir Foibas, ir jo tėvas visaregintis. 

O tu, kai keliavai į čia, tiktai melu 
Iškalbingumą savo lūpų sutepei, 
Užmiršdamas tatai, kad žodžiai, jei tušti, 
Daugiau pakenkti gali nei pagelbėti. 
Žinau, tavęs aš neįtikinsiu. Na, eik! 
Keliauki sau iš čia, palikdamas mane. 
Nors teko man nepavydėtina dalia, 

Bet ji man nekarti, jei aš patenkintas. 


KREONTAS 


Manai, kad, taip dabar kalbėdamas, ašai 
Naudos tavosios ir savosios nematau? 


OIDIPAS 


Man maloniausia tai, kad tu nesugebi 
Sava kalba įtikinti manęs ir jų. 


KREONTAS 


Ar tavo ilgas amžius proto tau nėra 
Pridėjęs? Kam gi reik senatvę gėdinti? 


OIDIPAS 


Liežuvis tau miklus; bet kas yr iškalbus, 
Tasai tikrai ne visados teisingas bus. 

KREONTAS 
Yr skirtumo — kalbėti daug ir tai, kas reik. 


OIDIPAS 


Vadinasi, kalbi trumpai ir tai, kas reik. 


KREONTAS 


Tik ne tokiems, kur protu lygūs su tavim. 


OIDIPAS + 
Šalin eik. Tai sakau ir jų visų vardu. 
Manęs tu stebinčių laivu nesaugoki! 


KREONTAS 
Ne tu, ne tu, bet jie galės paliudyti, 
Kad man už gera aisilyginai piktu, 
Kai vėl pasidarysi mano valdinys. 


OIDIPAS 


Tavasis valdinys? Prieš valią šių draugų? 


KREONTAS 


O, ne, ir jie tavęs apginti neįstengs. 


OIDIPAS 
Girdėjau tavo grasymą; bet kas už jo 
Dar slepiasi? 
KREONTAS 
Tau vieną tavo dukterį 
Aš pagrobiau; tuoj išvesta bus ir antra. 

OIDIPAS 


Ai man! 


KREONTAS 


Netrukus aimanuosi dar labiau. 


OIDIPAS 
Ji — pas tave? 
KREONTAS 


(rodydamas Antigonę) 
Viena, tačiau netrukus bus... 


OIDIPAS 
Svetimšaliai, ar kęsite? Išduosite 
Ir neišvysite niekšingojo žmogaus! 


KORIFĖJAS 
Išeik greičiau, svetimšali, nes tiesą tu 
Esi dabar įžeidęs, o taip pat anksčiau. 


KREONTAS 
(asmens sargybiniams) 
Atėjo jūs eilė: mergaitę veskite 
Per prievartą, jei eit geruoju nenorės. 


ANTIGONĖ 


Mane jie gaudo! O dievai, padėkite! 
Pasigailėkit, žmonės! 

KORIFĖJAS 
(Kreontui) 
Ką darai, svety? 


KREONTAS 
Aš jojo nebeliesiu — ji, tačiau, mana! 


OIDIPAS 
(tiesdamas rankas į chorą) 
Valdovai žemės! 


KORIFĖJAS 


Neteisus svetimšali! 
KREONTAS 
Ne, aš teisus! 


KORIFĖJAS 
Bet kaip? 


KREONTAS 


Kas mano, tai vedu. 


(Sugriebia Oidipą ir Antigonę už rankų ir 
mėgina vesti) 


TREčIA SCENA 


AMOIBAJONAS 


Strofa 


OIDIPAS 


Lo, o mieste! 

KORIFĖJAS 
Svetimšali, ką dirbi? Tu juos paleisk!.. Dar iš- 
mėginsi mūs rankas! 
Atsitrauk greičiau! 


KREONTAS 
Susilaikyk! 
KORIFĖJAS 
Ne, kada taip tyčiotis drįsti! 
(Apnuogina kalaviją) 


KREONTAS 


Jei jūs mane įžeisit, Tėbai atmokės! 


OIDIPAS 
Ar jums to nesakiau? 


KORIFĖJAS 
(Kreonto asmens sargybiniui) 


"Tuojau paleiski 
Mergaitę! 


KREONTAS 


Galios nėr — tai neįsakinėk! 


KORIFĖJAS 
(asmens sargybiniui) 


Palik ją, tau sakau! 

KREONTAS 
(tam pačiam) 


O aš — keliauki sau! 


KORIFĖJAS 
O, žmonės, čionai! O, žmonės, pas mus! 
Jie miestą štai mūs naikina jėga! 
Visi pas mane! 


(Asmens sargybiniai sugriebia Antigonę) 


ANTIGONĖ 
Mane jėga jie veda, o svetimšaliai! 


OIDIPAS 


Kur tu esi, vaikeli? 


ANTIGONĖ 


Verčiama einu!... 


OIDIPAS 
Ištiesk rankas, dukrele! 


ANTIGONĖ 
Niekaip negaliu. 


KREONTAS 
(asmens sargybiniams) 


Bet ar jūs vesite? 

OIDIPAS 


O, vargšas, vargšas aš! 


KREONTAS 


O, taip, su ramsčiais šiais jau nebevaikščiosi; 


Klajok be jų! Tu nugalėti sumanei 
Draugus gimtuosius ir tėvynę savąją, 
Kurių įsakymui aš nusilenkdamas, 

Nors ir esu valdovas, — atėjau tavęs — 
Tai nugalėk! Gerai suprasi pats, tikiuos, 
Kad kaip tada, taip ir dabar, tu pats save 
Baudi, savajam pykčiui pasiduodamas, 
Kuris tave labiausiai visad biaurina. 


(Nori išeiti) 


KORIFĖJAS 
Svetimšali, sustok! 


KREONTAS 


Neliesk, aš tau sakau! 


KORIFĖJAS 


Tavęs aš neišleisiu, jei jos pagrobtos! 


KREONTAS 
Na, jeigu taip — didesnį laidą ruoškite: 
Aš įsakysiu dar išvest ne vien tik jas! 


KORIFĖJAS 
O ką? 


LŽ 

KREONTAS 
(rodydamas Oidipą) 


Paimsiu aš nelaisvėn jį taip pat! 
KORIFĖJAS 
O, baisūs žodžiai! 
KREONTAS 
"Tuoj bus tai įvykdyta! 


KORIFĖJAS 


Jei tik šios žemės viešpats tau nesukliudys! 


OIDIPAS 


Begėdi pagyrūne! Liesi ir mane? 


KREONTAS 


Nutilk, sakau! 


OIDIPAS 


(tiesdamas rankas į Eumenidžių girią) 
Dar šitos deivės išlaikys 

Man balsą, kad galėčiau aš tave prakeikt 
Dar kartą. O, prakeiktas būk, piktadary! 
Juk tu išplėšei paskutinę akį man, 
Kuri švitėjo dar aklybės tamsoje — 
Tegu tad Saulės dievas tau taip pat suteiks 
Senatvę tokią nelaimingą, kaip mana. 

KREONTAS 


Gyventojai šios žemės, matote tatai! 


OIDIPAS 
Abu jie mudu mato — žino jie gerai, 
Kad aš žodžiu į tavo darbą atsakiau. 


KREONTAS 
(chorui) 
Užteks kantrybės mano! Nors aš senas jau 
Ir vienas, bet įstengsiu dar nuvesti jį. 


(Prieina prie Oidipo) 


Antistrofa 


OIDIPAS 


O, vargšas aš! 
KORIFĖJAS 

Koks įžūlus tu atvykai, jei pasielgti taip rengies! 
KREONTAS 

O, taip! 
KORIFĖJAS 


Miesto šio nebelaikau miestu! 


KREONTAS 


Ir silpnas stiprų nugalės, jei to tiesa! 

OIDIPAS 
Ar girdit, ką jis kalba? 


KORIFĖJAS 
Neįvykdys to. 
KREONTAS 


Težino tai tik Dzeusas viens. 


KORIFĖJAS 
Tai įžūlumas! 
KREONTAS 
Bet tu jį turi pakęst! 


KORIEĖJAS 
IL-o, žmonės, čion! Čion, šalies vadai! 
Skubinkit greičiau! Į nelaisvę jis 
Išvedė svečius! 
(Asmens sargybiniai išveda Antigonę ir pa- 
gauna Oidipą) 


KETVIRTA SCENA 


TĖSĖJUS 
(ieina) 
Kas per šauksmas? Kas ištiko? Kas per išgąstis 
mane čia 
Nuo altoriaus jūrų dievo, nuo globėjo miesto 
mūsų, 

Kur aš jaučius jam aukojau, šaukė čion? Kas 
kaltas būtų, 

Kad greičiau turėjau bėgti, nei norėčiau to aš 
pats! 


OIDIPAS 
Mielasis, aš tave iš balso pažinau, 
Šiam vyrui patapau aš prievartos auka! 


TėSĖJUS 


Kokios gi prievartos? Kas įžeidė tave? 


OIDIPAS 
Pagrobęs paskutinį dvejetą vaikų, 
Kreontas jau iš čia išvyksta, kaip matai. 


TĖSĖJUS 
K2 pasakei? 
OIDIPAS 


Ką iškentėjau, vien tik tai. 


TĖSĖJUS 
(tarnams) 


Greičiau, tarnai, jūs prie altoriaus bėkite, 
Visus karius, raitus ir pėsčius, be žąslų 
Pasiųskit ten, kur susitinka du keliai 
Važiuojami. Kitaip jie jas nuves, o aš 
Galiu pavirsti svečiui daiktu pajuokos, 
Jei nusilenksiu tokiam prievartavimui. 

Greičiau jūs eikit vykdyt visa ką, 

(sodydamas Kreontą) 

o jo 

Teisingas mano pyktis — jei jis kaltei tik 
Prilygtų — gyvo nebišleistų jau daugiau. 
Bet ne; manasis teismas jįjį teprivers 
Tik bausmę savojo įstatymo pajust. 
Iš šitos žemės neišeisi tu, pakol 
Abi grąžinsi pagrobtąsias mergaites. 
Sumindei garbę tokiu pasielgimu 
Ir manąją, ir savąją, ir protėvių. 
Į miestą atėjai, kur gerbiama tiesa, 
Kuris nedaro nieko be įstatymų, 
Paniekinęs esi šios žemės taisykles. 
Ką nori, tą imi ir savinies jėga; 
Tūr būt, vergais tu mus laikai, o gal taries, 
Kad čia žmonių nėr, kad karalius — niekis vien! 
Bet juk ne Tėbai blogą auklėjo tave: 
Ir jie nekenčia neteisybės juk taip pat. 
Jei jie patirtų, kad valstybę manąją 
Tr dieviškus namus įžeidęs tu esi, 
Kaip prašančius pagalbos tujen išvedei, — 
Aš tau sakau, tikrai atstumtų jie tave! 
Kaip aš galėčiau atkeliaut tavan kraštan, 
Nors būtų mano pusėje visa tiesa, 
Paniekinęs valdovo teisės nuostatus, -— 
Pagrobti, kas yr mano, ir nunešti sau? 
Ne; jei tu svečias, neužmirški pagarbos, 
Kurią visiems piliečiams čia turi suteikt! 
Be jokio reikalo gi miestą suteršei, 


158 


Išgėdinai, o tavo amžius senasai 

Tave padarė seną, beprotį drauge. 
Įsakymą girdėjai; pakartosiu dar: 
Greičiau žygūną siųski, kad jis mergaites 
Atvestų, o jei ne — Atėnų žemėje 
Belaisvis visą amžių tu turėsi būt. 

Taip įsakau, taip sako protas ir kalba. 


KORIFĖJAS 
Matai, ką priėjai? Aukštos esi kilmės, 
Bet garbę giminės tu darbu suteršei. 


KREONTAS 
(Tėsėjui) 

Sūnau Aigėjaus, aš neniekinau jėgos 
Tavosios žemės, bet ir mano darbą tu 
Be jokio reikalo kvailu pavadinai. 
Aš negalvojau, kad manas giminaitės 
Staiga nepaprastai pamils taip jūs tauta, 
Kad jas ji iš manęs per prievartą atims; 
Arba kad tą priims ji, kurs yra save 
Sutepęs, savo tėvą nužudydamas 
ir baisiomis vedybomis su motina. 
Galvojau aš, kad papročiais gerais čionai 
Arėjopagas rūpinas, kad jis tokiems 
Klajotojams duris į kraštą uždarys. 
Tai štai kodėl ašai laikiau sava teisė 
Suimti jį — ir vis dėlto susilaikiau. 
Bet jis man pasiuntė baisius prakeikimus 
Ir mano giminei. Tada aš įnirtau 

Ir į piktus žodžius piktai jam atsakiau. 
Visokio amžiaus žmonės pyktį jaučia juk, — 
Nebent tik mirusieji nebegali jaust! 

Ką nori, tu, be abejo, gali daryt; 

Nors aš teisus — bet silpnas jau esu dėl to, 
Kad vienas aš. Bet vis dėlto ir tu žinok — 
Nors aš ir senas, bet mėginsiu keršyti. 


OIDIPAS 


O, begėdystė! Ir iš ko tu tyčiojies — 

Ar iš manęs, jau seno, ar savęs paties? 
Vedybas, užmušimą tu man prikiši — 
Šią dvigubą nelaimę, pasiųstą dievų, 
Kurią kadais kentėjau ne sava valia! 
O, taip; dievai taip nulėmė; tačiau, kodėl? 
Aš nežinau: matyti, jie neapkentė 

Ir iš anksčiau jau Labdakidų giminės. 
Bet kur many gi nuodėmės tu suradai 
Užuomazgą, kuri pražudė mus visus? 
Paaiškinki: jei tėvui pranašavimas 
Nelemtą mirtį nuo jo vaiko nulėmė — 
"Tad kokia nuodėme aš čia nusikaltau? 
Nei tėvas man nebuvo davęs dar tada, 
Nei mano motina gyvybės gemalo. 
Paskui užgimęs, vargšas nelaimingasai, 
Sutikęs tėvą užmušiau iš nežinių, 

Net nenuvokdamas, ką aš darau ir kam; 
Man prikiši nesąmoningą nuodėmę! 
Paskui — vedybos... argi tad ne gėda tau 
Tikros sesers vedybas čia viešai paskelbt 

Ir man išplėšt iš lūpų pripažinimą 

Jos nešlovės!.. Tylėti jau nebegaliu: 
Bedieviškam liežuviui atsakyt turiu. 

Ai man! Mane pagimdė, buvo motina, 
Bet aš to nežinojau; sūnui gi savam 
Nešlovei savajai pagimdė dar vaikų! 
Tačiau gerai žinau, kad vien laisva valia, 
Kreontai, tu terši mane ir ją kartu; 
Manoji gi — nesąmoninga nuodėmė, 
Nenoromis dabar aš apie ją kalbu. 
Nebūsiu blogo vardo jųjų akyse, 

Mane nors šmeižtum amžinuoju priekaištu, 
Kad motiną vedžiau ir tėvą užmušiau. 
Sakyki man tik viena: jei tave dabar 

Iš pasalų prislinkęs priešas nelauktai 
Galvotų nužudyti — ar pradėtum tu 

Jį klausinėti, kas jis toks yra, iš kur 

Ir ar ne tavo tėvas kartais — ar ūmai 

Dėl užpuolimo tokio šoktum keršyti? 
Manau, kad, jeigu tau gyvenimas brangus, 
Įvykdytum tatai, net negalvodamas, 

Ar teisiai, ar neteisiai čia pasielgei. 

Į tokią tai nelaimę stūmė ir mane 

Dievų sprendimas; pripažintų tai tikrai, 
Tei būtų gyvas, manasai gimdytojas. 

Bet ne; esi tu neteisus; tu leidi sau 
Kalbėt padorius ir net draudžiamus žodžius; 
Jei taip nebūtų, tu nedrįstum juk tikrai 
Mane su tokiu pykčiu štai prieš žmones šmeižt. 
"Tėsėjui pataikauji, miestą šį giri. 


11 161 


Bet daug ko neatsimeni; tu nežinai, 

Kad, jeigu kur kitur dievus pagarbinti 

Dar žmonės moka, — tai Atėnai jau tikrai 
Šiuo atžvilgiu Eladės pralenkė miestus. 

Ir jųjų žemėje prašytojus pagrobt 

Tu išdrįsai — senelį su dukterimis! 

O, deivės baisiosios! Štai, aš maldaudamas 
Šaukiuosi jūsų: užtarėjos būkit man; 

"Te negarbingas šis žmogus dabar patirs, 
Kas tai per vyrai, kur šį miestą saugoja! 


KORIFĖJAS 


Valdove, pasiteisino svetimšalis. 
Nelaimes pražūtingas reik pašalinti. 


TĖSĖJUS 
Užteks kalbų; štai, pagrobėjai skubinas, 
O mes, gynėjai, nukentėję stovime. 


KREONTAS 


Ber silpnas aš; ką man paliepsi padaryt? 


TĖSĖJUS 
"Tu rodysi mums kelią. Kaip keleivis aš 
Keliausiu su tavim. Ir jei tu mergaites 
Čia paslėpei — tu pats man jas parodysi. 
O jeigu pagrobėjai bėga su jomis 
Prie sienos — tokio įvykio aš nebijau: 

Kiti taip pat skubės juos greitai pasivyt, — 
Tikrai neteks už laimę padėkot dievams, 
Kad iš valstybės mano leido jums pabėgt. 
Bet priekin ženk. Sugautas pats, jei sugavai; 
Lemtis sučiupo gaudytoją. Būna taip: 

Į gera neišeina neteisi klasta. 

ir nemanyk, kad aklas aš esu: žinau, 

Kad tu ne vienas, ne beginklis būdamas, 
Įžeist mūs garbę sugalvojai įžūliai: 

Matyt, jauties turįs sau stiprią paramą. 
Gerai apsižiūrėt turiu, kad miesto mūs 
Įžeisti neišdrįstų vienui viens žmogus. 

Ar supratai mane? Ar vėl manus žodžius 
"Tuščiais laikai, kaip pinklių ankstesnių metu? 


KREONTAS 

Kol esam čia, tu neišgirsi priekaišto, 

O būdamas namie, žinosiu, ką daryt. 
TĖSĖJUS 

Gali grasint, bet eik. O tu gali ramiai, 

Oidipe, čia palikt. Pasitikėk manim: 

Jei nenumirsiu, nepaliausiu rūpintis, 

Kol tu valdovas būsi vėl saviems vaikams. 
OIDIPAS 

Palaimintas, palaimintas būk amžinai, 


Tėsėjau, už kilnumą ir už rūpestį! 

ANTRAS STASIMAS 


CHORAS 


I strofa 


Norėtume būt tenai, 
Kur triukšmą, žvangėjimą 
Išgirs gimta mūs šalis. 
Ar Pitijos tai krantas bus, 
Ar švyturių krantas, 
Kur amžinas žmonėms parodo paslaptis 
Galingos deivės, ten, kame 
Eumolpidų žyniui lūpas aukso raktas užrakina. 
Ten Tėsėjus kovon stos, 
"Ten seserų jaunų pora, 
Seserys neliestos, 
Kovos šauksmais šioj vietoje greit susirems 
Mūsų valstybėj! 


I antistrofa 


Jie į vakarus, gali būt, 
Kur snieguotos uolos vien 
Iš Ojos apylinkės 
Ant žirgų lekia ar skuba 
Ant ratų riedančių? 
Bet jį sugaus! Baisus Arėjas vietų šių, 
Baisi Tėsėjidų galia! 
Kamanos visiems jiems blizga, smarkiai veržiasi 
tolyn 

Raiteliai be žąslų 
Raitelių pulkas, gerbiantis 
Dievaitę Atėnę, 
Drauge ir žemę laikantįjį jūrinį 
Kibelės sūnų! 


II strofa 


Ar laukia dar, ar kaujasi? 
Nujaučia siela man — 
Likimas dar geresnis bus! 
Jų nenuskriaus to pat kilimo kraujas giminių 
24 tiktų — 
Atliks, atliks Dzeusas, ko reiks; 
Dabar aš pranašauju kautynes šaunias. 
O, jei greitu aš balandžių 
Pakilčiau staiga į padangę, — lėkčiau kaip 
audra 
Ir žvilgsnį savo sotinčiau ta kova! 


II antistrofa 


I-o! Dzeuse, valdove dievų 
Visaregi! Kariams 
Šioj žemėje gyvenantiems, 

Nugalėtojai jų jėgai siųsk laimingą gaudymą! 
Atėne! Apolone! Jojo seserie, 
Kur vaikot šlakuotus miške 

Elnius! Aš maldauju ateiti man pagalba didžia 
Ir žemei šiai, ir jos visiems gyventojams! 

TREČIAS EPEISODIJUS 
KORIEFĖJAS 


Svety klajūne, melagių nepavadink 
Skelbėjo: lydimos tarnų ištikimų, 
Visai nebetoli jau tavo dukterys. 


OIDIPAS 
Kame? Ką tu sakai? 


(Įeina Antigonė ir Ismenė, lydimos Tėsėjaus 
ir tarnų) 


ANTIGONĖ 
O, tėve, tėve, jei 
Dievai galėtų leisti pamatyti tą 
Geriausią, kurs čia mus ir vėl tau atsiuntė! 


OIDIPAS 


Vaikai! Ar jūs čia esate? 


ISMĖNĖ 
. Išgelbėjo 
Mane Tėsėjus ir mieliausi jo tarnai. 
OIDIPAS 


Artyn, vaikeliai! Leiskite paliesti jus! 
Tariaus nebesutiksiąs jūsų amžinai. 

ANTIGONĖ 
Gerai, tėvel; juk džiaugsmui lygus ilgesys. 
(Abi eina) 


OIDIPAS 
O, kur jūs, kur? 
ANTIGONĖ 


Mes artinamės, štai! 


(Abi prieina) 


OIDIPAS 
(jas apkabina) 


O, mielos atžalos! 


ISMĖNĖ 
O, taip, tėveli, — tau! 


OIDIPAS 


O, parama! 


ANTIGONĖ 


Be laimės — nelaimingajam. 


OIDIPAS 


Turiu, kas man mieliausia. Nebijau mirties, 
Kada abi jūs esate vėl su manim. 

Prie tėvo prisiglauskit, brangiosios, švelniau, 
Ir tu, ir tu! Vaikeliai, aš nebetikiu, 

Kad jau ir vėl aš lioviaus buvęs vienišas. 

Sakykite trumpai, kaip išsigelbėjot, 
Nes jūsų amžiui tinka tik trumpa kalba. 


ANTIGONĖ 
Jis — mus išgelbėjo. Tepasakoja jis, 
Kuris tatai padarė. Štai mana kalba. 


OIDIPAS 

(Tėsėjui) 
Svetimšali, nesistebėk, kad su jomis 
Įsikalbėjau. Netekau jau aš vilties 
Jų pamatyt — bet štai ir vėl jos su manim, 
Ir atsitraukt nuo jų nebeturiu jėgos. 
Bet vis dėlto žinau, kad vien tik tau ašai 
Už tavo gerą darbą padėkot turiu; 
Juk tu, o ne kas kitas jas išgelbėjo. 
Tegu gerai atlygina dievai ir tau, 
Tr tavo kraštui. Teradau aš tik pas jus 
Giliausią pamaldumą, tiesą tikrąją, 
Meilumą ir ištikimybę pažadams. 
Atsidėkoti tegaliu aš vien žodžiu, 
Bet viena aš gerai žinau: ką tik turiu, 
Už tai tik tau vienam turiu dėkingas būt. 
Duok ranką dešinę, valdove, leiski man 
Paliesti tavo galvą, pabučiuoti ją... 
Bet ką sakau? Kaip, vargšas tapęs, aš tave 
Paliest galėčiau, kuriame nėra dėmės? 
Aš nenorėčiau ir neleisčiau tau manęs 
Paliesti. Nes kas sužalotas pats yra, 
"Tiktai tasai tegali būti draugas man. 

Tave tiktai iš tolo aš pasveikinsiu 
Ir paprašysiu, kad tu būtum ir toliau 
Gynėjas mano tikras, kaip lig šios dienos. 


TĖSĖJUS 
Nesistebėčiau, jeigu tu net ir ilgiau 
Ramintum savo sielą meile dukterų. 
Tau neprikaišiosiu ir to, kad pirmas jas 
Pasveikinimu sutikai, o ne mane. 
Juk mes ne žodžiais stengiamės gyvenimą 
Įžymų padaryti, tik darbais. Tr aš 
Savosios priesaikos nesutepiau melu: 
Aš atvedžiau vaikus tavuosius tau, senel, 
Sveikus ir gyvus, nepakenkus grasymui. 
Bet kaip laimėjome — nenoriu girtis tuo: 
"Tegu apsako tai tau tavo dukterys. 
Susitikimas kitas sielą jaudina: 
Įsidėmėk, ką aš kalbėsiu: nors mana 
Kalba ir bus trumpa, nustebti ji privers: 
Netur dalyko jokio niekinti žmogus. 


OIDIPAS 


Mane tu, kaip nežinantį, pamokyki 
Tr pasakyk, ką sužinojai, išgirdai. 


TĖSĖJUS 
Kažin koks vyras — tėvynainis tau jis nėr, 
Bet tavo giminaitis, — nepastebimai 
Atėjo ir prie Poseidono aukuro 
Prisėdo, kur aukojau, čia skubėdamas. 

OIDIPAS 
Iš kur jis? Ir ko geidžia, čia sėdėdamas? 
TĖSĖJUS 
"Tik viena težinau: jis paprasta kalba 
Nežymiu reikalu nor kreiptis į tave. 


OIDIPAS 
Kokiu? Laukimas jo, tur būt, nėr paprastas. 
TĖSĖJUS 
Girdėjau, su tavim kalbėtis prašosi, — 
Ateit ir be pavojaus iškeliaut atgal. 


OIDIPAS 
Bet kas gi, iš tiesų, prie aukuro sėdįs? 


TESĖJUS 


Pats atsimink gerai: ar kartais Arge tik 
Nėr giminaičio, geidžiančio tave matyt. 


OIDIPAS 
Daugiau nė žodžio, mielas! 
TĖSĖJUS 

Bet kas daros tau? 


OIDIPAS - 


Nereikalauki iš manęs — 

TĖSĖJUS 
Sakyki, ko! 
OIDIPAS 
(rodydamas Antigonę ir Tsmėnę) 


Aš supratau, kas toks tasai maldautojas! 


TĖSĖJUS 
Bet kas jis, pasakyk! Ar nusikaltęs taip, 
Kad jį turėčiau aš kažkaip paniekinti? 


OIDIPAS 


Valdove, jis sūnus manasis, bet žodžius 
Jo skausmingiausiai už visus pakęst galiu. 


TĖSĖJUS 
Bet juk gali, išklausęs jo, nepadaryt, 


Kas sielai tavajai abuoja, priešinga; 
Koki jis skausmą žodžiais gali tau sukelti? 


OIDIPAS 


Vien balso jo nepakenčia mana ausis. 
Prašau tave, manęs neverski nusileist! 


TĖSĖJUS 
Bet vis dėlto atminki: Poseidono jis 
Prašytojas; prieš dievą susitaikinki. 

ANTIGONĖ 
O, leiski, tėve, man, nors aš dar ir jauna, 
Kad patarnaučiau tau geru patarimu. 
Kai mūs karalius dievo valią nori gerbt, 
Taip pat pagerbt ir balsą savo sąžinės, — 
"Tu pagalvok, ar prieštarauti jam gali? 
O mes su juo to pat geidaujam: leiski mums 
Išvysti brolį; juk negali niekaip jis 
Sprendimo tavojo sava jėga pakeist; 
O išklausyti žodžių jo — ar tai žala? 
Pikti darbai žodžiu juk bus įrodyti. 
Juk tu jį pagimdei; net jeigu būtų jis 
Didžiausias niekšas niekšų tarpe, net tada 
Tu neturi už piktą atmokėt piktu. 
Blogų vaikų turėti tenka ir kitiems, 
Supyksta smarkiai, bet, bičiulių patarti, 
Nurimsta jie, nutildo savo prigimtį. 
Nelaimės dabartinės valandą užmiršk; 
Geriau atmink anas kančias, susijusias 
Su savo tėvu, su savąja motina. 
Kokia liūdna gi įnirtimo pabaiga! 
Nemaža gali juk įtikinti tave 
Ir tavo akys, kur daugiau neberegi. 
O, nusileiski! Ir nebesispirk daugiau 
Šiam neteisingam pykty; gerą pažinai, 
Ir nedėkingumu mokėti — nėr garbės. 


OIDIPAS 


Vaikeli mano, prašote mane sunkaus 
Dalyko; na, bet ką gi? Tebūnie jau taip. 

(Tėsėjui) 
Ber, kai jisai ateis, bičiuli, nieks tada 
Gyvenimo valdovas mano tenebus, 


TĖSĖJUS 
Tokius žodžius ne du kartu, bet vienąkart 
Galiu aš išklausyt. Nereikia girtis man, 
Bet vis dėlto žinok: tavęs nieks nepalies, 
Kol mūsų dievas dar apsaugoja mane. 


(Nueina) 


TREČIAS STASIMAS 
CHORAS 


Strofa 


Netoli mato tas, kuris 

Nori savo gyvenimą, 

Vidurio nežinodamas, 

Dar pratęst, — tam tikrai tuštybėj 

Bėgs diena po dienos skubiai, 

Prie skausmų kaupsis vien skausmai; 

Retas džiaugsmo bus spindulys, 

Vos sužibės ir užges tuojau jis. 

Vis tiek mes degam troškuliu 
Laimės; bet visų mūsų laukia, tyko 

Požemių merga šiurpioji, 

Giesmei, šokiui svetima, — 
Viso gyvo galas. 


Antisirofa 


Laimingiausias, kas negimė; 

Jeigu šviesą jau pamatei — 

O, skubėki aigal keliaut 

Vėl į tą nebūtį, iš kur kilęs! 

Vos jaunystė karšta praeis, 

Amžius be bėdų, rūpesčių: 

"Tuoj prislėgs rūpesčiai, darbai, 

Sielvartai ir didi vargai. 

Nesantaikos, maištai, karai, 
Užmušimai. Ir nelemtoji mūs lauks 

Ir bejegė, ir niaurioji 

Jau senatvė neapkenčiama, 

O su ja vien bėdos! 


Epodas 


Ir jį, našlaitį, ne mane tik vieną, 
Lyg tartum krantą kokį žiemą šiaurėje, 
Įsiutę bangos daužo iš visų kraštų. 
Ir visą jį štai taip 
Kaip bangų šiaurūs pylimai 
Šėlsmas vilnių amžinai kankina: 
Čia įsibėgs iš saulėtekio krašto, 
Čia iš saulėlydžio žemės, 
Čia iš vidudienio spindulio, 
Čia iš rifinių nakties kalnų! 

KETVIRTAS EPEISODIJUS 


PIRMA SCENA 
ANTIGONĖ 


Tau artinas prie mūsų, tėve, tas Žmogus. 
Jis vienas ir labai nuliūdęs: ašaros 
Jam nesuvaldomai srovena iš akių. 


OIDIPAS 
Kas jis? 


ANTIGONĖ 
"Tas pats, apie kurį iš karto tu 
Galvojai: Polineikas eina štai čionai. 
(Įeina Polineikas) 


POLINEIKAS 
(Antigonei ir Ismėnei) 


O, ką daryti man? A+ skausmą savąjį 
Anksčiau, o sesers, apraudoti? Ar apverkt 
Man seno tėvo išvaizdą vargingąją? 
Keleivis be pastogės, svetimam krašte, 

Ji dengia skarmalai; biauriausias kvapas jų 
Seniai negarbę daro kūnui jo senam; 
Laisvai sau vėjas ant šio neregio galvos 
Sutaršo nešukuotus plaukus; o krepšy 
Nešiojas elgetiško maisto likučius. 

O, vargas man! O, kaip vėlai aš supratau, 
Nedėkingasis, ką padaręs tau esu! 


(Oidipui) 

Turiu prisipažinti: tarp visų sūnų 
"Tikrai visų blogiausias aš pasaulyje! 
Už nuodėmę aš, tėve, pats save baudžiu, 
Ir tiesą kalba juk žmonijos išmintis: 
Prie Dzeuso sosto reikale kiekviename 
Taryboje Malonė sėdi visuornet; 
Ir dėl tavęs ji, tėve, tesisieloja. 
Didžiulė mano nuodėmė, didesnė ji 
Negali būti, bet atpirkti ją galiu. 
Tyli tu? 
O, tėve, atsiliepk! Į sūnų bent pažvelk! 
Ar, net nė žodžio nepasakęs, tu mane 
Išvysi, nepranešęs, ko gi rūstauji. 

(Antigonei ir Ismėnei) 
O, iškankintojo senelio dukterys, 
O, tikros seserys, jūs įkalbėkite, 
Bent jūs, kad lūpas jis suakmenėjusias 
Pravertų, kad nevytų to su panieka, 
Kursai atvyko nuolankiai maldaut dievų! 


ANTIGONĖ 
O, ne, geriau, nelaimingasis, pats sakyk, 
Ko atvykai. Dažnai juk esti, kad kalba 
Ar džiaugsmą, liūdesį, ar pyktį sukelia, 
Bekaibėms lūpoms sugrąžina kalbą vėl. 
POLINEIKAS 
(Antigonei) 
Jums pasakysiu viską. Patari gerai. 
O, Poseidone, mano maldą išklausyk! 

Nuo tavojo juk švento aukuro mane 

Valdovas krašto šio pakėlęs paliepė 

Ateiti čia ir prakalbėt be išgąsčio, 

Laiduodamas, kad saugiai ir išeit galiu. 
(Chorui) 

Ir jus, svetimšaliai, padėti man prašau, 

"Tave, o, tėve, jus, o, brangiosios, taip pat. 
(Oidipui) 

Kodėl, o, tėve, atėjau pas jus? — O štai, 

Iš žemės tėviškos pabėgau tremtiniu 

Aš nuskriaustas, nes, būdamas pirmagimis, 

Garbingą sostą tavąjį paimt geidžiau. 

Mane išvijo jaunesnysis brolis, kurs 

Vadinas Eteoklis; jis mane žodžiu 

Nulenkti negalėjo, nugalėt kovoj — 

"Tiktai klasta mūs miestą įkalbėdamas. 

Matyti, sielą jam yra apsėdusi 

Erinija tavoji; tai aš pats jaučiau, 

Be to, man tai pasakė net ir pranašai. 

Koki, paklausi? Į Dorėnų Argą aš 

Vykau; tenai Adrasto dukterį vedžiau; 

Karingi susirinko prie manęs kariai. 

Visi kariuomenėj manojoj buvo tie, 

Kurie Pelopo žemėj žygiais garsinas. 

Mes prisiekėme eiti septyniais būriais 

Prieš Tėbų miestą ir garbingai žūti ten 

Ar pradininkus iš mūs žemės išvaryt. 

Taip mes nusprendėm... bet kodėl čia atėjau, 

Norėjau pasakyti, tėve. Aš tavęs 

Prašyti atėjau, karštai maldaut tave 

Ir savo, ir visos savos draugės vardu. 
Mes, septyni vadai, su septyniais pulkais 
"Ivirtovę, Tėbų miestą, jau apsupome. 
Amfijarajus didis ten iečiasvydis, 

Kuris iš paukščių lėksenos gal pranašaut; 
Tidėjus iš Aitolijos, sūnus jisai 
Oinėjaus; Eteoklis Argo trečiasai; 
Hipomedontas — ketvirtasis, siuntė jį 
Talajus; Kapanėjus --- vadas penktasai, 
Kuris sudegint Tėbų miestą prisiekė; 
Partenopajus arkadietis šeštasai, 

Garbė savosios motinos, kuri ilgai 
Mergaitė buvo ir tiktai labai vėlai 

Už vyro ištekėjo ir pagimdė jį, — 
Gražiosios Atalantės tikrasai sūnus; 
Septintas — tavo aš sūnus. . . ne tavo, ne: 
Sūnus likimo pikto; vis dėlto tavu 
Vadintis pagal tėvą pratęs aš esu — 

Ir aš drąsius karius vedu štai į Tėbus. 
Visi, o tėve, mes maldaujame tave 

Tavu gyvenimu ir siela dukterų: 

Prašau, sumažink savo pyktį sunkųjį, 
Nubausti brolį leisk, kuris štai tėviškę 

Iš rankų broliškų išplėšė, atėmė! 

"Tikroji pranašystė tiems pulkams nulems 
Laimėjimą, kuriuos tu teiksies pripažint. 
O, dėl gimtų šaltinių, dėl gimtų dievų, 
Tave maldauju, tėve, o pasigailėk! 

Aš elgeta klajotojas toks pat kaip tu; 
Kitiems lankstydamies, mes stumiame dienas — 

* tu, ir aš tą pačią laimę gavome. 

Aš nelaimingas, jis — valdovas namuose 
Zajuokia mus abu, didžiuojas, ir aš jį, 

Iei palaikysi mano nuomonę, lengvai 

2er trumpa laiką sunaikinsiu, prisiekiu. 

Aš jį nuversiųu — ir tu vėl taip, kaip anksčiau, 
Karalius būsi -— aš gi su tavim drauge! 

Uau padedant, galiu tikrai didžiuotis tuo, 
Lačiau tik su tavim; jei nepadėsi man, 

Iš mūšio lauko aš neišsigelbėsiu! 


KORIFĖJAS 
Didipe, tą pagerbk, kuris jį pasiuntė. 
fam atsakyk, kas reikia, ir atleisk iš čia. 


OIDIPAS 
(chorui) 


Tiesa, o vyrai. Jeigu ne valdovas pats 

Atėnų žemės, jeigu ne Tėsėjus jį 

Būt siuntęs čia kalbėti ir atsakymo 

Gaut iš manęs, — jam būčiau buvęs nebylys. 

Dabar, sulaukęs tėvo žodžio, jis tikrai 

Iš čia išeis su nelinksmu atsakymu. 
(Polineikui) 

O, niekšingiausias! Sostą, skeptrą tu taip pat 

Valdei juk, kaip dabar kad brolis Tėbuose; 

Ir savo tėvą iš tėvynės išvijai, 

Tu pats jį šitais skarmalais juk aprengei, 

O štai dabar verki iš didžio gailesčio, 

Kada jau į blogybių vargą patekai. 

Dabar vėlu man verkti! Ligi kapo jau 

Kentėsiu aš, tave vis atsimindamas, 

Žudiką savąjį! "Tu juo pasidarei. 

Juk tu mane įstūmei į didžius vargus, 

Tu išvijai mane; ašai klajodamas 

Vien dėl tavęs turiu gyvent iš išmaldos; 

Jei man nebūtų užtarėjų dukterų, 

"Tikrai jau būčiau miręs — vien tik dėl tavęs! 

Jos — mano gelbėtojos; jos mane maistu 

Aprūpina, ir ten, kur man padėti reik, 

Jos būna vyrai, o ne silpnos moterys. 

Tebūna tėvas jums, kas nori, tik ne aš! 
(Rodydamas į Antigonės ir Ismėnės pusę) 

Tas daimonas dabar, kuris tave nubaus, 

Jau savo žvilgsnį yr atkreipęs į tave. 

Tačiau dabartinysis siaubas niekis tėr 

Prieš tą, kurs atsiras, kada tu į Tėbus 

Kariuomenę pasiųsi. Nesvajok kvailai 

Išgriauti miestą: tu vien tik savu krauju 

Pats susitepsi, lygiai brolis susiteps. 

"Tokius Prakeikimus siunčiu jums; ir anksčiau 

Aš juos šaukiau, kaip savo sąjungininkus, 

Dabar šaukiu taip pat, kad jūs žinotumėt, 

Kaip jums pagerbti reik gimdytojus savus 

Ir kad nereikia sau laikyti negarbe, 

Kad jus, didikai, gimdė vargšas neregys. 

Su tėvu šios mergaitės taip nesielgė! 

Taip! Jeigu tik teisingi padavimai tie, 

Kad danguje gyvena dar budri Tiesa, 

Kuri visus įvykdo Dzeuso įstatus — 

Keliauk dabar, paėmęs šiuos Prakeikimus, 
Šlykštus, be tėvo, blogas iš blogiausiųjų. 
Siunčiu aš prakeikimą tau dar iš paskos. 
Gimtosios žemės nevaldysi ietimi, 
Daugiau nebgrįši jau į Argą slėnųjį. 

Nuo brolio rankos žūsi ir užmuši tą, 

Kurs ištrėmė tave iš krašto gimtojo. 
Tegu manęs išklauso tėvas Tartaro, — 
"Tik požemio tamsa tau prieglauda tebus! 
Tegu išklauso šitos deivės žiauriosios, 
Arėjas teišklauso, jūsų širdyse 

Sukėlęs šitą baisią neapykantą. 

O, eiki, eik! Kadmiečiams tai pranešt keliauk, 
Taip pat ištikimiesiems sąjungininkams, 
Kad tokias dovanas pasižymėjimo 

Yra Oidipas skyręs pats saviems vaikams. 


KORIFĖJAS 
(Polineikui) 


Dėl tavo atvykimo aš nesidžiaugiau. 
Dabar jau kuo greičiausiai eik iš čia atgal. 


POLINEIKAS 
Ai man, kelionė nesėkminga, oi, draugai, 
O, kokiai nelaimingai daliai esame 
Laukus palikę Argo mes be reikalo! 
Bet ne — aš neturiu jėgų sakyt draugams, 
Kas laukia mūs; atgal mums kelio nebėra. 
Be balso, tyliai reik dabar mums laukt mirties! 
Sesutės mielos, tėvo rūsčiojo vaikai! 

Girdėjot jo prakeikimus: bent jūs manęs 
Pasigailėkit, brangiosios! Kai dievas siųs 
Įvykdymą šių prakeikimų tėviškų, 

Jei jums bus leista į gimtus namus sugrįšt, 
Mane palaidokite su apeigomis. 

Tr pagyrimas judviejų, kur gavote 

Iš jo už savo žygį, ne mažesnį dar 

Atneš ir antrą, jei man patarnausite. 


ANTIGONĖ 
Dėl vieno bent dalyko paklausyk, brolau... 


POLINEIKAS 
Sakyk, dėl kokio, Antigone mylima! 


ANTIGONĖ 
Savus karius į Argą tu greičiau grąžink, 


Tėvynės nenaikink ir nežudyk savęs! 


POLINEIKAS 
Negalima. Kaip aš galėčiau vest atgal, 
Pabūgęs kartą, savąją kariuomenę? 


ANTIGONĖ 
Bet kam gi antrą kartą pykčiui pasiduot? 
Kas per nauda tau bus iš krašto pražūties? 


POLINEIKAS 


O, ne. Man gėda bėgti. Broliui jaunesniam 
Ašai nenoriu virsti daiktu pajuokos. 

ANTIGONĖ 
Tad tėvo prakeikimams kelią tu patsai 
Paruošti nori — kad jūs žūtumėt abu? 


"POLINEIKAS 


Jis pranašauja, aš gi trauktis negaliu. 


ANTIGONĖ 


Bet kas galės išdrįst eit, tavo vedami, 
Kai jo baisiuosius pranašavimus išgirs? 


POLINEIKAS 


Bet kas gi ims juos skelbti? Vadas, jei gudrus, 


Teskelbia tai, kas gera, tyli, jei blogai. 


ANTIGONĖ 
Ar savo nutarimo nekeiti, brolau? 


POLINEIKAS 


Nebeitikinėk manęs. Jau kelias man 
Yr pažymėtas — skausmo bei tamsos, ir jį 
Jo žymi neapykanta, erinijos. 

Telaimina jus Dzeusas. .. brolio jūs tiktai 
Nebeužmirškite. Atleiskite! Sudiev! 
Daugiau jau gyvo neregėsite manęs. 


ANTIGONĖ 
O, vargšė aš! 
POLINEIKAS 
Bet nedejuoki dėl manęs! 

ANTIGONĖ 
Man nedejuot? Bet, jeigu tu dabar veržies 
Tiesiog į Hadą, kas gi nevaitos, brolau? 
POLINEIKAS 
Numirsiu, jei reikės. 
ANTIGONĖ 
Ne, paklausyk manęs! 


POLINEIKAS 
Ko būt neturi, neįkalbinėki! 


ANTIGONĖ 


"Favęs neteksiu! 
| POLINEIKAS 
Žūsiu aš, ar ne, nuspręs 
"Tik dievas pats... Dievus maldauju, kad abi 
Jūs niekuomėt nebesutiktumėt bėdų: 
Visokios laimės esat vertos, seserys! 


(Išeina. Scenoje įsiviešbpatauja rūkas) 


ANTRA SCENA 


KOMATIKAS 


I strofa 
CHORAS 


Nelaimė vėl dėl neregio, 
Nelaimė graso vėl sunki dėl neregio, 

Jei likimas dar nepasikeis! 
Nes reikalavimų bergždžių dievai neturi; reik 
sakyt: 
Žiūrės, žiūrės laikas valios jų, — per metus 
Ar staiga viską jis iškels aikštėn! 
(Žaibas ir griaustinis) 
Dangus sugriaudė, Dzeuse mūs!.. 


OIDIPAS 
Vaikai, vaikai, o kas man iš čia esančių 
Tėsėjų taurųjį galėtų tuoj atvest? 


ANTIGONĖ 
Bet koks gi reikalas, o tėve, kam šauki? 


OIDIPAS 
Perkūnas, sparnuotasis Dzeuso pranašas, 
"Tuoj ves mane į Hadą. Siųskite greičiau. 
(Žaibas ir griaustinis) 


I antistrofa 


CHORAS 
Žiūrėk! Jau blykčioja žaibai, 
Nukrito griausmas, Dzeuso nusviestas! 
Baimė plaukus sušiaušė ant galvos... 
(Žaibas ir griaustinis) 
Širdis man dreba. Žaibas dangiškas liepsnoja 
jau ir vėl. 

Ir koks gi galas mums ateis? Bijau, nes ugnis 
Be reikalo ir be bėdos netvyksteria! 
O, Dzeuse! Didelis dangau! 


OIDIPAS 
Vaikai, dievų apreikštas galas artinas, 
Kurio nukreipti niekaip nebegalima! 


ANTIGONĖ 


Iš kur žinai? Kodėl taip spręsti mėgini? 


OIDIPAS 
Gerai žinau; te kuo veikiausiai kas nueis 
Ir pas mane valdovą žemės šios atves! 
(Žaibas ir griaustinis) 


II strofa 


CHORAS 
Žiūrėk! Griaudžia vėl dundesys žvarbus 
Jau iš visų šalių. 
O, dieve, pagailėk! Malonus būk, meldžiu, 
Kraštui mūs gimtam atsiuntei vargus! 
Būk geras, kad aš jį, prakeiktąjį, veizėdamas, 
dabar 
Nebepriimčiau jau be pelno dovanos. 
O, Dzeuse, prašau! 


OIDIPAS 
Ar jau arti šis vyras? Ar sutiksiu jį, 
Kol gyvas dar esu ir sąmonę turiu? 

ANTIGONĖ 


Tėveli, ką norėtumei jam patikėt! 


OIDIPAS 
Už tai, ką davė man, žadėtą padėką, 
Kuri vien gera lemia, noriu jam suteikt. 


CHORAS 


II antistrofa 
Lo, eikš, sūnau! Nors tu dabar, išties, 
Esi ant skardžio ten, 
Ir Poseidonui, štai, jūrų dievui, pats 
Jaučių aukai židinį šventini. 
Ateik, svetimšali, tave, ir miestą, ir mane 
Pagerbs, 
Atlygins už tai, ką pats gavo čia. 
„.-„Skubėki... 


(Viskas staiga nušvinta) 


TREČIA SCENA 


TėSĖJUS 
(ieina) 
Ką turi reikšti garsūs ir bendri šauksmai — 
[Piliečių aiškus ir ryškus svetimšalio] 
Ar nepradėjo veržtis žaibas ir ledai? 
Ar jus išgąsdino perkūnas? Audroje 
Iš dievo įnirtimo visko reikia laukt. 

OIDIPAS 


Tu mano geidžiamas, valdove, atėjai. 
Už šią kelionę skyrė laimę tau dievai. 
TĖSĖJUS 


Kas naujo, Lajaus vaike, atsitiko čia? 


OIDIPAS 


Ateina mano laikas. Bet, prieš mirdamas, 
"Tau pažadą ir miestui noriu ištesėt. 
"TĖSEJUS 


Kokį savos mirties įrodymą turi? 


OIDIPAS 

Dievai skelbėjai patys aiškiai pranešė, 

Nes išsipildė pranašavimai visi. 
TĖSĖJUS 

Sakyk, o seni, kaip apreiškė jie tatai? 
OIDIPAS 


Daug nuolatinių, daugel nepaliaujamų 
Dundėjimų, griaustinio svaidomų žaibų. 


"TĖSĖJUS 
Tikiu, kad lūpos nemeluoja tavosios: 
Dabar sakyki man, ką aš turiu daryt] 

OIDIPAS 


Sūnau Aigėjaus, pasakysiu tau dabar, 
Kaip miestas bus be liūdesio ir rūpesčio. 
"Tuojau tave nuvesiu vieton, kur mirtis 
Mane ištiks, -— be palydovų, vienui viens. 
Bijoki vietą tą kam nors kitam išduot, == 
Ir tai, kur ji yra, ir tai, kas siaučia ją: 
"Tau ši vieta tvirtovė galingiausia bus, 

O priešui — pabaisa; kaimynų ji tikrai 
Skydus, samdytas ietis visad nugalės. 

O kas užkeikta, ko sakyti nevalia, 

Tenai tu sužinosi iš manęs pats viens: 

Nei šiems piliečiams aš nepatikėčiau to, 
Taip pat nei savo mylimosiom dukterim — 
Ne, saugoki tu pats šią šventą paslaptį; 

O kai pajusi, kad jau artinas mirtis, 

Ją pranašiausiam sūnui teikis atiduot. 
Tegu ir jis taip elgiasi, ir ainiai jo. 

Sūnų drakono pyktis jums nebus baisus, 

Ir gražioje taikoj valstybė jūs klestės. 

Juk miestų tūkstančiai, nors valdomų gerai, 
Vis tiek išdilti gali, net gana lengvai. 
Budriai juk mato mūsų amžini dievai, 

Bet pamažėle jie teatkreipia akis, 

Jei koks žmogus, atmetęs tai, kas dieviška, 
Daryti ima kvailystės, niekadirbys. 

Te šitaip niekados neatsitinka tau! 

Nors tu ir išmintingas, bet tatai atmink. 
Dabar kelionėn! Ragina dievų ženklai: 

Jau laikas eiti, delsti nebegalima. 

(Eina pats. Kreipiasi į Antigonę ir Ismėnę) 
Vaikeliai, sekite mane. Jūs ligi šiol 
Man kelią tamsųjį parodydavote; 
Dabar aš netikėtai būsiu vadas jums. 
Keliaukite, manęs nelieskit; leiskite 
Surasti man pačiam tą kapą šventąjį, 
Kur lemta būt palaidotam man žemėje. 
Skubėkite! Jau Hermis veda čia mane, 
Vadovas mirusių, ir deivė požemio. 


(Kelia ranką į saulę) 
Nematoma šviesa! Kadaise tu buvai 
Mana. Dabar gi paskutinį kartą jau 
Mane tu palieti savuoju spinduliu. 
Einu aš slėptis jau paskutiniu keliu. 

(Tėsėjui) 
Svetimšali mieliausias! Būki amžinai 
Laimingas tu, ir tavo žmonės, ir šalis; 
Bet, laimėje gyvendami, jūs ir manęs, 
Kai jau numiręs būsiu, neužmirškite! 
(Nueina; Tėsėjus, Antigonė, Ismėnė ir Ismė- 
nės tarnas seka įį) 


KETVIRTAS STASIMAS 
CHORAS 


Strofa 


Jei valia nematomąją garbinti 
Deivę maldomis ir tave, 

Dieve požemių, 

Aidonėjau! Aidonėjau! Aš meldžiu: tenužengs 
svetys, 

Iš jūs mirtį gavęs be skausmų, be vargų, 
Mirusiųjų lygumon, kuri paslepia, 

T stiginius namus. 
Kadangi daugel tau vargų be reikalo reikėjo kęst, 

Teisusis dievas vėl išaukštins dar tave! 


Antistrofa 
Deivės požemio! O, žvėrie, kuris 
Guli svetinguos vartuose —-— 
Ir visuomet urzgi 
Neįveikiamas — iš urvų baisių — Hado sargas 
tu, kaip kad sakoma, 
Tu Žemės kūdikis, taip pat ir Pragaro! 
Svetimšaliui duok kelią eiti, meldžiu, 
Nes jis keliasi 
Į mirusiųjų požemines lygumas, numirėliui! 
Tavęs ašai šaukiuosi, amžiais snaudžiančio! 


EKSODAS 
PIRMA SCENA 


ISMĖNĖS TARNAS 

(įeidamas, chorui) 
Piliečiai, jau Oidipas amžinai iš čia 
Išnyko; štai, ką aš trumpai galiu pranešt. 

Bet, kaip jis mirė, — nepaseksi to trumpai, 
Nes daugelį dalykų teko man regėt. 


KORIFĖJAS 


Jis žuvo nelaimingas? 


ISMĖNĖS TARNAS 
Sužinoki gi, 
Kad jis paliko žemišką gyvenimą. 


KORIFĖJAS 


Kaip mirė jis? Be skausmo, dieviška valia? 


ISMĖNĖS TARNAS 


Taip atsitiko, ir tikrai tai nuostabu. 

"Tu pats regėjai, kaip nuėjo jis iš čia, 
Ir niekas jam nevadovavo einančiam. 
Jis pats be baimės į tą vietą vedė mus. 
Ir kai priėjo jis prie kelio nuolydžio, 
Kur pakopos varinės yr pritvirtintos 
Ir laikosi giliai įlindę žemėje — 
Sustojo prie išsišakojimo kelių, 

Nuo tos lomos nebetoli, kur liudija 
Tėsėjaus draugiškumą su Peiritojum. 
Sustojo vidury — tarp Toriko uolos, 
Tuščiavidurės kriaušės ir kapų akmens 
Jis atsisėdo, nusivilko skarmalus 

Ir pašaukė savąsias dukteris, kad jos 
Atnešti teiktųsi jam iš versmės vandens 
Nuliet ir praustis. Ir nuėjo jos abi 

Gražiai žaliuojantin Dėmėtrės kauburin, 
Ko buvo prašęs tėvas, greit įvykdė jos; 

Ti nuprausė ir aprengė, kaip priimta. 
Kai visa buvo padaryta, kas tik reik, 

Ir visa jos atliko, ko tik geidė jis, — 
Staiga sugriaudė Dzeusas požemy, ir jos 
Iš baimės sudrebėjo; krito į kelius 
Bematant tėvui, ėmė išgąsty raudoi, 
Krūtinėn mušės, verkdamos be paliovos. 
Oidipas, vos išgirdo balsą veriamą, 
Apsikabino jiedvi rankomis abi 

Ir tarė: „Jau atėjo mano valanda! 

„Jau tėvo nebeturite; jau amžinai 
„Pasibaigė jums sunkūs rūpesčiai manim. 
„Nemaža jus aš priverčiau kentėt, žinau, — 
„Tik vienas mano žodis apmokės vargus: 
„Jūs niekur tokios meilės neberasite, 
„Kokia mylėjo visad jus gimdytojas. 
„Dabar jau visa baigta; į kelionę jau 
„Gyveniman naujan keliausit be manęs“. 
Kukčiodami taip verkė jie ir rankomis 
Viens kitą apkabino; ir galų gale, 

Kai jau pavargo verkdami, nutilo jie. 
Nutilo viskas. Balsas kažin koks staiga 
Oidipą pašaukė. Mus siaubas apėmė, 
Per odą bėgo šaltis, ir staiga plaukai 
Mums atsistojo iš tos baimės didelės. 

O balsas jįjį šaukė ilgai, daugelkart: 
„„Oidipe! Šaukiame tave! Juk jau seniai 
„Keliauti laikas; jau perdaug ilgai delsi“. 

Supratęs, kad jį šaukia dievas, pats jisai 
Savęsp Tėsėjų pašaukė, karalių mūs. 
Priėjo tas. „O, miela galva!“ sako jam 
Oidipas, „savo ranką duoki dukterim, -— 
„Ir jūs, vaikeliai, duokit jam savas rankas — 
„Ir man prisiek, kad niekad neapleisi jų 
„Ir padarysi visa tai, ko tik reikės 
„„Gerovei jų“. Kilnus žmogus nedelsdamas 
Žadėjo, iškilmingą davė priesaiką. 

Tada Oidipas, jau nusilpusia ranka 
Vaikus savuosius lietė paskutinįkart, 

Ir sakė jiems: ,„Vaikeliai, nusižeminę 
„Pakelti turite, ką dievas siunčia jums. 
„Palikit mus; girdėti nenorėkite, 

„Kas uždrausta yra, taip pat matyti tai. 
„Tiktai Tėsėjus čia valdovas viens tebus; 
„Tegu jis sužinos, kas turi čia įvykt“. 
Tą jojo kalbą mes visi girdėjome 

Ir su mergaitėmis keliavome atgal, 
Liūdnai raudodami. Nuėję netoli, 
Atsigręžėm ir matėm, kad tas vyras jau 
Išnyko, o valdovas pridengė ranka 

Akis, tarytum siaubą neapsakomą 
Pamatė. Palūkėjęs žemėn krito jis, 
Dievams Olimpo sveikinimą siųsdamas. 
Bet kaip Oidipas žuvo, to nežino nieks, 
Tiktai taurus Tėsėjus. Žaibas jo tada 
Neužmušė, taip pat jo ir nenunešė 

"Ten įsisiautėjusi tuo Metu audra. 

O, ne, matyti, jį dievų pasiuntinys, 

"Ten atsiųstas, nusivedė; bedugnė gal 

Tamsi, gyvenimo nuvargintų vieta, 

Meilingai prasiverė paliai kojas jo. 

Išėjo jis be skausmo, be dejavimų, 

Su nuostabia palaima, kaip lig šio! dar nieks. 
O jeigu kas galvotų, kad beprotis aš, 
Protingieji! Aš negaliu jums draugas būt! 


KORIFĖJAS 
Mergaitės kur? Bičiūliai palydovai kur? 


ISMĖNĖS TARNAS 
Jie jau nebetoli, garsiau vis ir aiškiau, 
Kad jie ateina, skelbia jų vaitojimas. 


(Įeina Antigonė ix Ismėnė) 


ANTRA SCENA 


KOMAS 
I strofa 


ANTIGONĖ 

Deja! Deja! Ak!.. Štai, kame mums 
Apverkti tenka tėvo mūs, gimdytojo, 
Prakeiktą kraują — mudviem nelaimingojom — 

Dėl kurio mudvi, štai, 
Daug esam kentusios vargo be pastogės! 
Šiandien tai, kas nesakyta, tarsime, —= 

Ką matėm, kaip kentėjau aš. 

CHORAS 
Bet ką gi? 


ANTIGONĖ 


Juk jūs tai įau žinote, draugai! 


CHORAS 
Išėjo? 
ANTIGONĖ 
Kaip norėtum tu sau pačiam! 
Ar ne taip?.. Arėjas 
Nesutiko jo nei jūra, 
Bet nematoma pakalnė 
Priglaudė, ir ištiko jį mirtis. 
O, varge! O mums ant akių 
Pražūties naktis užkrito! 
Kaip dabar, kur, kraštuos 
Tolimuosiuos ar bangose, 
Blaškomos audringoj jūroj, 
Maistą sunkiai gausime? 


ISMĖNĖ 
Nežinau. Žudikas Hadas 
Kad ir man atsiųstų mirtį 
Su gimtuoju tėvu, 
Nelaimingai, nes dabar 
Man nebebus gyvenimo. 


CHORAS 
Kilnių vaikų pora! Ką pasiųs dievai, 
Tai rimtai reik iškentėti. 

Nesijaudinkit per daug jūs. — 
Nedarykit peiktino žygio. 


I antistrofa 


ANTIGONĖ 


Aš kankinuos dėl nelaimių ankstesnių. 
Dažnai man miela, kas buvo nemiela net, 
Kai jįjį savo rankose ašai laikiau. 
Mano tėve! O, mylimas! 
O, apsuptasis požeminės tamsūmos! 
Niekad senelis nebūsi nemylimas 
Jau tu nei man, nei jajai. 


CHORAS 
Įvyko jau? 
ANTIGONĖ 
Įvyko, kaip norėjo jis. 
CHORAS 
Bet kaip gi? 
ANTIGONĖ 


Kaip jis geidė -— žemėj svetimoj, 
Mirė čia, Miega jis 
Amžinu miegu lemtoj paunksnėj, 
Liko ašaros ir skausmas. 
"Tėve, tave tai aprauda dabar mana 
Akis — nebėra man jėgų. 
Kaip dabar man nelaimingai 

Sielvartą numaldyt? 
Aiman, žemėj svetimojoj 
Tu mirei ir mirt norėjai, 
Vienų viens man būdamas. 
ISMĖNĖ 
Nelaiminga! Kokis laukia 
Vienišas, be išėjimo 
Mūs likimas... 


Mes be tėvo, vienišos, 
Aš ir tu, o brangioji! 
CHORAS 
Laimingai baigė jis gyvenimą 
Savo, mieli kūdikiai. 
Kam dejuoti, ašaroti? 
Nuo nelaimės nieks neištrūksta. 


II strofa 
ANTIGONĖ 
Atgal, mieloji, eikim! 


ISMĖNĖ 
Ką darysime? 


ANTIGONĖ 


Ilgiuosi aš... 


ISMĖNĖ 
Bet ko? 

ANTIGONĖ 


Regėt po žemėm židinį... 


ISMĖNĖ 
Kieno? 
ANTIGONĖ 


Tėvo! Nelaiminga aš! 


ISMĖNĖ 
O nuodėmė? Juk tu žinai: 
Uždrausta! 


ANTIGONĖ 


Kam priekaištauti? 


ISMĖNĖ 
„+. Juk žinai gi... 


ANTIGONĖ 
Is ką gi vėl? 
ISMĖNĖ 


Jis be kapo, vienui vienas... 


ANTIGONĖ 


Ten nuveski ir užmušk! 


ISMĖNĖ 
Ai, ai! Kur man, vargšei, vėl reiks 
Vienišai, visų apleistai 
Gyventi, sunkiai vargti! 

II antistrofa 


CHORAS 


Jūs nedrebėkit, mielosios! 


ANTIGONĖ 


Kur bėgti man? 


CHORAS 


Ir anksčiau pabėgo... 
ANTIGONĖ 
Kas? 
CHORAS 
Gi nelemta jūs pražūtis. 
ANTIGONĖ 
Manau... 
CHORAS 


Daugiau ką ketini? 


ANTIGONĖ 


Kaip pareisime namo, 
Nežinau aš... 


CHORAS 


Nė nesistenk. 


ANTIGONĖ 


Vargas spaudžia! 

CHORAS 
Anksčiau gi spaudė. 


ANTIGONĖ 
Sunku, o dabar — sunkiau dar. 
CHORAS 
Jūs vargų didžiūlė jūra! 
ANTIGONĖ 
[Taip, taip... 
CHORAS 


Sutinku ir pats aš.] 


ANTIGONĖ 
Ak, ak! Kur gi eiti, Dzeuse, mums! 
Į kokį netikėtumą 
Veja daimonas mane! 


TREČIA SCENA 
(Ieina Tėsėjus) 
TĖSĖJUS 
Neraudokit, vaikeliai: kam laimė — mirtis, 


Ka palaima nušvietus yra po žeme, 
"To neliepia gailėt Nemezidė. 


ANTIGONĖ 


O Aigėjaus sūnau, puolam mes prieš tave! 

TESĖJUS 


Kas jus rūpina? Kuo aš galiu jums padėt? 


ANTIGONĖ 
Vieno tegeidžiame: 
Pačios norime kapą mes tėvo matyt. 


TĖSĖJUS 


Bet neleista yra jums [nuvykti tenai.] 


ANTIGONĖ 
Ką sakai, o Atėnų karaliau didus? 


TĖSĖJUS 
Tūsų tėvas man uždraudė ten ką prileist, 
Kad jokis žmogus į tąsias vietas 
Neišdrįstų nueiti ir garsiai maldaut 
Prie šventojo kapo, kur turi jisai. 
Jei laikysiuos aš to, laimė švies amžinai 
Ir ramybė graži mano kraštui ir man. 
Ir daimonas mūsų girdėjo tatai, 
Ir visa regis Dzeuso Horkas. 


ANTIGONĖ 


Jei valią jis savo yra skelbęs taip, 

Tai to ir užtenka. Tėvynėn išleisk, 

Į senuosius Tėbus, kur galėsim, gal būt, 
Sukliudyt žmogžudystę, kur gresia dabar 
Mūsų broliam tikriem. 


202 


TESĖJUS 
Aš ir čia patarnaut noriu jums, ir visur, 
Kas naudinga tik jums ir kas džiugina jį, 
"Tą, kuris po žeme nukeliavo dabar, — 
Nereikia man būti pavargus. 


CHORAS 


Bet liaukitės žadinusios jūs abi 
Savąsias raudas, 
Nes tai, ką tariau, yra tvirta. 


(Visi nueina) 

ANTIGONĖ 


VEIKIAMIEJI ASMENS 


KREONTAS, Tėbų karalius. 
EURIDIKĖ, jo žmona. 
HAIMONAS, jų sūnus. 
ANTIGONĖ, Kreonto giminaitė ir Haimono su- 
žieduotinė. 

ISMĖNĖ, jos sesuo. 

TEIRĖSIJAS, aklas senis, pranašas. 
SARGAS. 

Kreonto TARNAS, 

CHORO KORIFĖJAS. 

CHORAS, Tėbų seniai. 


Kreonto asmens sargybiniai ir tarnai. Euridikės 
tarnaitės. 


Veiksmas vyksta Tėbuose, prieš rūmus. 


/ 

PROLOGAS 


ANTIGONĖ 


Ismėne, bendrakrauje mano seserie, 

Ar dar žinai Oidipo sielvartą, kurio 

Nebūt įvykdęs Dzeusas, esant mums gyvoms? 
Atrodo, kad ir skausmo jau, ir nešlovės, 

Tr nešvarumo, nuodėmės tokios nėra, 

Kurios nebūčiau mačius mūsų sielvartuos! 
Girdėjai, kokį neseniai įsakymą 

Visiems Kreontas skelbė, vadas naujasai?... 
Žinai ką nors? Ar nuo tavęs gal paslėpta, 
Kokia nelaimė gresia broliui mudviejų? 


ISMĖNĖ 


Ne, Antigone, nei džiaugsminga, nei skaudi 
Žinia nėra pasiekus dar manų ausų 

Nuo laiko to, kai brolių mes netekome. 
Kur krito viens nuo antro ta pačia diena. 
Bet štai naktis atėjo, ir kariuomenė 
Argiečių pasišalino; aš nežinau — 

Nuo to nėra geriau man ir nėra blogiau. 

ANTIGONĖ 


Kaip tik aš taip maniau, todėl prašiau tave 
iš rūmų čion pakviesti, kad galėčiau čia 
Pasikalbėti su tavim vienui viena. 


ISMĖNĖ 


"Tu susijaudinus... Kas atsitiko, tark! 


ANTIGONĖ 


Klausyki, kas įvyko. Vieną brolį tik 
Kreontas pagerbė, palaidojo jis jį, 

Kitam gi garbę paskutinę nuplėšė. 

Palaidojo jis Eteoklio kūną taip, 

Kaip paprotys to reikalauja ir tiesa, — 

Jis tarp šešėlių Hade gerbiamas dabar. 
Lavoną Polineiko nelaimingąjį 

Piliečiams uždraudė viešai palaidoti. 

Be laidotuvių ir be apverkimo jį 

Palikti liepė, kad jo palaikai godiems 
Galėtų būti paukščiams puota prabangi. 
Kreontas malonusis tą įsakymą 

Ketina skelbti mums — ir tau, ir man drauge. 
O, taip! Ir man! O kas nežino dar, tam jis 
Įsakymą tą savo pakartos čia pat. 

Jis anaiptol nelaiko tuščią esant jį: 

Kas jo nepaklausys, užmuš akmenimis 

Tą miesto liaudis. Štai, ką tau turiu pranešt. 
Dabar turi nuspręst: ar rodysies kilni, 

Ar, iš kilniųjų kilus, būsi nedora! 


ZA 

ISMĖNĖ 


Bet ką gi aš? Koks tvirtas mazgas, juk matai: 
Aš nei surišti, nei atrišt jo negaliu. 


ANTIGONĖ 


Ar sutinki tad vargt ir veikti su manim? 


ISMĖNĖ 
Ką užsimojai? Ką esi nusprendusi? 


ANTIGONĖ 


Padėsi man palaidoti numirėlį? 


ISMĖNĖ 
Manai jį laidoti? Daryt, kas uždrausta? 


ANTIGONĖ 
Aš brolį savąjį tikrai palaidosiu — 
Ir tavąjį, net jeigu nenorėtumei; 
Ar aš, išties, galėčiau būt išdavike? 
ISMĖNĖ 


O, įzūli! Kreontui nori prieštaraut? 


ANTIGONĖ 
Ne jo dalykas mano pareigoms kliudyt. 


ISMĖNĖ 
Sesute mano! Atsimink, kaip tėvas mūs 
Pražuvo be garbės, nemylimas žmonių; 

Kada jisai, supratęs, kad nusižengė, 

Save pasmerkęs, sau ranka abi akis 

Išdūrė pats. Atminki, kaip kentėtoja 

Žmona ir motina — du žodžiai, kūnas viens! — 
Gyvenimą pražudė kilpoj susuktoj. 

Dar atsimink ir tai, kaip broliai mylimi, 
Įnirtę, užsidegę žmogžudžių aistra, 

Abu pražuvo viena, ta pačia mirtim. 

Dabar štai mūs eilė. Ir vargingiausiai mes 
Pražūsime, pamynusios įstatymą, 

"Karaliaus mūsų valdžią, valią griaudamos. 
O, atsimink, mes užgimėme moterys; 

Ne mums, sesute, juk su vyrais vest vaidus. 
Jie — valdo, mes — tik valdinės; ir jeigu net 
Mus vadas įžeidė labai skaudžiu žodžiu — 
Mes turim nusilenkt. Maldausiu požemio 
Dievus, kad man atleistų šitą nuodėmę, 

Bet valdantiesiems nusilenksiu, nes kovot 

Su didesne jėga — juk jokios nėr prasmės. 


ANTIGONĖ 


Daugiau jau nieko aš tavęs nebeprašau, 
Ir jeigu man pagalbą net pasiūlytum, 
Tikriausiai aš priimčiau ją nenoromis. 
Laikykis savo nuomonės, o brolį aš 
Palaidosiu. Jei man už tai net mirt reikės, 
Tai bus graži mirtis. Gulėsiu tad su juo, 
Broleliui mylimam aš mylima sesuo, 
Nusikaltimo švento kritusi auka. 

Ilgesnį laiką man mylėt reiks mirusius 
Nei gyvus, nes aš ten gulėsiu amžinai. 
Jei nori, tu negerbk dievų įstatymų. 


ISMĖNĖ 


Dievų įstatymų negerbti nemanau, 
Bet ir piliečiams prieštaraut nesugebu. 


ANTIGONĖ 


Nuo to tu, žinoma, gali atsisakyt, 
O aš einu mielajam broliui kapo pilt. 


ISMĖNĖ 


Nelaimingoji! Aš bijausi dėl tavęs! 


ANTIGONĖ 


Bijok ne dėl manęs; geriau tu pagalvok, 


Kaip pasirūpinti savuoju likimu. 


ISMĖNĖ 


Sumanymą, pavojaus pilną, saugoki 


Slaptai. Neprasitark kitiems! Ir aš drauge. 


ANTIGONĖ 


Visiems sakyk! Tylėdama didesnę dar 
Nusipelnysi mano neapykantą. 


ISMĖNĖ 


Karšta širdis tavoji, kur mirties grėsmė! 

ANTIGONĖ 


"Tačiau patenkinti tikrai aš moku tuos, 
Kuriems visų labiausiai aš turiu įtikt. 


ISMĖNĖ 


Jei tik galėsi. Bet sieki negalimo. 


ANTIGONĖ 


Aš nenurimsiu, jei pajėgti galima, 


ISMĖNĖ 


Nereik pradėti, ko negalima pabaigt. 


ANTIGONĖ 


Jei taip kalbėsi, neapkęsiu aš tavęs, 

Taip pat, tikrai, ir tas, kurs mirė, neapkęs. 

Na, leiski beprotybei manajai patirt 

Tą baisų siaubą. Negaliu pakęsti aš, 

Kad man numirti reiktų ne gražia mirtim. 
(Nueina) 


ISMĖNĖ 


Na, eik, jei taip manai! O, neprotingoji, 
Nors tu saviems bičiuliams ir ištikima. 


> (Nueina) 

PARODAS 


CHORAS 


I strofa 


Sveikas būk, saulės spinduly! Už ankstesnius 
švieti puikiau. 
Viršum Dirkės šventos srovės 
Sužibėjai, skaisčios dienos žvilgsnį siųsdams, neši, 
Šviesą duodi septyniavarčiams Tėbams. 
Tuos, kurie žibančiais skydais iš Argo aikeliavo 
čia, 
Privertei kuo greičiau bėgti, skubėt ir paraginai 
žąslais. 
Išdidžiai ėmė kilti prieš kraštą jie mūs, 
Įbauginti baisių Polineiko kalbų, 
Kaip žibėjo jų ginklai ir jųjų šalmai! 
Taip skraido virš žemės didus erelis: 
Ji linguoja kaip sniegas jo šviesūs sparnai, 
Su daugybe ginklų, 
Su šalmais, papuoštais arklio karčiais. 


I antistrofa 


Jis sustojo viršum namų; pražūtingu strėlių mišku 
Jis apstatė mūs pylimus. 
Bet jam paragauti neteko mūs kraujo, dervos 
Dar ugnis nepalietė mūs tvirtovės. 
Jis atgal tuoj metėsi bėgt, kai išgirdo viršum savęs 
Šnypščiant kažką pragaištingai, ir tuoj jis pažino 
Drakoną. 

Neapkenčia pagyrų, kalbų išdidžių 
Mūsų Dzeusas teisus. Kai išvydo jis 
Nesuskaitomų vyrų ginkluotus pulkus, 
Paauksuotus ginklus — tad jisai prie ribos 
Nugalėjo priešus ugnies perkūnu, 

Kurie geidė pradėt 
Nugalėjimo šūkauti riksmą. 


II strofa 


Tas, kurs nešiojo mums ugnį, pargriuvo lauke 
"Tiesiai ant žemės. Alsavo įnirčiu ir lyg 
Audra siautėjo čia, 
Tarės miestą nušluosiąs mums. 
Bet tokia jau dalia; 
Mirtim kita baudė kitus Arėjas didis, mūsų 
globėjas, 
Grūsdamas laukan. 
Septyneriuos vartuos septynetas, 
Kur tikėjos laimėjimo kovoje, 
Ginklus davė Dzeusui, kad laimintų juos. 
Vien tik tie, negarbingi, vienos giminės 
Pagal tėvą ir motiną, ietis savas 
Mirčiai atgręžę viens prieš antrąjį, 
Juodu bendrą patyrė nelaimę. 


II antistrofa 
Mums nugalėjimas duoda garbės vainiką, 
Šviesioji viešnia, kur vežimais yr pagarsėjusi, 
Tad po šių karų didelių 
Mes užmirškim visus karus. 

Chorais šventyklas mes 
Naktį lankykim savo dievų; Tėbuose būk, o 
Dionise, 

Vadas mūs šokiams! 

Bet matau jau valdovą gimtosios šalies, — 

Menoikėjaus sūnus, 

"Tai Kreontas, dievai valdžią suteikė jam. 

Eina jis. Kokį svarsto sumanymą, štai? 

Ne be reikalo siuntė šauklius seniams, 
Šaukdamas aikštėn, 

Kviesdamas juosius bendru pranešimu. 


PIRMAS EPEISODIJUS 


PIRMA SCENA 


KREONTAS 
(chorui) 

O, vyrai, miestą, smarkiai įsiūbuotąjį, 
Išgelbėjo atsargiai, štai, ir vėl dievai. 
Ir aš jus sušaukiau — kiekvieną atskirai 
Per pasiuntinius — nes laikiau aš jus visus 
Karaliaus sosto kuo tikriausia parama. 
Jau senajai karaliaus Lajaus valdžiai jūs 
Ištikimybę saugojote; o paskui 
Oidipui; o kai tėvas buvo žuvęs jau, 
Jausmais pastovūs buvote ir jo vaikams. 
Dabar gi juos pražudė dviguba dalia 
"Tą pačią dieną — jie abudu žmogžūdžiai, 

"Taip pat ir aukos, susitepusios rankas 
Visų baisiausia brolžudybės nuodėme, — 
Kaip artimiausiam giminaičiui, teko man 
Paveldėt žuvusių ir sostas, ir valdžia. 

Aš jums ne svetimas; tačiau, be reikalo 
"Taries žinąs žmogaus jau dvasią, siekimus, 
Kol jų nebandė dar valdžia, įstatymai. 
Kas, visą tautą būdams pašauktas valdyt, 
Tai, ką geriausiu laiko dalyku, nedrįs 
Gyvenime įvykdyti, liežuvį kas 

Prikandęs laiko — blogas visuomėt yra. 
"Taip pat paniekinimo vertas ir tasai 
Žmogus, kurs už gerovę tėviškės aukščiau 
Statyti drįsta draugiškumą ir draugus. 

Ne toks esu. Te visaregis Dzeusas man 
Tai liudija! Tikriausiai netylėsiu aš, 
Supratęs, kad po priedanga išganymo 
Prie mūs piliečių jau nelaimė artinas. 
Tėvynės priešo niekados aš negaliu 
Tikru laikyti bičiuliu nė sau pačiam. 
Tėvynė — štai stipriausia eldija, kuri 
Išgelbės mus: tiktai šioj, laimingojoje, 

Ir draugiškumas tikrą vietą sau suras. 
Tokiu būdu laimingas mano miestas bus. 
Su tuo sutinka ir įsakymas, kurį 

Apie Oidipo sūnus skelbęs jau esu. 

Jis sako: Eteoklį kaip herojų reik, — 
Nes žuvo jis tėvynę savo gindamas, 
Didžiai pasižymėjęs daugely kovų, — 
Palaidoti kape ir visa ką aukot, 

Kas gera mirusiems po žemėms teikiama. 


O broliui, — apie Polineiką aš kalbų, — 


Kuris, žmonių išvytas, vėl į kraštą mūs 
Jėga sugrįžo, geisdamas ugnim išgriaut 
Tėvų savųjų miestą, šventovės dievų, 
Pasotint savo kerštą mūs žmonių krauju, 


Nelaisvės jungą gi piliečiams mūs uždėt, — 


Paskelbtas tautai ir dėl jo įsakymas: 
Negali niekas žemėje palaidoti 

"To išdaviko ir negal pagerbti jo 
Laidotuvių verksmu; yra jis pavestas 
Šunims suėsti alkaniems, taip pat tegu 
Plėšrieji paukščiai jojo kūną sudraskys. 
Nebus to niekad, kad manoj valstybėje 
Už gerą būtų niekšas pagerbtas labiau; 


Kas miestui palankus, tam bus ir po mirties, 


Ir šiam gyvenime vienoda pagarba. 


KORIFĖJAS 


Valia tavoji, Menoikėjaus tu sūnau, 
Laikyt šį priešininku, palankiu — aną; 
Visa tava valdžia ant mirusio žmogaus 
Ir ant gyvųjų mūsų — tepriklauso tau, 
"Tavasis paliepimas — mums įstatymas. 


KREONTAS 
Žiūrėkit, kad šis žodis būt įvykdytas! 


KORIFĖJAS 


Paveski tai atlikti jaunesniam kam nors. 

KREONTAS 


Tai aišku; prie lavono sargus pastačiau. 


KORIFĖJAS 
Valdove, ką mums dar tu teiksies isakyt? 


KREONTAS 


Nebūti atlaidiems, jei kas nepaklausys. 


KORIFĖJAS 
Nėra tokio beprėčio, kurs norėtų mirt. 


KREONTAS 


Tiesa, bus nubaustas, kas dris nepaklausyt; 
Bet juk gana dažnai pagundos apimtus 
Kvailius godumas įvilioja pražūtin. 

(Įbėga sargas) 


ANTRA SCENA 
SARGAS 


Jau iš tikrųjų tau, valdove, negaliu 

Sakyti, kad per daug čionai skubėdamas 

Aš, net uždusęs, štai atbėgau pas tave. 

O, ne: ne kartą rūpestis mane kely 

Sustoti vertė, ir ne kartą jau maniau, 

Vėl apsigręžęs, grižti kuo greičiau namo, 

Nes siela man kalbėjo, daug sakydama: 

„O, vargše? Kur? Nemielas tau gyvenimas! — 

„Ko lauki, nelaimingas? Jeigu sužinos 
„Kreontas šį dalyką — kas gi bus tada?“ 
Taip sau galvojau, pamažu stabdydamas 
Savuosius žingsnius, — jeigu gi galvoji taip, 
Ir trumpas kelias ilgas gal pasidaryt. 

Bet viršų paėmė drąsa! Aš atėjau. 

Nors pasakyti nieko neturiu, tačiau 
Sakysiu vis dėlto: ne veltui kalbama, 

Kad niekur nepaspruksi nuo savos lemties. 


KREONTAS 
Kas tau yra? Kodėl taip dvasios netekai? 


SARGAS 
Pirmiausia pasakysiu savo reikalą; 
Tai padariau ne aš, o kas — to nežinau. 
Todėl ne man ir atsakyt reik prieš tave. 


KREONTAS 
Vis išsisukinėjimai, gudrybės vis! 
Nedelsk, bičiuli! Pasakyk, kas naujo, man! 


SARGAS 
Iš baimės delsti aš turiu, nes man baisu! 


KREONTAS 


Greičiau atliksi ir greičiau galėsi cit. 


SARGAS 


Gerai, klausyk: lavonas jau palaidotas. 

Pasislėpė, kas tai padarė. Mirusis 
Sausu užpiltas smėliu ir aplaistytas. 


KREONTAS 
Ką pasakei? Kas drįso padaryti tai? 


SARGAS 
Aš nežinau. Dirva ten — ištisa uola: 
Nei dalba neišlauši jos ir nei kirviu 
Jos neprakirsi; ir vežimo ratų ten 
Žymės nelieka. Kaltininko nežinia! 
Ir kai dienos sargybinis pirmasis mums 
Parodė tai, — visiems taip nuostabu, klaiku 
Mums pasidarė: mirusio nebematyt! 
Nebuvo jis palaidotas: vien iš viršaus 
Tik plonu dulkių sluoksniu buvo uždengtas, 
"Tarytum, kaltininkas kaltės bandė vengt. 
Nei šuns, ne kito kokio nematyt žvėries 
"Ten padarytų pėdsakų — dantų, nagų. 
Pradėjome tada viens antrą smarkiai keikt 
Tr vienas antrą kaltinti mes šokome; 
Muštynės net bematant kilo, mūs tačiau 
Kam perskirti nebuvo, sukliudyt tatai. 
Mes ant kits kito kaltę bandėme suverst — 
Bet veltui: neprisipažino mūs nė viens. 
Metalą karštą pasiruošę buvom imt 
Ir eit per ugnį, ir į liudytojus šaukt 
Dievus, kad nusikalię nesame tikrai, 
Kad mes sumanyme, taip pat įvykdyme 
Nedalyvavom. Ginčijamės, baramės — 

Ir nieko neišeina. Žodį pratarė 

Čia vienas mūsų, bet tas žodis buvo toks, 
Kad kiekvienam galva nusviro išgąsty: 
Mes negalėjom priešintis, o kad bėda 
Įvykti turi — tai visi žinojome. 

"Tas žodis — štai koks: reikia eiti pas tave 
Tr tau nusikaltimą mūsų reik pranešt. 
Ir ką daryti? Mes sutikom, metėme 

Ir burtus — man dalia įvykdyt lėmė tai. 
Ir štai aš čia, ne savo noru, kaip ir jūs; 
Visiems biaurus yra piktybės pranašas. 


KORIFĖJAS 


Seniai nelaimę pranašavo nuojauta; 
Karaliau, pagalvok, gal dievo darbas tai. 


KREONTAS 


Nutilk! Pripildei įnirtimo tu mane. 

Ar protas tau išnyko metų eigoje? 

O, kas per šventvagystė! Argi net dievai 
Staiga pradėtų rūpintis numirėliu! 

Ar jie kaip geradarį būtų laidoję 

Tą, kurs atvyko į mūs šalį ugnimi 
Naikint šventovių su kolonomis aplink, 
Aukų daiktų išplėšti, žemės suniokot, 
Mūs papročių išjuokti ir įstatymų? 

O jeigu niekšas jis — ar gali būti taip, 
Kad pikiadariu tokiu rūpintųs dievai? 
Negali būti! Tarp piliečių jau seniai 
Girdžiu murmėjimą. Slaptai jie tariasi 

Kelt sumišimą, nes jiems neapkenčiama 

Mana valdžia, jų sprandui nepatinka juk 

Karaliaus jungas, jungas papročių sunkus. 

"Tai jie ir juos — juk aiškiai aš tatai žinau — 

Papirko, siūlydami jiems atlyginti, 

Kad mano jie įsakymą sulaužytų. 

O, pinigai! Pagundos didesnės nėra 

Mirtingajam. Tvirčiausius siaubia jie miestus, 

Išgriauna, o taip pat ir iš gimtų namų 

Išvaro vyrus; sunkias pinigų nuodai 

Žmonių gerųjų sielon ir piktų darbų 

Sužadina aistras; jie moko papročių 

Nepaisyti gerų, pagundai pasiduot 

Ir padorumo peržengti visas ribas. 

"Tačiau visi, kur geismas pasipelnymo 

Į nuodėmę įtrauks -—— nors gal ir ne staiga — 

Už savo darbus susilauks tikrai bausmės. 
(Sargui) 

Įsidėmėk: kaip dievą Dzeusą aš gerbiu! — 

Suprask tatai gerai — prisiekdamas sakau — 

"Tuoj prieš manas akis jūs pastatysite 

Tą, kas čia nusikalto, laidodamas jį; 

Jei ne — sulauksite ne paprastos mirties, 

Bet būsit pakabinti ir kabėdami 

Piktadarybę šitą man išaiškinsit. 

Aš jus pamėkysiu, kur reik nebūt godiems, 

Ir ką reik vogt žinot, be to, tvirtai atmint, 

Kad ne visur saldus mums pelnas gali būt. 

Godumas pavojingas, ir su juo dažnai 

Ne pelno susilauksi, tik vienų vargų. 

Ak 0 Nas 


SARGAS 


Ar liepsi atsakyti, ar — keliaut iš čia? 


KREONTAS 


Ir dar nesupranti, kaip šlykščiai tu kalbi? 


SARGAS 
Ar įžeidžiau ausis tau, ar širdies jausmus! 
KREONTAS 
Tu sugalvojai skausmo vietos dar ieškot? 
SARGAS 
Kaltasis širdį įžeidė, o ausį — aš. 
KREONTAS 


Kaip aš matau, esi tu gimęs vien plepėti! 


SARGAS 


Bet vis dėlto ne tas aš, kurs palaidojo. 


KREONTAS, 


Ir sielą savo pardavei už pinigus. 


SARGAS 
Deja! 
(Į šalį) 


Baisu galvoti taip, nes tai nėra tiesa. 


15 

KREONTAS 
Plepėki sau! — Tačiau, jei nenurodysit 
Man nusikaltėlio, tai pamatysite, 
Kokių karčių jums vaisių pelno geismas duos! 
(Nueina) 


SARGAS 
1r aš norėčiau, kad būt surastas jisai. 
Tačiau visvien, pagauti jį ar nepagaut, 
Pareina nuo likimo — nebelauk manęs 
Sugrįžiant. Aš nebegalvojau jau tikrai, 
Kad savąją gyvybę dar išgelbėsiu. 
Dievai, dėkoju jums už jūs malonę man! 


(Nueina) 


PIRMAS STASIMAS 


CHORAS 


I strofa 


Daug gamtoj nuostabių jėgų, bet už žmogų nėr 
stipresnės. 

Staugiant įnirtusioms audroms, drąsiai leidžiasi 
per marias. 

Siautėja aplink vilnys, o jis plaukia sau laivelyje. 

Visų dievų aukščiausią, Žemę, 

Motiną visad vaisingą, jis vargina; 

Ištisais metais jis sėja sau pasėlius, 

Arkią traukia jam draugas arklys. 

I antistroža 


Nerūpestingus jis paukščius, ir laukinių žvėrių 
veisles, 
ir visas vandenų žuvis valdžiai savajai pavergė. 
Tuos visus tinklais nupintais gaudo išmanus 
į žmogus. 
Ir liūtas išdidus laukinis 
Jėgai jo lenkiasi, ir sugauti arkliai, 
"Tie gražiakarčiai, nusilenkia jungui jo, 
Taip pat jautis nenuilstamas kalnų. 


II strofa 


Tr kalbą, ir lakias mintis, 

Visuomenės tvarką jisai 

Susikūrė; išrado apsaugą: 

Ji nuo šalčių gina ugnis, 

Nuo darganų jis turi dangą. 

Laimė jam! Nebus daugiau bėdų, vargų; 
Tiktai vienos mirties jisai, 

Kaip lig šiol, išvengt negal. 

Grasinimas baisių ligų jau nebaisus. 


II antistrofa 


Kas išmintim padarė meną, 

Save sutramdydamas smarkiai, 
Sunkiam kelyje sutiks tas ir džiaugsmą; 
Kas dar moka gerbt Priesaiką, 

Įstatymus ir dievybes, 

Tas tauras. O kas sau rinkosi skriaudos 


227 


Gyvenime kreivus kelius, 
Su blogiu jei sutapo kas, — 
"Tą įžūlų tegu iš miesto išveja. 


KORIFĖJAS 


Abejoju, ar tai ne stebuklas dievų. 

Ar tai tu, Antigone? Kodėl negaliu 

Paties savo akių bemeluojant pagaut?! 
Nelaimingoji tu! 

O, Oidipo kentėtojo vargše dukrel! 

O, dėl ko, karalaite, pagavo tave? 

Ar karaliaus įsakymą tu išdrisai 

Neprotinguoju darbu įžeisti? 


ANTRAS EPEiSODIJUS 


PIRMA SCENA 
SARGAS 


(ieidamas su Antigono) 
O, taip, tai nusikaltėlė; pagavome 
Belaidojančią įą. Kreontas gi kame? 


KORIFĖJAS 


Jis iš namų ateina čion geru laiku. 


KREONTAS 
(įeina) 


Kokiam gi reikalui laiku aš ateinu? 

SARGAS 


Karaliau, taip; neturi misštamas žmogus 
Ko nors prakeikt, nes kiekvienam galvojimui 
Galvojimas vėl naujas atsiras. Štai aš: 

Ar nebuvau prisiekęs, kad jau niekados 
Čia nebegrįšiu? Taip tavų grasinimų 
Buvau aš išsigandęs. Bet juk pats žinai: 
Man malonesnis už visus malonumus 
Šis džiaugsmas netikėtas, nesvajotasai. 

Ir štai aš čia, ir užmirštos vėl priesaikos, 
Ir šia mergaitę atvedžiau: ją užtikau 

Aš kapą puošiant. Burtų nereikėjo čia: 
Šis radinys be ginčo skirtas man tikrai. 
Aš tau dabar ją perduodu: paimki ią, 
Kankinki, bausk, bet iš rūstybės išvaduok 
Mane ir teikis leist keliauti man namo. 


KREONTAS 
Kokiu būdu ją sugavai, iš kur vedi? 
SARGAS 
Belaidojant lavoną. Aiškiai pasakiau. 
KREONTAS 
Ar protą tu turi? Teisingai praneši] 


SARGAS 


"Taip, nes mačiau ją laidojant numirėlį, 
Prieš tavo uždraudimą, —— aiškiai aš kalbu! 

KREONTAS 
Kaip buvo pastebėta įi ir sučiupta? 


SARGAS 
"Tai atsitiko taip. Tenai aš sugrįžau, 
Baisių grasinimų tavųjų slegiamas; 
Nuvalėm dulkes, dengusias numirėlį, 
Ir kūną jojo šuntantį apnuoginom. 
Paskui mes ant aukštos kalvos susėdome, — 
Stipresnis vėjas pūtė ten —- nuo karščio, mat, 
Puvimo kvapą skleidė jau numirėlis. 
Vos tik užmigdavo kuris, tuoj keikdamas 
Kaimynas kėlė jį — žinok, mat, ką darai. 
Taip ėjo laikas. Štai dangaus jau vidurį 
Skaidrusis saulės ratas užėmė, ir mus 
Pradėjo kepinti kaitra. Ir sūkurys 
Staiga nuo žemės kilo, dangų remdamas 
Viršūnė. Visą lygumą akimirksny 
Pripildė jis ir visą nepabaigiamą 
Eterą; o aplink pradėjo lapai krist 
Ir medžių šakos. Mes, užmerkdami akis, 
Nelaimę, dievo siųstą, stengėmės iškęst. 
Taip laukėm netrumpai; tačiau, galų gale, 
Audra nurimo. Mes atmerkėme akis — 
Ir ką gi? Štai prieš mus mergaitė! Verkia ji, 
Dejuoja taip gailingai, tartum paukštis koks, 
Kai jis, sugrįžęs pas mažuosius vaikelius, 
Pamato lizdo guolį tuščią, be vaikų. 
Ir ji, lavoną nuogą vos išvydusi, 
Šios šventvagystės kaltininkus keikdama, 

Bematant saują dulkių paėmė sausų, 
Be to, ąsotį vario keldama aukštai, 
Triskart nuliedama, lavoną pagerbė. 
Vos tai išvydome, prišokome prie jos. 
Stovėjo nesumišusi. Pagavom ją, 
Pradėjom klausinėti apie apeigą 

Tos pirmutinę, apie antrąją, — ir ji 
Prisipažino visa ką. Man ir džiugu, 

Ir gaila pasidarė. Iš tiesų smagu, 

Kad sausas pats aš iš bėdų šių išėjau, 
Tr gaila vis dėlto, kai įstumi bėdon 
Savus draugus. Bet ką žmogus gali daryt? 
Save išgelbėti už viską juk svarbiau. 


KREONTAS 

(Antigonei) 
Tai tu! Tai tu! Kam galvą nulenki žemyn? 
Sakyki man, ar tu šį darbą padarei? 


ANTIGONĖ 


Prisipažįstu ir nesiginu, kad ne. 


KREONTAS 
(sargui) 
Dabar keliauki, kur tavoji siela geis: 
Aš nuo tavęs apkaltinimą nuimu. 


(Antigonei) 
Tu aiškiai atsakyk, — trumpai tik, ne ilgai: 
Ar mano tau skelbimas buvo žinomas? 

ANTIGONĖ 


Žinojau. Kaip gi nežinoti? Aiškus jis. 


KREONTAS 


Kaip nusižengti išdrįsai įstatymams? 


ANTIGONĖ 


Dėl to drisau, kad ne Olimpo Dzeusas juos 
Išleido, o taip pat ne Teisė mūs šventa, 
Kur požemiuos gyvena su dievais drauge. 
Įsakymui tavajam šitokios jėgos 

Aš pripažinti negalėjau, nes jisai — 
Žmogaus vien kūrinys, kad nerašytąjį 

Ir nesugriaunamą dievų įstatymą 

Pranešt galėtų. Jis nebe nuo šios dienos 
Jau buvo pašauktas gyveniman ir ne 

Nuo vakar: jis gyvena amžinai, ir nieks 
Nežino, kuomet pasirodė tarp žmonių. 

"Tai štai kaip tik dėl to bijojau atsakyt, 
Prieš dievo teismą atsistojus bet kada, — 
Antroji baimė nugalėjo pirmąją. 

Juk puikiai tai žinojau — kaip gi ne? — kad aš 
Vis tiek numirt turiu, net nepaskelbus tau, 
O jei reikės man savąjį gyvenimą 

Prieš laiką baigti — net laimėsiu aš iš to. į 
Žinok, kad tas, kuriam gyvenimas tėra 
Vien sielvartas be krašto, laimi mirdamas. 
O, ne. Likimo tokio nebijojau aš. 

Tačiau, jei brolį, kurs pradėtas su manim 
"Tose pat įsčiose, — jeigu palikčiau jį 

Numirusį be laidotuvių pagarbos, 
Dėl to skaudu man būtų, dėl ano gi -— ne. 
Tu proto nematai manuosiuos veiksmuose, 
Bet klausiu: argi nėr pats neprotingas tas, 
Kuris neprotingumą man prikaišioja! 


KORIFĖJAS 
(sau) 


Matyt, atkaklų tėvo būdą tu turi. 
Nemoka tavo būdas nusilenkt bėdoms. 


KREONTAS 
"Tačiau žinok: juo atkaklesnis kas yra, 
Juo būdą jo greičiau palaužti galima. 
Kiečiausias plienas, ugnimi įkaitintas, 
Visų greičiausiai trupa, lūžta, skeldėja. 
Bingumą karšto arklio juk taip pat gali 
"Tuoj numalšint menkais žąslais: netinka juk 
Tam pasipūst, kuris kitiems vien vergas tėr. 
(Korsifėjui) 
Ti išdidžiai pasielgė jau ir tada, 
Kai sąmoningai, nors ir pirmą kartą dar, 
Sulaužė žinomą visiems įstatymą; 
Dabar prie šio nusikaltimo antrąjį 
Pridėjo ji, didžiuodamasi darbu tuo, 
Kurį padarė, ir išįjuokdama mane. 
Ne vyras būčiau — vyras būtų vien tik ji, 
Jei šis dalykas liktų jai nenubaustas. 
Ne; jei ji artimesnė būtų kaip sesuo, 

Jei artimesnė būt už gimines visas, — 

Vis tiek ji su Ismėne neišvengs bausmės, 

Žiaurios bausmės. Abi gi kaltos jos yra: 

Abi ketino jos lavoną laidoti. 
(Tarnams) 

Pašaukti eikite Ismėnės man čionai. 

Dar neseniai aš ją regėjau viduje, 

Iš didžio sielvarto subeprotėjusią. 
(Antigonei) 

"Taip, kas tamsoj negerą darbą sugalvos, 

"Tas išdaviką savo sieloj išaugins; 

Blogiausias tas, kas, nusikalstant užkluptas, 

Dar savo kaltę žodžiais nori gražinti. 


ANTIGONĖ 


Ar tu daugiau zeidi dar nei užmušt mane? 


KREONTAS 


Daugiau nenoriu nieko. To visai pakaks. 


ANTIGONĖ 


"Tad ko gi laukti? Nesmagi tava kalba, 

Ir niekados maloni man ji nebebus. 

Taip pat juk nemalonus mano tau asmuo. 
Tr vis dėlto — ar didesnės dar aš garbės 
Sulaukt galėjau kaip dabar? Aš brolį juk 
Palaidojau; ar gali būt tai nuodėmė? 
Žinau, sutinkat su manim visi, tik jums 
Vien baimė surakintus laiko liežuvius. 

Valdžia laiminga daugeliu yr atžvilgių: 
"Tik ji, ką nori, gal kalbėti ir daryt. 


KREONTAS 


Geriausiai iš visų kadmiečių tu matai. 


ANTIGONĖ 


Ir jie juk mato, bet burna jiems užčiaupta. 


KREONTAS 


Ar tau kitaip galvot ne gėda negu jiems? 


ANTIGONĖ 
Visai ne gėda gerbti savo gimines. 


KREONTAS 
Netikras brolis, kiitęs pusėj priešingoj? 


ANTIGONĖ 
O taip, jis brolis pagal tėvą, motiną. 


KREONTAS 
Anam kaip drįsti nemalonę rodyti? 


ANTIGONĖ 


Velionis mirusis neliudys to tikrai. 


KREONTAS 
Ar lygiai su nedorėliu tu jį gerbi? 

ANTIGONĖ 


Ne vergas koks juk žuvo, =— brolis žuvo man. 


KREONTAS 


Anas niokojo žemę, o šis gynė ją! 


ANTIGONĖ 


Tačiau abiem vienodi Hado įstatai. 


KREONTAS 
Negalima blogųjų lygint su gerais! 


ANTIGONĖ 
(rodydama žemėn) 


Iš kur žinai, kad ten taip pat nusprendžiama! 


KREONTAS 


Net jeigu priešas miręs --— nepavirs draugu! 


ANTIGONĖ 


Ne neapkęsti, bet mylėti čia esu. 


KREONTAS 
(rodydamas žemėn) 
Pas juosius nusileisk ir iuos mylėki sau; 
Gyvam man moteriškė neįsakinės! 


(Įeina Ismėnė) 


ANTRA SCENA 
KORIFĖJAS 


Pažiūrėkit: Ismėnė prie vartų, draugai! 
Skausmo ašaros rieda štai jai iš akių; 
Tos veidai kruvini; akyse liūdesys, 
"Tartum debesis rymo, karšiąja srove 
Apšlakstydamas skaisiųjį skruostą. 


KREONTAS 
(Ismėnei) 

Aa, tai tu, kuri namų pavėsyje 
Siurbei man kraują, tartum šliaužianti angis, 
Ir nežinojau maištininkes auginąs, 
Kurios net mano sostą gali pražudyt! 
Dabar sakyk: ar pripažįsti buvusi 
Prie laidotuvių tų sesers bendrininke, 
O gal gali prisiekt, kad nežinojai to? 


ISMĖNĖ 
"Tu prisipažinai? — Aš su tavim drauge: 


Dalysiuos su tavim kalte ir likimu. 


ANTIGONĖ 


Bet tau juk Teisėiumas to tikrai neleis: 
"Tu nenorėjai — aš neleidau prisidėt. 


ISMĖNĖ 


"Tu nelaiminga — ir tavam kentėjime 
Aš nesigėdinu tau bendrininkė būt. 

ANTIGONĖ 


Kieno tai darbas, Hadas žino tai ir tie, 
Kurie dabar jau ilsisi po žemėmis. 
Nemėgstu aš bičiulės, žodžiais mylinčios. 


ISMĖNĖ 


O, neatstumk manęs! Abidvi mes drauge 
Numirsim, mirusį pagerbdamos mirtim. 


ANTIGONĖ 


Nemirsi tu; ko tu nesi palietusi, 
"To nesisavinki; pakaks, jei mirsiu aš. 


ISMĖNĖ 


Koks malonumas bus man be tavęs gyvent? 


ANTIGONĖ 
Paklausk Kreontą: juk tik juo tu rūpinies. 


ISMĖNĖ 
O, kam mane įžeidinėji be naudos? 


ANTIGONĖ 


Skaudu man, žinoma, jei pajuokiu tave. 


ISMĖNĖ 


Kuo dar galėčiau tau ašai dabar padėt? 


ANTIGONĖ 


Save išgelbėk; tau ašai nepavydžiu. 


238 


ISMĖNĖ 


O, varge! Ar nemirsiu su tavim drauge? 


ANTIGONĖ 


Gyvenimą rinkaisi tu, o mirtį — aš. 


ISMĖNĖ 
Aš savo pasiteisinimą pasakiau. 


ANTIGONĖ 


Elgeisi tu protingai šiems, o ne aniems, 


ISMĖNĖ 


Tačiau abi mes lygiai nusikaltome. 


ANTIGONĖ 
Drąsos! Gyva tu — mano siela jau seniai 

Numirusi, kad aš padėčiau mirusiems. 


KREONTAS 
(chorui) 


Neteko proto šios mergaitės, kaip matau: 
Viena dabar, antroji — tik užgimusi. 


ISMĖNĖ 
Sakai, karaliau, tiesą: protas įgimtas 
Kartu su laime mus palieka visuomet. 


KREONTAS 
Kad jis tave yra palikęs, aišku man: 
Pasirinkai daryti bloga su blogais. 

ISMĖNĖ 


Kaip vieniša galiu gyventi aš be jos? 
s 


KREONTAS 


Nebesakyk „be įos“. Jau josios nebėra, 


ISMĖNĖ 


Užmušt nusprendei sužieduotinę sūnaus? 


KREONTAS 
Juk ariamos yra dar dirvos ir kitų. 


ISMĖNĖ 


Tokios patogios tu nerasi jam nė jai. 


KREONTAS 


Blogos žmonos aš savo sūnui negeidžiu. 


ANTIGONĖ 
O, mielas Haimone! Kaip niekina tave! 


KREONTAS 
Vedybomis man galvą kvaršini per daug. 


ISMĖNĖ 
Ar savo sūnui tu gali išplėšti ją? 


KREONTAS 
Taip, Hadas jų vedybų išardys ryšius! 

KORIFĖJAS 


Kaip supratau, tu nori jąają nužudyti 


KREONTAS 
Ir aš, ir tu. — Dabar užteks jau! Ei, vergai, 
Nuveskit jas vidun... Ir dar, klausykite: 
Šias moteris jūs turit pririštas laikyt. 
Juk net ir drąsūs bėga, kai pamato jie, 
Kad Hadas artinas, jiems mirtį nešdamas. 


(Sargai nuveda Antigonę ir Ismėnę) 


ANTRAS STASIMAS 


CHORAS 


I strofa 
Laimingi tie žmonės, kurių skausmai nepaliečia! 
Jei dievai jų namą įnirtę sujudins, tai 
Naujos kartos vien tik padidins bausmės didybę. 
Banga per bangas kunkuliuoja, 
Tartum pūgos siuntančiosios, 
Povandeninį pragarą iškelia! 
Viršum smėlys išplaukia juodas iš gelmių, 
Aidi uolos pakrašty, 
Baugiam kaukimui jūros vėtros pritaria. 


I antistrofa 
Prisimena mums Labdakidų nelaimės ir vėl, 


Kaip, kartoms besikeičiant, augo, gausėjo, plito; 

Tėvo vargingos aukos sūnaus negali išpirkti, 
Dievas prapultin pats stumia. 
Paskutinė ten gėlelė 
Išaugo, šviesdama Oidipo giminę, bet, 
Deja! Ją požemio dievaitis sugalvojo 
Savo piautuvu pakirsti: 
Kaibos kvailumas žudo dvasią audriąją. 


II strofa 


Dzeuse, tavos valdžios negali 
Pažaboti žmogaus didybė; 

Ir miegas žmogaus prieš tave yra visai bejėgis, 
Ir nenuvargstamosios dienos; 

Jaunas tu visados ir visuomet tu valdai, 

Ir tave Olimpo skaidriosios šviesos globia, 
Ogi žmogui nustatyta 
Jau seniau, dabar ir vėliau net: 
Mirtingiems nieko nebėra 

Jujų gyvenime, ko neliestų vargas. 


II antistrofa 
Daug kam padeda juk viltis dar, 
Bet daug ką vien geidulių tuštybė 

Apvylė labai, ir tie be prasmės turėjo žūt. 
Slenka ji į tave artyn vis, 

Kol kojas nudegins geležia, smarkiai kaitinta. 
Protėviams kažkas teisingai yra pasakęs: 
Yr palaima blogume, 

Kai apakusį protą mums 
Pražudyt geidžia dievas; 
Ilgai tuomet jau nereikia sau laukt nelaimės. 

TREČIAS EPEISODIJUS 
PIRMA SCENA 


KORIFĖJAS 


Štai ateina čion Haimonas; tavo vaikų 
Tai ūgis pastaras. .. Liūdi, matyt, 
Sužieduotinės savo ir sielojas jis 
Dėl iširusių savo vedybų. 

(Įeina Haimonas) 


KREONTAS 
(korifėjui) 

Geriau už burtininkus greit patirsime. 
(Haimonui) 


Sūnau, bet kas tave čionai atvijo? Ar 

Ant tėvo tu pyksti, patyręs apie tai, 

Kad sužieduotinę nusprendžiau aš nubaust? 
O gal vis tiek, ką tėvas padarys, sūnus 
"Tikrasis, nieko nežiūrėdamas, ji gerbs? 


HAIMONAS 


Aš, tėve, tavo; savo sprendimu meilių 
Nurodei kelią — ir aš tuo keliu einu. 
Aš iš visų vedybų vertinu labiau 

"Tik tas, kurios bus tavo vadovaujamos. 


KREONTAS 


"Tiesa, sūnau. Reik būti persiėmusiam 
Mintim, kad tėviška valia — visų aukščiau. 

"Todėl ir prašome dievus, kad mūs vaikai, 
Kaip reik, mokėtų priešininkus mūs nubaust, 
Kad bičiulius jie gerbtų lygiai kaip tėvus. 

O jei pagimdė sūnų kas nenaudėlį, 

Ką apie jį sakyti? Ar neaišku dar, 

Kad sau jis užaugino vien tik graužatį, 

O priešininkams — vien tik didžią pajuoką? 
Ne, ne, vaikeli! Nesileisk, kad protą tau 
Aiškiausią gudrūs meilikavimai moters 
Supainiotų; moters puikumui nesilenk! 

Kas su piktadare meilaujasi, tasai 

Namuos tikriausiai turi blogą moterį. 
Atstumki ją ir tu su panieka tikra: 

Ji — mūsų priešas. Te sau požemio tamsoj 
Ji susiranda kitą sužieduotinį! 

Aš sugavau ją su tikrais įrodymais, 

Kai, iš piliečių tarpo išsiskyrusi, 

Viena neklausė manojo įstatymo; 

Prieš visą miestą pasirodyt melagiu 

Nenoriu aš: suprask — turiu ją nužudyt. 
Tesididžiuoja, dėl manęs, kad giminės 
Globėjas Dzeusas, bet, jei savo giminėj 
Auginsiu neklusnius, labiau augs svetimi. 
Kuris yra ir tarp savų be priekaišto, 
Teisingas pasirodys ir miestiečiams mūs. 

Ir, priešingai, beprotiškoj puikybėje 

Kas mindžiot papročius pradės, valdovams kas 
Užsimanys nurodinėti, tas tikrai 

Jau pagyrimo iš manęs nesusilauks. 

Jei savo viršininku rinko miestas ką, 

To valią reikia vykdyti ir mažuose 
Teisinguose dalykuose ir... priešingai. 
Kas šitoks bus, tas — įsitikinęs esu — 


Valdžioj toks pats bus tvirtas kaip nuolankume. 


Rikiuotėje išbus jis savo vietoje, 
Teisingas ir narsus karys bendroj kovoj. 
Visų blogiausias daiktas — tai anarchija. 
Miestus ji žudo, pražuvimą į namus 

Ji neša, sąjungininkų kariuomenės 

Eiles pralaužia, negarbingai verčia bėgt. 
Bet, kur kariuomenė patikima, tenai 
Tos eilės ryžtasi klusnumui pasiduot. 
Tokiu būdu laikyti reik paliepimus 

Ir niekados nenusileisti moteriai. 

Tei lemta žūti — tai nuo vyro rankos, bet 
Nebūsime mes menkesni už moteris! 


KORIFĖJAS 


Jei dėl senatvės mes neapsirinkame, 
Vien išmintis byloja tavo lūpomis. 


HAIMONAS 
Ak, išmintis... O, tėve, tai, be abejo, 
Dievų visų didžiausia dovana žmonėms; 
Kad neteisingas tu, — ašai įrodyti 
Nepajėgiu, -—— bet ir nenoriu to pajėgt. 
Bet ir kitam gal kilti juk gera mintis. 
Tokia mana vieta: aš daug lengviau matau, 
Ką daro, veikia ir ką peikia mūs tauta. 
Tavasis žvilgsnis baimę žmogui paprastam 

Teįkvepia, kai jo kalba netinka tau. 

O aš šešėlyje geriau matau, girdžiu. 

"Taip aš girdžiu, kaip jos kiekvienas gailisi 
Ir kalba: „Argi turi žūti ta, kuri 
„Mažiausiai iš visų verta yr pražūties! =— 
„Ar ji už šį gražiausią darbą nubausta 
„Turės būt šia visų blogiausiąja bausme! — 
„Ar tos, kur brolį kruvinoj žudynėje 
„Suradus, neiškentusi palaidojo, 
„„Neapkentė, kad jijį šunes alkani 

„Atradę maitotų ir paukščiai niekintų, — 
„Ar jos nereik pagerbti dovana šaunia!“ 
Neaiškiai gandas toks sau klaidžioja slapta. 
O, tėve! Už visas pasaulio gėrybes 

Visų brangiausia man gerovė vien tava. 
Kitaip ir būti juk negali, nes garbė 
Laiminga tėvo —- tai didybė ir sūnaus, 

"Taip pat kaip tėvas džiaugiasi sūnaus sėkme. 
Galvojimą išdidų ir vienodą mesk; 

Tu negalvoki, kad teisinga tai tėra, 

Ką tvirtini, o būt kitos tiesos negal. 

Kas didį protą mato vien tik savyje, 

Dvasia ar iškalba kas tariasi gabus, 

Ta žmogų neretai tuščiai besigiriant 
Gyvenimiška patirtis aikštėn iškels. 

Nėra juk vyrui jokios gėdos, jeigu jis, 
Protingas, nori mokytis ir nusileist. 

Kai vandenys pavasarį smarkia srove 
Pakalnės veržias, vien tik šakos lanksčiosios 
Atlaiko ją, o medžiai stiprūs, dideli, 


246 


Srovės tos išrauti, išvirsta iš šaknų. 

Tei jūrininkas virvę įtempia tvirtai 

Ir net audroj jisai nenori jos paleist — 

Jam tenka plaukti apverstu deniu aukštyn. 
Paliauki pykt, pakeiski nusistatymą! 

Leisk man, nors aš esu dar jaunas, tau tikrai 
Žodžiu teisingu, tėve, patarimą teikt: 

Aš tobuliausiu tokį žmogų telaikau, 

Kuris išmano viską jau iš prigimties. 

Bet tai nedaug kam būva; antra vertus gi, — 
Tuk gero patarimo paklausyt — gražu! 


KORIFĖJAS 


Vienam iš kito pasimokyti nauda, 
Tei vienas, kaip ir kits, protingai pataria. 


KREONTAS 


Esu jau senas aš; ar laikas gi dabar 
Iš šio jaunuolio mokytis man išminties?! 


HAIMONAS 


Vien tik tiesos! O jeigu jaunas dar esu — 
Ne amžiaus, bet pačių darbų žiūrėtina. 


KREONTAS 


Ar tau atrodo gera gerbti neklusnius? 


HAIMONAS 


Nereikalauju, tėve, gerbt blogų žmonių. 

KREONTAS 


Bet argi jiji šios ligos neapimta? 


HAIMONAS 


Mūs Tėbų miesto žmonės nepatvirtins to. 


KREONTAS 


Ar gali savo valią miestas mums primest? 


HAIMONAS 


Kaip visiškas jauniklis pasakei dabar -— 


KREONTAS 
Ar kitas kas, ne aš, šį kraštą tur valdyt? 


HAIMONAS 
Tai ne valstybė, kur tik viens valdytojas. 


KREONTAS 


Bet ar valstybė — ne valdovų savastis? 


HATMONAS 
Mėginki dykumoj pabūti viešpačiu! 


KREONTAS 
(chorui) 


Matau, jis šalininkas moteriškės tos! 


HAIMONAS 


Jei tu — ta moteris; tavim aš rūpinuos, 

KREONTAS 


O, niekše! Ginčytis su tėvu išdrįsti? 


HAIMONAS 


Nes aš matau, kad tiesai pats nusižengi. 


KREONTAS 


Ar, valdžią garbindamas, aš nusižengiu? 
HAIMONAS 


Tu dieviškuosius pamini įstatymus! 


KREONTAS 


Biaurusis būde! Moteries tu valdinys! 


HAIMONAS 


Bet negarbingo nieko aš nepadariau! 


KREONTAS 


Kiekvienas tavo žodis kalba vien tik tai! 


HAIMONAS 


Apie tave, mane ir požemio dievus. 


KREONTAS 


O, verge moteries, nepataikauki man! 


HAIMON'*S 
Kalbėti nori, bet klausyti negeidi. 


249 


KREONTAS 


To niekuomet nebus, kad gyvą vestum ją. 


HAIMONAS 


Ji mirs irc mirdama kai ką dar pražudys. 


KREONTAS 


Grasindamas taip drasiai, prieš mane eini. 


HAIMONAS 


Negrasinu, kalbu vien prieš tuščius žodžius. 


KREONTAS 


Vaitodamas patirsi proto neturįs. 


HAIMONAS 


Nebūtum tėvas, — pavadinčiau bepročiu. 


KREONTAS 


Tiesa? Bet, prisiekiu Olimpu, atsimink, 
Kad nebaustas tikrai neniekinsi manęs. 


(Tarnams) 


Atveskite jūs tą biaurybę čia. Tuojau 
Aš nužudysiu ją jaunikio akyse! 


HAIMONAS 


O, ne! Nebus to! Jau manų akių tikrai 
Nei sužieduotinė daugiau nebematys 

Bausmės baisingos kančiose, nei tu patsai: 
Kitų sau beprotybei paieškok draugų! 
(Nucina) 


ANTRA SCENA 


KORIFĖJAS 


Valdove, jojo žingsnius pyktis skubina — 
Žiaurus tai patarėjas ikarštyj jaunam. 


KREONTAS 
Tedaro, tegalvoja net daugiau už tai, 
Ką gal žmogus, — jų nuo bausmės neišvaduos. 


KORIFĖJAS 
Ar nužudyti jas abidvi ketini? 


KREONTAS 
O, ne; tos ne, kuri lavono nelietė; 
Laiku ją priminei. Dėkoju tau už tai. 


KORIFĖJAS 


Gi kokia mirtimi tą nori nužudyt? 


KREONTAS 
Už miesto, negyvenamoj dykumoje, 
Po žemėmis išmūrytas rūsys, o jo 
Skliautai akmens. Ten gyvą uždarysiu ją, 
Kiek maisto davęs, kaip įsako apeiga, 

Kad miestas būt nesuterštas žmogžudyste. 

Tegu ten meldžiasi ji Hadui juk tik jį 

Tegarbina ji vieną tarp dievų! Gal būt, 

Jis teiksis ją išgelbėti ir iš mirties. 

O jeigu neišgelbės —— įsitikins ji, 

Kad Hadą garbint — vargas tėr nepaprastas. 
(Nueina) 


TREČIAS STASIMAS 
CHORAS 


Strofa 


Erote, tu laimi kovoj, 
Erote, gyvulius puoląs, 
Nakvoji mergelės švelniuose skruostuose. Tu 
skraidai 
Sau po jūras ir po kaimiečių pirkias — tu ap- 
lankai visus. 
Neišvengs tavęs nemirtingieji dievai 
Nei iš mūsų nieks, trtumpadienių, — ką tu val- 
dai, tasai siunta. 


Antistrofa 
Ir sielas teisingų žmonių 
Į neteisybes įstūmei, 
Dabar tu kivirčą šį įiliepsnojai tarp giminių. 
Nugali tačiau kilniam žmogui pažadėtos jaunas 
žvilgsnis, 

Soste sėdintis su įstatymais dideliausiais, 
Nes nieks nestengia nugalėti žaidžiančiosios Af- 
roditės! 


KETVIRTAS EPEISODIJUS 


PIRMA SCENA 


KORIFĖJAS 
Štai, dabar aš ir pats išeinu už ribų 
Mūs įstatų, vaizdą regėdamas šį, 
Jau ašarų valdyt negaliu, 
Nes matau Antigonę besiartinant 
Visus nuraminančion vieton. 


(Įeina Antigonė, sargybinių vedama) 


KOMAS 


I strofa 


ANTIGONĖ 


Rengiuos keliaut, Kadmo piliečiai, jau kelionėn 

Saulės paskutinįkart [pastarojon. 
Spindulius auksinius regiu. 

Nebematysiu aš jau niekad; Hadas dar gyvą 
Veda Acherontan [mane 
Be dainų sutuoktuvinių net. 

Nieks giesmėmis nelydi; ten vedybų dainų nėr 
Man, jaunajai; aš už Acheronto ištekėsiu. 


KORIFĖJAS 


Bet garsi, gerbiama iškeliauji juk tu, 
Į numirėlių rūsį eini, o tave 

Ne naikinančios ligos nuvargino 

Ir ne priešo durklu tu esi sužeista: 
Savu noru gyva ir vienintelė štai 
Mirtingųjų Hadan nužengsi. 


I antistrofa 


ANTIGONĖ 


Girdėjau žuvus dukrelę Tantalo, frigietę sve- 


Kur Sipilo gūbriai baltieji, [timšalę: 
Lyg vijoklio atžala, ji 


Ten įsikabino uolon. Ji lietumi pasruvusi; 


Tirpstantis sniegas 
"Taip pat jos nepalieka niekuomet. 


Vilgo ašarotom akim keteras kalno. 


Dai 

monas man parengė lygiai tokį galą. 


KORIFĖJAS 
Neužmirški: tai deivė, dievų giminės, 
O mes mirštami žmonės, žmonių mes vaikai; 
Ir tačiau tai, kur miršta, paguoda didi; 
Nes likimą tą pat gauna ji su dievais 
Ir gyvendama, ir mirdama. 


II strofa 
Juokiesi tu! O, kam manė — dievai gimtieji! -— 
Nenumirusią taip pajuokia, 
"Tebematančią? 
O, mieste, ir jūs, vyrai, 
Vyrai didžiai turtingi! 
Lo, šaltini Dirkės, giria 
Tėbės gražiavežimės, jus 
Į liudytojus dabar imu, 
Kaip draugų neapverkta —— kokia teise? — 
Kalvon supilton kapo aš einu, į negirdėtą rūsį. 
Ai, nelaiminga! — 
Dar tebesu tarp mirtingųjų, 
Nebe draugė mirusiems, gyviesiems. 


KORIFĖJAS 
Viršūnėj atkaklybės tu 
Prie Teisės sosto parkritai, 
Vaikel, skaudžiai susižeidei 
Ir tėvo kančią atpirkai. 


II antistrofa 


ANTIGONĖ 


Tu palietei rūpestį, kurs man skausmingiausias, 
Išgarsintą tėvo likimą 
Ir bendrąjį mūsų 
Sielvartą šeimos; 
Labdakidų garsiųjų. 
To, vedybos nelaimingos 

Ir meilės santykiai su tėvu 
Motinos mano, gimdžiusios 
Jijį. Juodu taip pat mane yra gimdę. 
Pas juos aš prakeikta, neištekėjus išvykstu gy- 
Lo, nelaimę [vent. 
Lemiančiom vedybom, brol, 
Tu pražudei save, mane, dar gyvą!.. 


KORIFĖJAS 
Nors mirusius dievota gerbt, 
Bet valdančio įsakymo 
Nereikia niekad peržengti; 
Žudo tave tavo vien. būdas. 


EPODAS 
ANTIGONĖ 

Be raudų, be draugų, vestuvių 
Mane veda, vargingąją, 

Man jau paruoštu keliu. 

Saulės šventosios akies jau aš niekad išvyst ne- 
Likimo neapraudoto [begalėsiu! 
Nieks bičiulių nelydi! 

(Įeina Kreontas) 


ANTRA SCENA 


KREONTAS 
Ar žinot, kad, jei būtų leista šaukt, vaitot 
Prieš mirtį, — nesiliautų šaukt tada nė viens? 

Dabar užteks. Mergaitę gi nuveskite 

Greičiau į rūsį suskliaustą, uždarę ten, 
Kaip įsakiau, ją vieną jūs palikite, 

Norės — numirs, norės — sau vestuves iškels. 
Dėl elgesio su ja man sąžinė gryna. 

Su žmonėmis gyventi jai neteks daugiau. 


(Sargybiniai ima Antigonę) 


ANTIGONĖ 


O kape, o vestuvių mano kambary, 
Kuris suėmęs amžinai laikai mane! 
Einu dabar pas jus — pas savo gimines, 
Kurių tiek daug jau Persefonės šalyje. 
Iš jų aš paskutinė nužengiau, tikrai 
Nelaimingiausia, tikslo nepasiekusi. 

Ir vis dėlto nužengdama ašai tikiu 
Miela ir tėvui būsianti ir tau, motut, 
Miela ir tau, broleli mano mylimas. 
Gimdytojai, kai mirėte, sava ranka 
Nuploviau jūsų kūnus ir jus papuošiau, 
Ir ant jūs kapo atlikau nuliejimus. 

O, Polineike, man jie taip atlygino, 
Kad kūną tavąjį esu palaidojus. 

Vis tiek nesigailiu. Teisingas pasakys, 
Kad aš tave taip pat teisingai pagerbiau. 
Jei būčiau motina vaikų arba našlė, 

Jei mano vyras būtų žuvęs, vien dėl jų 
Valstybės įstatų nebūčiau laužiusi; 

Dėl kokio dėsnio iš tikrųjų tai sakau? 

Juk kitą vyrą dar galėčiau susirast 

Ir dar sūnaus galėčiau susilaukti vėl 

Iš kito vyro, jeigu būčiau aš našlė. 

Bet, jei jau Hade mano tėvas, motina, — 
Man kitas brolis gimti niekad negalės. 
Toksai įstatymas. Aš jam patenkinti 

Sava garbe, o broli, pagerbiau tave, 
Broleli mylimas! Kreontas darbą šį 
Vadina nuodėme, baisiu įžūlumu. 
Dabar mane jau veda rankom budelių 

ĮI mirtį — netekėjusią, vestuvinių 

Dainų dar negirdėjusią, nežinančią 
Vedybų ir vaikų auginimo dalios; 
Bičiulių apleista i+ nelaiminga aš 
Kokiam dievų įstatymui nusižengiau? 

Štai įžengiu viena į rūsį mirusių. 

Kam reikia nelaimingai man žiūrėt dievų? 
Kurio pagalbos šauktis? Susilaukiau jau 
Už gerą darbą atpildo bedieviško. 

Bet jei tatai dievams patinka, mirusi 
"Turėsiu aš prisipažinti ktydusi. 

Bet, jei Kreontas kaltas, noriu, kad ir jis 
Sulauktų tokio pat likimo, kaip kad aš. 


KORIFĖJAS 
Josios sieloj audringieji vėjai tie pat 
"Tebesiaučia dar vis. 


KREONTAS 


Už tatai dar tarnai aimanuoti turės, 
Kad jie delsia, kad vilkina, ką įsakiau. 

ANTIGONĖ 
Ai man, šitas žodis mane prie mirties 
Artina vis labiau! 


KREONTAS 


Taip, nepatariu tau aš turėti vilties, 
Kad ne šitaip įvyks, kaip įsakęs esu. 


(Nueina) 


ANTIGONĖ 
"Tėbų žemės mieste, kur aš gimiau, 
Mūsų vietos dievai! 
Štai jau veda mane neatidėtinai. 
(Chorui) 
Pažiūrėkite, Tėbų valdovai, čia: 
Karalaitė pastara ir viena 


Kenčia kokias kančias ir iš kokių žmonių, 


Kad pareigą šventą išpildžiau. 
(Antigonę nuveda) 


KETVIRTAS STASIMAS 


CHORAS 


I strofa 


Ir Danaja šviesą dangaus turėjo palikti, 


Kai namuos, variu apmuštuose, laikė ją karsto 


Pavidalo menėj uždarytą. 

Tr toje kapų menėje ji ištekėjo, 
Ir kilmės buvo ji garbingos, o dukterėl, 
Ir iš Dzeuso srūvančią sėklą auksinę į save kaip 
lietų ėmė. 
Bet likimo skirtoji galia yra baisinga. 
Tikrai nei turtas, nei Arėjas, nei pilys, nei 
plakami jūrų 
Jos išvengt negali juodlaivių pulkai. 


I antistrofa 


Buvo sučiuptas ir karštuolis sūnus Drianto 

(Valdė jis ėdonus), kad tyčiojos Dionisu. 
Buvo ir jisai uždarytas 

Ir užmūrytas akmeniniam kalėjime. 

Bet greitai — lašas po lašo -— jo įšėlimas tas 

Jam praėjo; per vėlai sužinojo, kad įdūkęs 
Dievą šėldamas palietė liežuviu dagiuoju; 

Kad bakchantes trukdė jis, ir gesino džiaugsmo 

ugnis, 

Ir mūzas erzino, pamėgusias vamzdžius. 


II strofa 


Prie krantų Mėlynųjų, kur Dviguba jūra, ten, 
Kur uolos Bosforo, nevaišingas Trakijos 
Salmidėsas, — kaimyninis matė Arėjas tų 
Abiejų Finejidų 
Nelemtąsias žaizdas, 
Aklų, su keršto šaukiančiom akių duobėm. 
Akis apakino piktoji pamotė 

Sukruvintomis rankomis ir be ieties, 


Vien tiktai aštriais audėjų verpstės smaigaliais. 


II antistrofa 


Nyko nelaimingieji, ir motinos nelaimingos 


Kančią apverkė, jos nelaimingi kūdikiai. 
Buvo kilusi ji iš sentėvių giminės, 

Net iš Erechtejidų. 

Tolimuose urvuose 
Tarp tėvo vėjų buvo ji išsaugota, 
Boreadė ant stačios kalvos, dievų duktė, 
Ji greita kaip žirgas, bet puolė ir ją, 
Dukrele, Moiros, ilgą amžių turinčios. 


PENKTAS EPEISODIJUS 
PIRMA SCENA 


TEIRĖSIJAS 
(įeidamas su vaiku vadovu) 


Pas jus, valdovai Tėbų, mes atėjome, 
Abu tuo pat keliu. Mes dviese, bet viena 
Akis abu mus vedė — jįjį ir mane. 


KREONTAS 


Teirėsijau, ką naujo pasakysi man? 


TEIRĖSIJAS 
Pamokysiu. Tu burtininko paklausyk. 


261 


KREONTAS 


Aš niekad nebuvau kitokios nuomonės. 


TEIRĖSIJAS 


Todėl šį miestą vairavai tiesiu keliu. 


KREONTAS 


Prisipažįstu, kad naudingas man buvai. 


TEIRĖSIJAS 


Tu priėjai vėl lemiamą akimirką! 


KREONTAS 


Kas tai? Nuo tavo žodžių darosi šiurpu. 


TEIRĖSIJAS 
Ženklai būrimo meno viską pasakys. 
Sėdėdamas senojoj paukščių vietoje, 
Kur pranašingų paukščių įlanka yra, 
Aš išgirdau neaiškius, nesupraniamus 
Baisingo įnirčio pasiutusius šauksmus. 
Nagais kits kitą paukščiai draskė negyvai, 
O jųjų klegesys ten buvo toks ryškus! 
Išsigandau; paskui ugninę auką aš 
Nusprendžiau paaukot ant aukuro, kuris 
Liepsnojo ten. Hėfaisto vieno tik liepsna 
Skaidrioji nesužibo iš avies šlaunų; 
Sušutę tirpo vien taukai į pelenus 
Tiršta srove ir smilko, švirkštė rūkdami; 
Išputusi tulžis į viršų sklido vien. 

Gulėjo plikos kulšys, vienos, be taukų. 
Berniukas visa tai apsakė tuoj; rūkai 
Man pranašysčių visą šviesą uždengė. 

Juk jis yra vadovas mano, aš — kitų. 
Dėl miesto mūs kentėjimų yra dabar 
Kalti, valdove, tavo nusistatymai. 

Ir židiniai, ir aukurai šventi yra 

"Tikrai subiaurinti lavono antkryčio: 
Neveltui šunes, paukščiai prinešė tenai, 
Kas liko iš Oidipo žuvusio sūnaus. 

Tai štai dėl ko maldavimų prie aukurų 
Nė kulšių suliepsnojusių nebegeidžia 

Iš mūs dievai priimt; jau paukščiai nesušuks 
Tam tikro ženklo pranašinguoju šauksmu, 
Pririję nužudyto kraujo riebalų. 
Apsigalvok, vaikel. Nėra tai gėda iuk 
Suklysti — jau tokia yra žmogaus dalia. 
Bet, jei žmogus padarė klaidą, tad nebus 
Beprotis arba nelaimingas, jeigu vėl, 

I bėdą puolęs, taisosi, ir vėl gerai; 

O atkaklumas — neišmanymo žymė. 
Ne, nusileiski mirusiems; nes kas badys 
Jau žuvusį? Ar tai narsumo pažymys 
Numirusi nubausti dar antra mirtim? 
Linkėdamas tau gero, patariu gerai. 
Malonu mokytis iš gera sakančio. 


KREONTAS 
O, seni! Jūs visi, nelyginant šauliai, 
Nutaikote ir leidžiat į mane strėles. 

Dabar dar ir būrimais jūs pribaigt mane 
Nusprendėte; o burtininkų giminės 
Išduotas ir parduotas jau esu seniai. 
Šviesiuoju Sardų auksu jūs prekiaukite 
Ir auksu Indijos, jei norit, jo tačiau. 
Neleisiu aš kape palaidoti! Jei net 
Ereliai Dzeuso sudraskytą kūną jo 
Atneštų prie pat Dijo sosto, ir tada 
Tikrai nepabijočiau to, Teirėsijau! 
Dievų suteršti juk negali joks žmogus! 
Vis tiek aš niekam jo neleisiu laidoti! 
Labai net gabūs žmonės, o Teirėsijau, 
Sužlunga, jeigu gėdiškus patarimus 
Vien iš gobšumo nori dengt gražiu žodžiu. 


TEIRĖSIJAS 
Ai! 


Bet argi žmonės žino, ar išmano jie... 


KREONTAS 
Ką? Kokią čia taisyklę bendrą mums turi? 


TEIRĖSIJAS 
„„„kad vertingiausias turtas — sveikas protas 
tėr. 
KREONTAS 


Manau, tiek, kiek blogiausias — neišmanymas. 


TEIRĖSIJAS 


Tačiau iš tikro pilnas šios ligos esi! 

KREONTAS 


Aš pranašui piktai nenoriu atsakyt. 


TEIRĖSIJAS 


Sakai, kad aš meluoju pranašaudamas? 

KREONTAS 

Dažnai pasipelnyti geidžia pranašai. 
TEIRĖSIJAS 


Valdovai godūs nešvariai pasipelnyti! 


KREONTAS 


Ar užmiršai, kad su valdovais pats kalbi? 


TEIRĖSIJAS 
Išgelbėjęs šį miestą per mane esi. 


KREONTAS 


Gudriai buri, bet mėgsti neteisingas būt. 


TEIRĖSIJAS 
Tai ragini paskelbt, kas sieloj slepiasi] 


KREONTAS 
Gali paskelbti, tik ne pasipelnymui! 


„ TEIRĖSIJAS 
Bet jo tu ir negausi, kaip galvoju aš. 

KREONTAS 


Tu neprekiausi mano nusistatymu! 
Manęs tu nepapirksi! Sprendžiu aš tvirtai! 


TEIRĖSIJAS 


Įsidėmėk. Jau saulės dievo nebedaug 
Apsisukimų tau belikę tėr gyvent — 

"Tu savo kūno, kraujo tikrą atžalą 

Turėsi atiduot — mokėt už mirusius, 

Nes gyvą sielą, dukterį dienos šviesos, 
Bedieviškai esi uždaręs kapuose, 

O tą, kuris priklauso požemio dievams, 
Laikai nelaidotą, kaip dera ir kaip reik --— 
Jo kūną nelaimingą, nepašventintą. 

Tis nėr nei tavo, nei aukščiausiųjų valdžioj --— 
O tu vartoti smurtą šičia išdrįsti. 

Ir štai nuolankios Hadui ir aukštiems dievams 
Erinijos kerštingos žiūri pasalom, 

Kad įsipainiotum į tas pačias bėdas. 

Man pelno noras gimdo pranašavimus? . 
Palauk tiktai: iš tavo rūmų pasigirs 

Greit moterų ir vyrų aimanavimai. 

Kils sumišimai priešiškuose miestuose, 

Kur šuneės sudraskytų kūnų likučius 

Su visomis apeigomis palaidojo, 

Arba žvėris, sparnuotas paukštis, nešdamas 
Nešventą kvapą aukurų pilnan miestan. 
Mane pavadinai šauliu. Ir aš tikrai 

Supykęs, = pats sukėlei pyktį man, — gan daug 

Strėlių paleidau tau širdin. Labai taikli 
Strėlė mana: jos karščio tu neperveiksi. 


(Berniukui) 


Dabar mane, sūneli, veski jau namo. 
Telieja savo pykti jis ant jaunesnių 

Ir savąjį liežuvį mokosi valdyt. 

Tebus jo nuomonė sveikesnė nei dabar. 


(Teirėsijas su berniuku nueina) 


ANTRA SCENA 


KORIFĖJAS 
Nuėjo pranašas, tik pranašavimas 
Baisus paliko. Metų jau praslinko daug 
Nuo tų laikų, kada juodieji man plaukai 
Šviesiais pavirto. Bet aš pranašavus jį 
Klaidingai miestui mūs atminti negaliu. 
KREONTAS 


Žinau ir pats. Dėl to nerimsta man dvasia. 
Ar nusileisti? ... O, baisu... Taip pat baisu, 
Kad pražūtis man pykčiui smūgį gal suduot. 


KORIFĖJAS 


Reik šalto proto, Mencikėjaus tu sūnau! 


: KREONTAS 
Sakyk, ką veikt. Sakyk, klausysiu visa ko. 

KORIFĖJAS 


Iš požemio paleist mergaitę tu nueik 
Ir išmestą lavoną atiduok kapams. 


KREONTAS 


"Taip patari, — manai, kad reikia nusileist? 


KORIFĖJAS 
Valdove, ir nedelsk. Nemėgsta laukt dalia: 
Kurie yra pikti, užklumpa greitai tuos 
Žudikės greitakojės, atsiųstos dievų. 


KREONTAS 


Nelengva savo atkaklumą nugalėt, 
Bet reikia, nes pradėti su būtinumu 
Nelygią kovą — tai tikriausia pražūtis. 


KORIFĖJAS 


Eik ir daryki tai; kitiems to nepavesk. 


KREONTAS 

Nelaukdamas einu. 
(Tarnams) 

Tarnai, greičiau čionai! 
Ir tie, kur čia, taip pat kiti. Visi kirvius 
Paimkit — eisime į vietą tolimą. 
O aš... Aš eisiu paskui jus. Ne kitas, — pats 
Šį mazgą užrišau — pats ir atrišiu jį. 

Aš baimėj pripažįstu, kad visų geriau 
Įvykdyti gyvenimo įstatymus. 
(Nueina) 


PENKTAS STASIMAS 
CHORAS 


I strofa 
Daugiavardi, Kadmo nimfos žiede, 
Dzeuso griausmingiausio sūnau! 
Saugoji garsingąją tu 
Italiją, viešpatauji 
Slėnyje bendrajam Dėmėtrės 
Eleusino. Tu 
O, Bakche! — Gimtam 
Mieste bakchančių, Tėbuos, 
Gyvenas prie tekančiųjų 
Vandenų Ismėno, kur yr 
Drakoniška sėkla! 


I antistrofa 
Ant dviejų viršūnių uolos tavin žiūri 
Liepsnos, Korikijos tenai 
Nimfos vaikšto ir bakchantės, 
Kur Kastalijos vanduo. 
Ir tave mums Nisos atšlaitės, 
Gebene apaugę, 
Vynuogynų šlaitai 

Siunčia Tėbų lankyt, — 

Kai dieviški palydai 

„„Eu-oi“ šaukia, ir šį tu gerbi 
Visų miestų labiausiai! — 


II strofa 
Juos gerbi labiausiai tu, su motina lygiai, 
Žaibo, griausmo nutrenktąjai 
Ir dabar, kai apimtas 
Miestas mūs sunkiosios ligos, 
Ateiki nuodėmes nuplaunančiąja koja mums 
Per Parnasą arba sąsiaurio šniokštimą. 


II antistrofa 
O, ugnim žeriančių žvaigždžių naktinių vadove! 
Atgarsių nakties globėjau, 
Vaike, Dzeuso kūdiki, 
Pasirodyki su savo palydovėm 
Tijadėm, kur tave kiaurą naktį kaip pašėlę, 
Rateliuos šokdamos, valdovą gerbia Jakchą! 


EKSODAS 
PIRMA SCENA 


PIRMASIS SKELBIKAS 
(ibėgdamas) 
Kaimynai Kadmo ir Amfijono namų! 
Neturime vadint žmogaus gyvenimo 

Nei karčiu, nei laimingų — kol dar nemirė. 
Likimas iškelia, likimas nubloškia 
Žaimingąjį ir nelaimingą visuomėt. 

Kas mirtingiesiems skirta-—nieks atspėt nestengs. 
Lig šioliai aš maniau: kieno gyvenimui 
Labiau nekaip Kreonto galim pavydėt! 
Nuo priešų Kadmą išvadavo jis, taip pat 
Kaip vienavaldis miestą valdė, o vaikai 
Žydėdami senatvę jojo lengvino. 

Dabar pražuvo viskas. Juk kada žmogus 
Nustoja džiaugtis, tokio aš nebelaikau 
Gyvenančiu, bet gyvu vien numirėliu. 
Visus pasaulio lobius savo namuose 

Surink ix prašmatnybėje gyvenki sau: 

Jei džiaugsmo nėr, aš už didybę tavąją 
Šešėlio dūmų nesutikčiau atiduot. 


KORIFĖJAS 


Kokia karaliaus šeimą slegia vėl bėda? 


PIRMASIS SKELBIKAS 
Jie mirė; o gyvieji dėl mirties kalti. 
KORIFĖJAS 
Sakyk! Kas užmušėjas, kas gi užmuštas? 


PIRMASIS SKELBIKAS 


Pražuvo Haimonas, paplūdęs kraujuose. 


KORIFĖJAS 


Ar tėvo jį ranka pražudė, ar sava? 

PIRMASIS SKELBIKAS 


Sava. Ant tėvo nirto, kad nužudė ją. 


KORIFĖJAS 


O, burtininke, kaip teisingai pasakei! 


PIRMASIS SKELBIKAS 


Jei taip, tad apie kitką reik mums pasitart. 


KORIFĖJAS 


Matau štai vargšę Euridikę, ji žmona 
Kreonto. Ar iš rūmų atsitiktinai 
Čionai ateina, ar dėl savojo sūnaus? 


(Įeina Euridikė) 


ANTRA SCENA 


EURIDIKĖ 


Piliečiai! Aš tatai patyriau, maldomis 
Pagarbinti Atėnės deivės eidama. 

Vos atsitiktinai aš durų užšautų 

Atstūmiau velkę — ir nelaimės mūs šeimos 
Ausis man pervėrė baisinguoju šauksmu. 
Aukštielninka parpuoliau. Patarnautojas 
Mane be sąmonės pakėlė. O dabar 

Aš išėjau pas jus; sakykit viską man. 
Nelaimių jau seniai esu užgrūdinta. 

PIRMASIS SKELBIKAS 


Mieloji ponia, viską aš patsai mačiau 

Ir viską teisingiausiai nusakysiu tau. 
Kam reikia man tave raminti, kad vėliau 
Aš apgavikas pasirodyčiau? O, ne, 

Vien tik teisybė visuomet yra tiesi. 

Aš, kaip karaliaus tarnas, paskui jį sekiau 
"Tenai, į tos kalvos viršūnę tolimą. 
Ateinam, žiūrime — ten guli gėdoje 
Lavonas Polineiko; visas jis šunų 
Suplėšytas. Tada mes šaukėmės maldoj 
Plutoną ir Hekatę nekalčiausiąją, 
Kelionių budrią deivę, kad jie teiktųsi 
Maloniai savo pyktį suvaldyti mums. 
Paskui grynoj vandens srovėj nuplovėme 
Tai, kas iš karalaičio buvo likę dar, 

Ir ant naujai skintų šakų visi drauge 
Ugny kaip reikiant mes sudeginome jį. 
Tėvynės žemės kapą jam supylėme 

Gan aukštą, o paskui skubėjome toliau, 
Įėjome į klotąjį akmenimis 

Vestuvių Hado josios tuščią kambarį. 
Dar iš toli išgirdo vienas mūs staiga 
Garsingą šauksmą, sklindantį iš kapo to 
Nepašvęsto. Tada jis šoko kuo greičiau 
Kreontui, mūs karaliui, šios žinios pranešt. 
Artyn jis slinko. Antrą kartą šauksmas vėl 
Neaiškus skverbės į ausis. Karalius mūs 
Dejavo nelaimingas: „Vargšas aš! Ar aš 
„Jaučiu nelaimę? Bloga lemia man širdis! 

„Liūdna kelionė! Balsas manojo sūnaus 
„Man ausį glosto — glamonėjimu mirties! 
„Tarnai, skubėkit! Ir prie požemio angos 
„Prišliaužę kuo greičiau, pakėlę akmenį 
„Didžiulį nuo angos, vidun pažvelkite 
„Pro plyšį pasidarius; — ar tai dievai 
„„Mane apgaudinėja, ar dabar tikrai 

„Aš Haimoną girdžiu“. Taip pratarė jisai, 
Iš baimės jau vos gyvas. Jo įsakymą 
Įvykdėme. Ten, rūsio pačiame gale, 

Prieš mus štai Antigonė, Haimonas — abu. 
Ji kybo, panarinus kilpa, susukta 

Iš drobės siūlų, kaklą; jis parkritęs taip, 
Kad apkabintų ją pusiau, raudodamas 

Dėl mirusiosios sužieduotinės žūties, 
Vestuvių nelaimingų, tėvo elgesio. 

Po mūsų ir Kreontas paregėjo jį 

Ir, šiurpulingai šaukdamas, staiga pas jį 

I rūsį šoko, vargšas: „„Nelaimingoji! 

„Ką padarei? Ką sugalvojai sau viena? 
„Kokia nelaimė taip pražudė čia tave? 
„Išeik, vaikel, ant kelių aš tave meldžiu“. 
Sūnus gi, žiauriomis pažvelgęs akimis, 

I veidą spiovė, kalaviją traukdamas, 

Bet tėvui bėgančiam jis nepataikė juo. 
Nelaimingasis nirto ant savęs paties, 
Nusiminimo prislėgtas, į šoną sau 

Suvarė kalaviją... Sąmonės liepsna, 
Matyti, dar jame ruseno: jis silpna 

Ranka dar globė kūną sužieduotinės 

—— 


Ir karčią kraujo srovę gargdamas lašais 

Ant Antigonės skruostų leido blykštančių. 

Viens antrą apkabinę, guli negyvi. 

Jis vestuves atliko Hado namuose. 

Tebus visiems likimas jųjų — pamoka, 

Kad neišmanymas — didžiausias blogis tėr. 
(Euridikė išeina) 


TREčIA SCENA 
KORIFĖJAS 


Ka reikšti tai galėtų? Karalienė mūs 
Atgal išbėgo, žodžio nepratarusi. 
PIRMASIS SKELBIKAS 


Ir aš stebiuos; bet raminuosi viltimi, 

Kad ji, sūnaus nelaimę sužinojusi, 

Neleis klyksmams pasklisti visame mieste, 
Bet grįžus į namus, vidun, tarnaitėms ji 
Paves šį liūdesį naminį apraudot. 

Ji išmintinga, neprotingai nesielgs. 


KORIFĖJAS 


Aš nežinau. Tačiau per didelė tyla 
Nelaimę slepia, kaip ir riksmas dėl niekų. 


PIRMASIS SKELBIKAS 


Bet pamatysim, ar slaptų sumanymų 
Ji nėr paslėpusi širdy suaudrintoj, 

Nuėjusi į rūmus. Tu gerai sakai: 
Nelaimė slypi ir per didelėj tyloj. 
(Nueina) 


KETVIRTA SCENA 
KORIFĖJAS 


Štai ateina karalius; ką atneša jis? 

Tai įrodymas tikras — rankose jo — 
Jeigu leista sakyt — ne kaltės svetimos, 
"Tik savo paties paklydimo. 


(Įeina Kreontas su Haimono lavonu. Paskui 
neša Antigonės lavoną) 


KOMAS 


I strofa 


KREONTAS 
Lo! 
O, beproti prote, o, nuodėme, 
Tris jau nužudei! 
Jūs, kurie matot čia 
Užmuštus ir užmušėjus, gimines! 
Vargas man, deja, nuo sprendimų tų! 
To, jaunasai su jauna mirtim! 
Ai, ai, ai, ai! 
Skyreis, numirei! 
Dėl manojo, ne tavo neišmanymo, 

KORIFĖJAS 


Deja, tu per vėlai teisybę pamatei! 


II strofa 


KREONTAS 
Aiman! 
Aš viską, vargšas, supratau; tikrai, tikrai 
Tada, ak, tada dievas smogė man galvon 
Ir nuvijo mane žiauriais keliais. 
Aiman, parbloškęs kojom, džiaugsmą sutrypė! 
Ak, ak, sunkūs mūs, mirtingųjų, vargai! 


(Įeina antrasis skelbikas) 


PENKTA SCENA 
ANTRASIS SKELBIKAS 


O, viešpatie! Tu ateini, turėdamas 
Visas bėdas, bet pamatysi greit naujų. 


KREONTAS 


. Kokia bėda? Kas dar baisiau gal būti man? 


ANTRASIS SKELBIKAS 


Žmona jau mirė, motina tikroji to 
Velionio; nuo žaizdų ji mirė tik dabar. 

I antistrofa 


KREONTAS 
Lo! 
Lo! Hado uoste be atgailos! 
Kam mane žudai? 
(Skelbikui) 
O, vargų pranaše, 
Kokią žinią vėl atneši tu man? 
Ai, ai! Vyrą žuvusį dar kart žudai! 
Ką dar man sakai? Ką kalbi tu man? 
Ai! Ai! Ai! Ai! Ai! 
Pražūtį žmonos, 
Kuri įvyko po pirmesnės pražūties! 


KORIFĖJAS 
Žiūrėti galima: ji nebe viduje. 
(Atsiveria vidurinės 7ūmų durys. Matyti 
Euridikės lavonas) 


II antistrofa 


KREONTAS 
Aiman! 
Štai, vargšas, aš matau nelaimę antrąją. 
Koks dar negandas tykoja manęs? 
Aš vaiką rankose tiktai dabar laikiau 
Ir matau štai priešais šią numirėlę. 
Ak, vargšė, vargšė motina! Vaikeli, ak! 

ANTRASIS SKELBIKAS 


Parkrito ji ant aukuro su įsmeigtu 
Aštriu kalaviju, ir akys juodosios 

Jai užsimerkė, apraudojusios anksčiau 
Numirusiojo Megarėjaus garsųjį 
Likimą, šį paskui, o tau, vaikažudžiui, 
Paskiausiai palinkėjo ji blogos sėkmės. 


III strofa 


KREONTAS 
Ai! Ai! Ai! Ai! 
Baimėje drebu! Kodėl niekas man 
Nevėrė krūtinės dviaštriu kardu! 
Vargas, vargas man! 
Vargšas vėl ašai širdgėloj karčioj! 


ANTRASIS SKELBIKAS 


Tu mirusios buvai tikrai apkaltintas, 
Kaip kaltas dėl vienos ir dėl antros mirties. 


KREONTAS 


Kaip skyrės su gyvybe nusižudžiusi? 


ANTRASIS SKELBIKAS 


Pati sau širdį perdūrė, kai tik sūnaus 
Patirt jai teko verksmingiausią pražūtį. 


IV strofa 


KREONTAS 
Deja man! Kitiems — kada kaltas aš, — 
Kaltės šios negali niekam bepriskirt! 
Juk, aš, aš — vargšas — užmušiau tave! 
Sakau teisybę aš. I-o! O, tarnai, 
Nuveskite mane kuo greičiau šalin! — 
Deja! Aš mažesnis net negu nieks! 


KORIFĖJAS 


Naudingas skatinimas, jei bėdoj nauda. 
Trumpiausioji bėda — dabar geriausioji. 


III antistrofa 


KREONTAS 
 Teateina 

“ Gražiausioji dalios lemtis — pražūtis, 
Atsivesdama dieną pastarą! 

" Teįvyksta taip! 

„Kad nebeišvysčiau jau kitos dienos! 


KORIFĖJAS 


Tai ateities dalykas. Reik dabartinius 
Atlikt. Kam reikia, pasirūpins tas anais. 


KREONTAS 


Bet ko geidžiam, su jumis meldžiau drauge. 

KORIFĖJAS 


Dabar tu nieko nemaldauk, nes nieks skirtos 
Nelaimės iš žmonių vis tiek negal išvengti 


IV antistrofa 


KREONTAS 


Veskit žmogų šį niekingąjį šalin! 

Aš tave, vaikel, nenorom nužudžiau! 

Ir tave, o žmona, nelaimingas; nėr 

Kaip į jus abu vargšui man žiūrėt! 
Laimė dingo jau, ir man štai ant galvos 
Nepakeliama užgriuvo lemtis! 


(Nusilenkia ties Haimono lavonu) 


KORIFĖJAS 
(žiūrovams) 


Laimei nuosaikumas laidas tėr 

Pats pirmasis. Dievų gi nereikia įžeist 

Darbais bedieviškais, nes išdidus kalba, 

Žodžiai įžūlių didžiu smūgiu nukris, 
Patiems keršydami, 

Tr proto pamėokys senatvėj. 

